
LISTĂ DE ABREVIERI 

Adj. 

adjectiv-: 

Crit. criticism 

- Dr. 

drept- , -■ 

• Epist. 

epistemologie- :. 

Est. estetică 

Etno. 

tenologiev. 

.. Exist, existenţialism 

Gen. 

general 

Log. logică 

Mat 

matematică 

Meta. metafizică 

.. Mor. 

morală 

Filos. filosofie 

lţol. 

politică 

Psi. psihologie 

. Soc. 

sociologie- 

' Subst. substantiv 

Teol. 

teologie 

•* a se vedea cuvîntul 

lat. 

latină 

gr. greacă 


ABSOLUT (lat. absohuus, separat de, desăvîrşit) 

Adj. Ceea ce există în sine şi prin sine. Substanţa*, în 
comparaţie cu accidentul*. Opus lui relativ*. 

Subst. Fiinţa existentă prin ea însăşi. Dumnezeu, fiind 
propria sacauză, posedă fiinţa prin sine: El este infinit*. Existent 
în mod necesar, şi nu contingent*. El este fiinţa perfectă*. 

Crit. Ceea ce este lucrul în el însuşi, oricare ar fi maniera 
în care noi ni-1 reprezentăm: lucrul în sine*, după Kant, în 
opoziţie cu fenomenul*. 

ABSTRACTIZARE (lat. abstrahere , a extrage din, a 
separa) 

Operaţie prin care gîndirea izolează dintr-o reprezentare 
anumite elemente care, în mod obişnuit, nu există în mod separat 
în realitate. Astfel, o linie fiind constituită dintr-o infinitate de 
puncte, un punct geometric este o abstracţie. Pe de altă parte, cu 
cît o idee are extensiune mai mare (cu cît numărul de indivizi 
cărora li se aplică este mai mare), cu atît este mai abstractă: ideea 

de fiinţă vie este mai abstractă decît ideea de om, care este deja 
o abstracţie, întrucît nu cunoaştem decît indivizi particulari, dotaţi 
cu calităţi specifice şi concrete. 

ABSURD (lat. absurdiis, care are un sunet fals; de unde, 
incoerent) 

Log. Contradictoriu, în dezacord cu regulile logice. Astfel, 
un raţionament este absurd atunci cînd concluzia lui este contrară 
ipotezelor* de la care se pleacă, Raţionamentul prin absurd este 
demersul ce constă în a aminti că intre două ipoteze contradictorii, 
dacă una este adevărată, cealaltă este cu necesitate falsă, şi în a 
demonstra adevărul uneia dintre două ipoteze punînrl în evidenţă 
consecinţele incoerente la care ar conduce ipoteza contrară. 

Exist. Ceea ce este lipsit de raţiune şi nu are sens. Existenţa 
este absurdă întrucît este imposibil să fie justificată în mod 
raţional. Deoarece viaţa sa nu are o raţiune a priori , omul este 
condamnat, prin acţiunea sa, să-i dea un sens. 

ACCIDENT (lat. decidere, a surveni, a se adăuga) 

Opus substanţei* sau esenţei*. Este accident ceea ce înlr-un 
lucru poate fi suprimat sau alterat fără a-i modifica natura sau 
subslanţa. Astfel, a avea o mînă ruptă sau a fi chel nu distruge 
natura mea de om. Este vorba despre un eveniment fortuit, 
contingent*, care ar fi putut să nu se producă şi care nu modifică 
cu nimic esenţa mea. Nici necesar, nici constant, accidentul este, 
într-un lucru, ceea ce poate fi îndepărtat fără ca acest lucru să fie 
distrus. In schimb, ceea ce subzistă într-un lucru dacă facem 
abstracţie de accidentele sale constituie realitatea sa substanţială. 

ACT (lat. actunr, de la agere , care înseamnă a face, a 
acţiona) 

Gen. Sinonim cu acţiune: manifestare a unei forţe fizice 
sau spirituale ce tinde spre un scop. 

Meta. Opus potentei, la Aristotel. A fi în act înseamnă 
a-şi fi realizat toate potenţialităţile; astfel, copilul nu este altceva 
decît un adult în potentă, în vreme ce adultul este omul în act. 

Actul exprimă necesitatea, pentru o fiinţă, de a deveni ceea ce 
este: esenţa* stejarului există deja în potenţa în ghindă, dar 
stejarul nu devine pe deplin el însuşi decît dacă ghinda este pusă 
în pămînt şi dacă stejarul creşte. 



ACTUALIZARE 

Actualizarea este trecerea potenţei în act, realizarea a ceea 
ce nu era decît virtual. Astfel, marmura - ca materie* - este în 
potenţă statuie sau coloană; meşterul este cel care dă formă * 
acelui ceva ce există în potenţă: în vocabularul aristotelic, vom 
spune că el îl actualizează. 

ADEVĂR FORMAL 

Coerenţă. Validitate* logică a unui raţionament, tăcîndu-se 
abstracţie de adevărul material* al propoziţiilor care îl compun. 
Astfel, un raţionament poate fi coerent sub aspectul formei 
(adevărat din punct de vedere formal) neţinînd seama de falsitatea 
materială a uneia sau a mai multora din propoziţiile sale. De 
exemplu, silogismul* următor: „Toţi chinezii sînt francezi; or, 
eu sînt chinez, deci eu sînt francez". Logica formală contem¬ 
porană exprimă în limbajul implicaţiei ceea ce vrem să spunem 
atunci cînd afirmăm că validitatea unei inferenţe este 
independentă de conţinutul său: dacă orice/este g şi dacă orice 
x este / atunci orice x este g. Adevărul formal înseamnă deci 
absenţa contradicţiei, acordul gîndirii cu ea însăşi. 

ADEVĂR MATERIAL 

Acela care constă în acordul gîndirii cu experienţa. A se 
distinge de adevărul formal*; astfel, silogismul*: „Toţi francezii 
sînt europeni; or, eu sînt european, deci eu sînt francez" nu 
comportă decît propoziţii adevărate din punct de vedere material, 
dar este fals din punct de vedere formal. 


AGNOSTICISM (gr. agnăstos, ceea ce nu se poate 
cunoaşte) 

Gen. Doctrină conform căreia este imposibil de cunoscut 
ce sînt lucrurile în ele însele, dincolo de aparenţa lor sensibilă, 
şi pentru care orice metafizică* este inutilă. 

Teol. In mod deosebit, se numeşte agnostic cel care nu 
crede în Dumnezeu. în vreme ce ateul neagă cu fermitate existenţa 
lui Dumnezeu şi a oricărei realităţi supranaturale, agnosticul 
refuză chiar să-şi pună problema existenţei sale în măsura în 
care, chiar dacă Dumnezeu ar exista, nu l-am putea cunoaşte. 
Afirmînd că Absolutul* este inaccesibil spiritului uman, el se 
opune în definitiv gnosticului şi dogmaticului*. 

ALEGORIE (gr. allegoria) 

Expunere pedagogică prezentînd o problemă filosofică sub 
forma imaginilor concrete ce. simbolizează ideile pe care autorul 
vrea să le facă astfel mai accesibile (de exemplu, alegoria peşterii, 
cartea a Vil-a din Republica lui Platon). 

ALIENARE (lat. alienus , străin; de la alius, altul) 

Dr. Transmitere a proprietăţii sau a drepturilor sale altcuiva. 

Psi. Fapt de a deveni străin sieşi şi altora. 

Filos.LaHegel, a fi diferit faţă de sine pentru a se înţelege 
şi a se cunoaşte mai bine. Astfel, artistul dă gîndurilor sale o 
formă sensibilă, malerializîndu-le în opera lui. Or, contemplarea 
operei terminate îi permite, în schimb, descoperirea fondului 
propriei sale gândiri. Deci, el se recunoaşte în produsul propriei 
munci, întrucât alienarea este, în realitate, un mod al reflexiei : 
pentru a se privi pe sine însuşi, trebuie să nu fie întotdeauna în 
sine*. Această sciziune este pozitivă: ea dovedeşte capacitatea 
spiritului de ase sesiza în ceea ce este altceva decît el însuşi. 

Soc. pol. După Marx, faptul de a fi străin faţă de sine în legătură 
cu o situaţie socio-economică de exploatare. Astfel, muncitorul este 
alienat, căci nu se recunoaşte în produsul propriei munci, de care este 
deposedat (vezi capital), muncă pe de altă parte ucigătoare, alienantă. 
Simplu consum de energie asupra unei maşini, munca se reduce la 
executarea unui gest căruia muncitorul îi ignoră utilitatea finală; 
activitate mecanică devenind din ce în ce mai abstractă. 

ALTRUISM (lat, alter, altul) 

, Termen creat de A. Comte, pentru a desemna iubirea 
dezinteresată care înclină să caute binele semenului ,predispoziţia 
spre devotament (opus egoismului). Morala altruistă constă în a 
face din interesul* semenilor finalitatea propriilor acte. 



AMORAL (lat. a-mores\ fără moravuri) 

Ceea ce este străin moralei, care ignoră valorile*, tară 
conştiinţa binelui şi a răului. A se distinge de imoral, care 
desemnează ceea ce este contrar moralei. 


AMOR-PROPRIU 

Egoism. Pentru moraliştii secolului al XVII-lea, tendinţă 
înnăscută a eului de „a se pune în centrul universului 1 ' şi de a 
raporta totul la sine. Astfel, pentru Pascal, această stare este 
expresia unei naturi decăzute sau consecinţa păcatului originar: 
„Eul este demn de ură“. Dimpotrivă, pentru Rousseau, amorul- 
propriu, spre deosebire de iubirea de sine*, este nu atît o 
înclinaţie naturală cît un viciu pe care îl dezvoltă viaţa socială. 

ANALITIC 

Subşt. La. Aristotel, parte a logicii care tratează despre 
demonstraţie. Analiticele expun teoria sa despre deducţie şi 
raţionamentul riguros (vezi silogism). La Kant , analitica 
transcendentală are ca obiect studiul formelor* intelectului în 
măsura în care ele sînt a priori (vezi categorie). 

Adj . vezi Judecată analitică. 

ANALIZA (gr. anahisis, descompunere sau rezolvare) 

Se opune sintezei*. 

Gen. Operaţie care constă în descompunerea unui întreg 
în elementele sale constitutive (a doua regulă a metodei 
cartesiene). , 

Mat. Metodă care constă în a presupune o problemă ca 
fiind rezolvată, pentru a merge, prin deducţie, pînă la principiul 
soluţiei sale. 

ANALOGIE (gr. analogia , proporţie matematică) 

Identitate de raport cave uneşte doi ci'te doi termenii mai 
multor cupluri: A este faţă de B ceea ce este C faţă de D. Analogia 
presupune patru termeni acolo unde asemănarea nu presupune 
decît doi. Raţionament prin analogie: inferenţă* bazată pe 
definirea caracteristicilor comune, precum analogia între 
respiraţie şi combustie. 

ANGOASĂ (lat. angor, de la angere, a sugruma) 

Gen. Sentiment de opresiune care nu are o cauză 
determinată în mod clar, în opoziţie cu frica, ce este întotdeauna 
relativă la un pericol precis şi cunoscut. 

Meta. Existenţialiştii fac din angoasă un sentiment 
metafizic care revelează absurditatea existenţei şi exprimă 
neliniştea noastră în faţa morţii, în faţa neantului. 

ANOMIE (gr. a-nomos , absenţă a legilor) 

TermencreatdeDurkheim, pentru a desemna o absenţă a legilor 
fixe, o dezoiganizare din cate rezultă o criză a legăturii sociale. 

ANTECEDENT (lat. cmtecedere , a preceda) 

Log. Antecedentul este propoziţia care implică o altă 
propoziţie. 

Adj. Anterior. Se vorbeşte de cauză antecedenţă în special 
pentru a desemna o cauză care precedă efectul său, prin opoziţie 
cu cauza finală*. 

ANTINOMIE (gr. antinomia, contradicţie în legi) 

Opoziţie între două propoziţii contradictorii ce pot fi 
demonstrate amîndoită cu aceeaşi rigoare , şi care pune raţiunea 
în conflict cu ea însăşi. După Kant, contradicţie în care cade 
raţiunea atunci cînd caută certitudini dincolo de limitele 
posibilităţilor sale de cunoaştere, şi care persistă în depăşirea 
ordinii fenomenelor* şi în voinţa de a atinge absolutul*. 

ANTROPOCENTRISM 

Tendinţă de a face din om (gr. anthmpos) centrul (lat. 
centrum ) universului şi de a-1 considera scopul pentru care tot 
restul a fost rînduit. 



ANTROPOLOGIE (gr. anthropos, om; logos, -ştiinţă) 

Gen. Studiu global al omului examinat din punctul de 
vedere al filosof iei, căruia mesajul socratic îi formulează deja 
proiectul: „Cunoaşte-te pe tine însuţi", 

Epist. In sens literal, ansamblul ştiinţelor care studiază 
omul. Apoi, ştiinţă umană care are ca obiect diferitele culturi şi, 
îndeosebi, societăţile aşa-zîse primitive. 

ANTROPOMORFISM (gr. anthropos, om; morphe, 
formă) 

Eroare de interpretare care constă în explicarea feno¬ 
menelor fizice şi a comportamentelor fiinţelor vii sau ale lui 
Dumnezeu atribuindu-le motivaţii sau sentimente umane. „Dacă 
triunghiurile ar avea un Dumnezeu, i-ar atribui trei laturi" 
(Montesquieu). 

APARENŢA (lat. apparentia] de la apparere, a apărea) 

Gen. Aspect înşelător al lucrurilor. Opusă realităţii. 

Filos. Deosebită de esenţă*: se arată în mod imediat, sub 
aspectul său exterior (vezi fenomen). 

APODICTIC (gr. apodelktikos, demonstrativ) 

Se spune despre o propoziţie în mod necesar adevărată, 
fie pentru că este evidentă, fie întrucît este demonstrată. Kant 
opune astfel apodicticul asertoi'icului* şi problematicului*. 

APOLOGETIC (gr. apologia, apărare, justificare) 

Parte a teologiei care apără credinţa de atacurile al căror 
obiect este. ^ 

APORIE (gr. aporia , impas, de unde dificultate insolubilă) 

Dificultate incomodă în care eşuează un raţionament şi 
din care nu poate ieşi. 

A POSTERIORI 

Ceea ce este posterior experienţei, din care derivă. 

A PRIORI 

Anterior experienţei şi independent de aceasta. 

APROAPELE (lat. alt ev huic , aproapele acesta, prezent) 

Aproapele nu este pur şi simplu cel care este altul decîl 
mine, ci altul ca alt eu ( altar ego ) şi în relaţie cu mine. 

ARBITRAR (lat. arbitrarius, care depinde de arbitru) 

Care nu depinde decît. de decizia liberă a oamenilor şi nu 
are justificare raţională. Astfel, pentru Saussure, semnele 
lingvistice sînt arbitrare întrucît alegerea.lor este nemotivată: nu 
există nici un raport între sunetul ales şi sensul vizat. în filosofia 
politică, se opune lui legitim*. 

ARGUMENTARE 

Şir de argumente articulate logic, care conduc la o concluzie. 
Argumentarea se distinge de demonstraţie’ 1 '; trebuie să argumentăm 
ceea ce nu putem demonstra în mod cert. în absenţa probelor certe, 
a argumenta înseamnă efortul de a-şi face rezonabile* argumentele, 
adică acceptabile pentru alţii. Ceea ce nu poate fi stabilit în mod 
ştiinţific ca indiscutabil nu trebuie nici să-fie considerat drept 
iraţional. Incapabili să demonstrăm ceea ce estejust, trebuie totuşi 
să îl decidem în manieră rezonabilă: este convenabil atunci* atît 
cît este posibil, să obţinem asentimentul aproapelui justificînd cu 
argumente alegerea mereu discutabilă a raţiunilor sale. 
Demonstraţia predomină în cîmpul teoretic, argumentarea se 
impune in domeniu!practic a! acţiunii. 



ARHETIP (gr. archetypos, model al unui lucru) 

Model pe care lucrurile singulare se mulţumesc să-l imite. 
Astfel, pentru Platon, Ideile sînt arhetipurile lucrurilor. 



ARHITECTONIC (gr. archilectonike, arta arhitectului) 
Adj. După Aristotel, se spune despre orice ştiinţă căreia îi 
sînt subordonate altele în ceea ce priveşte scopurile lor şi care îi 
servesc drept mijloace, aşa cum este politica în raport cu retorica. 
De asemenea, se spune despre opera de artă ca unitate organică: 
ea îşi are scopul în sine şi nu utilizează tehnica decît cu titlul de 
mijloc. 

Subst. La Kant, desemnează arta sistemelor. 


ARTĂ (lat. ars, abilitate, talent, pricepere) 

Fie sinonim tehnicii sau priceperii constituite dintr-un 
ansamblu de procedee care vizează un rezultat practic (de 
exemplu, arte şi meserii), fie sinonim artelor frumoase, termen 
care desemnează practica artistică în măsura în care ea produce 
o operă ce întruchipează frumuseţea după reguli proprii 
genialităţii autorului său. In primul caz, „arta“ se distinge de 
ştiinţă* şi de natură*. In cel de-al doilea, „arta“ se deosebeşte, 
după secolul al XVIIl-lea, de artizanat. 

ASCEZĂ (gr askesis, exerciţiu,) 

Antrenament pentru un stil de viaţă bazat pe renunţarea la 
plăcerile sensibile şi pestăpînirea nevoilor, în vederea satisfacţiei 
spirituale şi a unei mai înalte perfecţiuni morale. Prin acest efort 
de austeritate care exprimă răbdarea şi perseverenţa unei voinţe 
se realizează purificarea sufletului. Asceza este mai mult eliberare 
şi elevare decît mortificare. 


ASERTORIC (lat. aclsertio, afirmaţie) 

Modalitate* a judecăţii: o judecată asertorică exprimă o 
existenţă. Este adevărat, de fapt, dar nu este necesar. De exemplu: 
„Este frumos". 

ATARAXIE (gr, ataraxic/, absenţă a tulburării) 

Absenţă a neliniştilor în suflet. 

ATOMISM 

Doctrină materialistă* a cărei paternitate îi revine lui 
Democrit, care a fost continuat d eepicureici, ş i după care materia 
este formată din particule indivizibile sau atomi. 

ATRIBUT (lat. attribuere , a atribui) 

Log. Sinonim predicatului: ceea ce este afirmat sau negat 
despre un subiect*. „Muritor" este atribut în propoziţia: „Socrate 
este muritor". 

Meta. Opus accidentului* sau modului*. Proprietate 
esenţială a unei substanţe*. Ceea ce constituie esenţa* sa. 

AUTONOMIE (gr. auto, condus de cele ce îi sînt proprii; 
rtomos, lege) 

Filos. pol. Dacă anarhia este refuzul oricărei legi. 
autonomia politică, dimpotrivă, este capacitatea de a-şi da sieşi 
legile cărora li se supune. „Supunerea la legea pe care ne-o 
prescriem înseamnă libertate" (Rousseau). 

Mor. Autonomia este, după Kant, capacitatea voinţei* de 
a fi propria sa lege, de a nu se determina în funcţie de un principiu 
exterior. într-adevăr, actele unui subiect nu au nici o moralitate* 
atunci cînd el se mulţumeşte să se supună unei legi impuse din 
afară, să se subordoneze unei constrîngeri (eteronomie*). 
Moralitatea unui act presupune ca subiectul care acţionează să 
fie legislatorul conduitei sale. vezi datorie, obligaţie. 

AUTORITATE (lat. auctoritas, de la augere, a spori, a 
creşte) 

Putere de a comanda şi de a se face ascultat. Autoritatea 
nu este forţa, căci ea exclude folosirea mijloacelor exterioare de 
constrîngere. Ne supunem ei în mod voluntar, în măsura în care 
îi recunoaştem legitimitatea*, chiar dacă cedăm forţei sub 
constrîngere. Astfel, cel care trebuie să recurgă la forţă pentru 



a-şi afirma ascendentul recunoaşte prin aceasta că şi-a pierdut 
orice autoritate. Totodată, autoritatea nici nu trebuie să ne 
convingă să ne supunem ei, deoarece ea presupune o ierarhie 
care nu este obiectul unei discuţii de la egal la egal. 

Argumentul autorităţii. Argument bazat pe prestigiul moral 
sau intelectual şi acceptat în numele acestei autorităţi, fără 
discuţie şi demonstraţie. Spiritul liber nu îi acordă nici o 
legitimitate*. 



AXIOMATIC 

Ansamblu de axiome şi de teoreme deduse, în măsura în 
care formează un sistem ipotetico-deductiv*. 

AXIOMA (gr. axioma, preţ, valoare) 

Gen. Propoziţie evidentă prin ea însăşi. 

Log. Propoziţie indemonstrabilă şi dată ca atare, care 
constituie punctul de plecare al unei teorii deductive*. 


BINE (lat. bene , bine; bomts, bun) 

Filos. Ceea ce este obiect de aprobare sau de satisfacţie. 
Pentru antici. Binele este finalitatea naturală a voinţei, fiind, mai 
întîi, ceea ce face binele, profitabilul. Problema etică esenţială 
este atunci de a distinge „falsul bine“, binele înşelător pe care-1 
căutăm în acest caz cînd ignorăm că nu există, de „adevăratul 
bine", cel care ne este într-adevăr util. 

Mor. Binele se defineşte ca normă* supremă în ordine 
etică, acel ceva spre care trebuie să tindă orice acţiune morală*. 


BUN-S1MŢ 

Pentru Descartes, bunul-simţ est e facultatea de a distinge 
între fals,şi adevăr. Or, iacă toţi oamenii sînt deopotrivă capabili 
de a gîndi bine („bunul-simţ este lucrul cel mai bine rînduit din 
lume"), ei nu gîndesc în mod egal bine. Pentru că această facultate 
înnăscută nu se desfăşoară bine în mod spontan, trebuie să 
învăţăm să o exersăm cu metodă*. 



CALITATE (lat. qualitas ; derivat din qualis?, ce fel?) 

Gen. In limbajul obişnuit, acest termen este adesea 
apreciativ şi înseamnă „calitate bună“. In schimb, în limbajul 
filosofic, calitatea unui lucru desemnează în manieră generală 
orice proprietate sau mod de a fi al acestui lucru. Se distinge 
atunci de cantitate. Putem, de exemplu, să considerăm petalele 
unui trandafir după calitate sau după cantitate: după cantitate, 
vom spune că sînt douăsprezece, dacă le numărăm; după calitate, 
vom spune că au o anume formă sau o anumitănuanţăde culoare, 
care le deosebeşte. 

Meta. Pentru Aristotel, „ceea ce face ca lucrurile să fie 
socotite de un anumit fel“; una din cele zece categorii*, care 
răspunde la întrebarea cefei ? Ea se distinge de cantitate prin 
faptul că nu este măsurabilă şi nu comportă decît grade ie 
intensitate. Pentru Descartes, cel mai adesea, sinonim cu fel, 
mod * sau atribut*. 

Crit. Una oiu funcţiile judecăţii (afirmativă, negativă sau 
indefinită) şi una din rubricile tablei categoriilor (care cuprinde 
realitatea, negaţia şi limitarea). 

Log. Calitatea propoziţiilor este proprietatea pe care o au 
de a fi afirmative sau negative. 

CANON (gr. kinon, trestie, regulă) 

Sinonim normei*, regulii (în logică, în estetică) sau 
principiului acţiunii (în morală). 

CANONIC 

Teol. Reguli de credinţă promulgate de concilii. 

Log. Desemnează logica lui Epicur şi, prin extensie, 
regulile gîndirii în materie de logică. 

Crit. La Kant, ansamblu de principii care reglează 
cunoaşterea şi constituie cadrele cunoaşterii lumii atunci cînd 
ele se raportează la o experienţă posibilă. 



CANTITATE (lat. quantitas\ de la qiiantus?\ cît de mare?) 

Meta. Una din categoriile fundamentale: ceea ce răspunde 
la întrebarea quantum? (cît 7 ). La Aristotel, una din cele zece 
categorii, care se opune calităţii prin faptul că este măsurabilă, 
în epoca clasică, se numeşte cantitate ceea ce este susceptibil de 
a fi studiat prin aritmetică, geometrie şi mecanică (număr, 
mărime, întindere, masă, mişcare) şi care poartă uneori numele 
de calităţi primare ale lucrurilor, pentru a le distinge de calităţile 
sensibile ale lumii, numite pe atunci calităţi secundare pentru a 
indica faptul că ele nu sînt susceptibile de nici o cuantificare 
ştiinţifică (culoare, miros, gust). 

Crit. La Kant, una din funcţiile judecăţii (universale, 
particulare, singulare) şi una din rubricile tablei categoriilor (care 
cuprinde unitatea, pluralitatea şi totalitatea). 

Log. Cantitatea linei propoziţii este faptul că subiectul 
poate fi luat fie în mod universal (propoziţii universale*), fie în 
mod particular (propoziţii particulare). 



CAPITAL (lat. capitalis , care se referă la cap) 

Eco. Avuţie destinată investiţiei şi nu consumului, şi care 
aduce proprietarului un venit. 

Filos. Dacă prin tradiţie există distincţia între capital şi 
muncă , marxismul le opune. Marx face din muncă fundamentul 
valorii şi defineşte în consecinţă capitalul ca muncă acumulată , 
materializată. El arată că această muncă acumulată, în loc să 
servească satisfacerii nevoilor umane, a făcut din munca vie un 
mijloc de a creşte profitul. într-adevăr, proprietarul capitalului 
nu cumpără de -la muncitor produsul muncii sale, ci forţa sa de 
muncă, în schimbul unui salariu. Or, profitul realizat prin 
utilizarea acestei forţe este întotdeauna superior faţă de salariu: 
acest mecanism al plusvalorii este resortul capitalismului*. 


CAPITALISM 

Gen. Sistem economic caracterizat prin modul de retribuire 
a muncii şi prin proprietatea privată a mijloacelor de producţie. 

Filos. Capitalismul este legat în mod istoric de liberalismul 
ec onomic care admite principiul 1 iberei concurenţe drept singurul 
mijloc de a realiza în acelaşi timp armonia intereselor particulare 
şi echilibrul dinamic al economiei (legea ofertei şi a cererii). 
Marxismul îi este corespondentul critic, deoarece denunţă 
contradicţiile interne ale unui sistem de liberă concurenţă, care 
generează criză economică şi scăderea tendenţioasă a ratei 
profitului. 

CATEGORIC 

Log. O propoziţie sau o judecată sînt numite categorice 
atunci cînd ele sînt pur afirmative („eu plec“), adică atunci cînd 
nu sînt nici ipotetice* sau condiţionale* („dacă mă supăr, atunci 
plec“). nici disjunctive („sau plec, sau rămîn“). 

Mor, vezi imperativ. 

CATEGORIE (gr, kategoria, calitate atribuită unui obiect) 

Meta. La Aristotel, desemnează genurile fiinţei, în număr 
de zece (substanţa sau esenţa, cantitatea, calitatea, relaţia, timpul, 
locul, situaţia, acţiunea, pasiunea, posesia). 

Crit. La Kanl, categoriile privesc cunoaşterea şi nu esenţa. 
Acestea sînt conceptele* a priori* ale intelectului. 

CAUZALITATE 

Raport de la cauză la efect. 

Principiul cauzalităţii. Principiu în virtutea căruia „orice 
fenomen are o cauză", vezi determinism. 

CAUZA (lat. ccnisa, cauză, raţiune, motiv) 

Gen. Ceea ce produce un efect. 

Teoria celor patru cauze. Aristotel distinge diferite tipuri 
de cauze, Dacă considerăm, de exemplu, o casă, materialele care 
o compun sînt cauza ei materială. Activitatea,meşterilor care 
este desfăşurată în construcţia respectivă constituie o altă cauză, 
pe care Aristotel o numeşte cauză eficientă, însă nici cauza 
materială (cu piatra putem face o coloană, precum şi altceva). 



nici cauza eficientă nu explică ceea ce este această casă 
particulară. Construcţia este ceea ce este prin operaţia 
arhitectului, care constituie cauza ei formală. Or, cauza formală 
poartă cu ea scopul urmărit sau cauza finalei, realizarea acestui 
domiciliu. Deci, cauza finală permite explicarea a ceea ce este 
un lucru, ceea ce face ca el să fie ceea ce este. altfel spus, natura 
sa. Vezi flnalism. 

Epist. In ştiinţă, spunem despre un evenimentA antecedent 
unui eveniment B că este cauză atunci cînd presupunem că 
existenţa lui A o antrenează cu necesitate pe aceea a lui B. 



CETĂŢEAN (lat. ci vis, membru al unei cetăţi) 

Gen. La origine, acela care se bucură de privilegiile 
locuitorilor cetăţii. Astăzi, membru al unei comunităţi, deţinător 
de drepturi politice, precum dreptul de vot, şi supus îndatoririlor 
faţă de naţiune şi stat. 

Pol. Cineva este cetăţean al unei republici sau într-o 
democraţie, în timp ce într-o monarhie absolută el este un supus. 

Filos, Cetăţeanul este egal în drepturi cu oricare altul, 
oricare i-ar fi caracteristicile empirice, naturale (sexul, forţa sa 
fizică etc.) sau culturale (religia sa, limba sa etc.). Cetăţeanul nu 
este deci un individ empiric (pe care îl întîlnim în experienţă), ci 
un subiect * de drept. Astfel, în mod ideal, adevărata cetăţenie 
este cosmopolită; adevăratul cetăţean este cetăţean al lumii, 
definit în mod universal, adică făcîndu-se abstracţie de originea 
naţională (caracteristică empirică). Totuşi, cetăţenia şi 
naţionalitatea rămîn legate întrucît avem de a face de la început 
cu cetăţeanul unui stat’ 1 '. 


CIVIL (lat, civilis , care priveşte cetăţeanul) 

Filos. Pentru Aristotel, omul este un „animal politic": faptul 
de a trăi în societate îi este înscris în propria natură. Această 
definiţie este finalistă* în măsura în care ea presupune că omul 
est t făcut pentru a se asocia. Dimpotrivă, pentru filosofii contrac- 
tualişti, starea socială este mai puţin un principiu, cîtun rezultat, 
o consecinţă. Astfel, opunîndu-se stării naturale, ea este starea 

artificială a omului cai'e rezultă din contractul* social. Omul nu 
devine moral şi subiect de drept decît în starea civilă. „Trecerea 
de la starea naturală la starea civilă produce o foarte însemnată 
schimbare în om, înlocuind instinctul prin justiţie în purtarea 
lui“ (Rousseau). Vezi libertate. 

Dr. Dreptul civil enunţă drepturile individului în calitate 
de cetăţean; de exemplu, dreptul proprietăţii. Se distinge de 
dreptul penal. 

CIVILIZAŢIE (lat. civitas, cetatea) 

Gen. Ansamblu de caracteristici (religioase, morale, 
estetice, tehnice etc.) ale unei societăţi* date. Opusă barbariei. 
civilizaţia este considerată o stare superioară din punct de vedere 
moral. Omul se umanizează (devine om) într-o măsură mai mare 
atunci cînd impulsurile sale se disciplinează şi se reglează în 
funcţie de interdicţiile sociale. 

Etno. Se poate distinge civilizaţia , ca situaţie materială a 
unei societăţi (civilizaţia epocii pietrei sau a cărbunelui), de 
cultură , care este precum sufletul ori, spiritul său (civilizaţia 
chineză sau greacă). în acest sens, superioritatea materială a unei 
civilizaţii nu implică superioritatea sa morală. Progresul tehnic 
poate fi însoţit de acte de barbarie (lagăre de concentrare). Putem 
deci separa în mod radical ideea de civilizaţie de aceea de progres. 

CLASĂ (lat. classis, împărţire a poporului roman) 

Log. Extensiune a unui termen; ansamblu al elementelor 

sale. 

Soc. După Ricardo sau Smith, grup de indivizi de o anumită 
condiţie socială. Pentru Marx, o clasă este identitatea surselor 
de venit. „Iată trei mari grupuri sociale (muncitori salariaţi, 
capitalişti şi proprietari funciari) ai căror membri individuali 
trăiesc respectiv din salariu, din profit şi din rentă“. 

Filos. pol. Luptă de clasă (concept major în marxism): 
conflict între clasa dominantă, burghezia, care posedă mijloacele 
de producţie, şi clasa dominată, proletariatul care îşi vinde „forţa 
de muncă". Acest conflict este considerat motorul istoriei şi 



principiul explicaţiei ei, iar societatea fără clasă este considerată 
sfârşitul acestei lupte. 

COGITO (lat. cogita , eu gîndesc) 

Cu referire la Descartes, utilizat ca substantiv. Cogito-ul 
este principiul prim al filosofiei lui Descartes, adică adevărul 
cel mai evident, cel mai indubitabil, intr-adevăr, dacă pot să mă 
îndoiesc că exist, nu pot să mă îndoiesc că gîndesc, căci chiar în 
momentul în care mă îndoiesc, eu gîndesc (nu pot gîndi că nu 
gîndesc). Intr-o unică mişcare a gândirii, subiectul cave se 
îndoieşte îşi sesizează existenţa. „Eu sînt, eu exist" este astfel 
pentru Descartes o propoziţie necesar adevărată, deoarece ea 
rezistă în mod radical îndoielii. Acest adevăr pare a fi atins direct 
prin spirit, altfel spus se prezintă ca o intuiţie *, în măsura în care 
ea posedă claritatea şi distincţia evidenţei*. 

COMUN 

Log. Noţiuni comune: noţiuni înscrise în raţiunea tuturor 
oamenilor, deci universale. De exemplu: principiul contra¬ 
dicţiei*. A urma acest principiu înseamnă a asculta raţiunea, deci 
pe sine însuşi, iar nu o regulă exterioară (vezi autonomie). 

Mat. Prin noţiuni comune (în greacă: koinai ennoiai) 
Euclid desemnează principiile (axiome, postulate*, definiţii) care 
astăzi sînt simplu numite axiome*. 

COMUNITATE 

Gen. Grup de indivizi reuniţi prin valori şi interese comune. 

Soc. Distincţia explicită între comunitate ( Gemeinschaft ) 
şi societate ( Gesellschaft ) este datorată sociologului german 
contemporan F. Tonnies. Prin Gemeinschaft trebuie să înţelegem 
mai curînd comunitatea de sînge, al cărei model este familia, 
dar şi prietenii şi vecinii. Ea constituie forma organică a vieţii 
sociale în măsura în care individul se inserează de la naştere în 
acest întreg constituit care ii preexistă şi pe care nu îl alege. 
Societatea , dimpotrivă, este produsul voinţei reflexive de a se 
asocia în vederea interesului, rodul unui calcul (relaţii de schimb 


şi de comerţ). Acest întreg provine din organizarea artificială. 
voluntară şi conştientă a părţilor. 

CONATUS (lat. conatus , efort) 

Spinoza numeşte conatus efortul desfăşurat de fiecare 
lucru, atît cît este în sine, pentru „a se menţine în fiinţa lui“. 

CONCEPT (lat. conceptns , acţiunea de a conţine) 

Gen. Idee abstractă şi generală. Vezi abstracţie. 

Crit. Pentru empirişti, toate conceptele sînt roadele unei 
inducţii de la particular la general: de exemplu, plecînd de la 
percepţia canişilor, a ogarilor etc., se formează conceptul de cîine. 
Deci, ele şi-ar avea originea în experienţă şi nu ar exista concepte 
a priori*. Dimpotrivă, Kant distinge conceptele apriori sau pure 
(independente de experienţă), care constituie categoriile 
intelectului, de conceptele a posteriori sau empirice, care definesc 
clasele de obiecte. 

CONCEPTUALISM 

Doctrină conform căreia conceptele sau universaliile sînt 
construcţii ale spiritului, care se formează nu datorită lor, ci cu 
ocazia experienţelor particulare. Conceptele nu au realitate în 
sine, în afara spiritului (realism) şi nu sînt exclusiv nume 
(nominalism*). 

CONCRET (lat. concretus, compact) 

Gen. Se spune despre un obiect, aşa cum ne este dat în 
experienţa internă (de exemplu, emoţia) sau externă (de exemplu, 
senzaţia). Un obiect singular, individual este întotdeauna concret. 

Log. în opoziţie cu un termen abstract (specia umană, 
omul), un termen concret desemnează un obiect real (domnul 
X). 


CONDIŢIE 

Gen. Acel ceva Iară de care un fenomen nu se produce. 
Sinonim cu „circumstanţă necesară". 



Filos. Distingem condiţia necesară: pentru a avea permis 
de conducere, trebuie să cunoşti codul rutier; şi condiţia 
suficientă: dar nu este suficient să cunoşti codul rutier. La fel de 
utilă este distinct ia mire cauză* şi condiţie. Cauza poate fi definită 
fie ca ansamblu de condiţii, fie drept condiţie necesară şi 
suficientă. Astfel, libertatea presei este o condiţie a dezvoltării 
ideilor, dar nu este cauza acesteia. 



CONDIŢIONAL 

O propoziţie condiţională presupune o ipoteză. De 
exemplu: „Dacă este frumos...". Aici. sinonim cu ipotetic*. 

CONŞTIINŢĂ 

Gen. Distingem: 

Conştiinţă primară sau spontană: impresie imediată (mai 
mult sau mai puţin clară) pe care o are spiritul despre stările 
sale. 

Conştiinţei secundară sau reflectată: capacitate exclusiv 
umană de a examina această impresie primară. Conştiinţa 
reflectată permite analiza şi judecata. Prin ea, omul se constituie 
ca subiect distinct de stările sale psihologice. Conştiinţa, prin 
această posibilitate de a se reflecta, este deci întotdeauna 
conştiinţă de sine şi în acelaşi timp conştiinţă de ceva. vezi 
intenţionalitate. 

Mor. Conştiinţa morală este conştiinţa Binelui şi a Răului; 
capacitate de a face aprecieri normative (de a compara ceea ce 
este şi ceea ce trebuie să fie). Conştiinţa îmi dictează datoriile şi 
mă face să resimt remuşcări sau satisfacţie cu privire la actele 
mele trecute. „Conştiinţa este raţiunea* practică ce îi înfăţişează 
omului datoria* sa“ (Kant). 

CONTEMPLARE (lat. contemplatio , a privi cu atenţie, 
templum desemna locul din cer unde prezicătorii observau 
semnele) 

Contemplaţia este traducerea în latină a cuvîntului grecesc 
theoria*, care înseamnă „viziune" prin intermediul sufletului a 

esenţelor inteligibile. La Platon, viziune prin „ochiul sufletului" 
ce împlineşte ascensiunea spirituală (cf. alegoria peşterii) spre 
Ideea Binelui, principiu necondiţionat al oricărei realităţi şi al 
oricărui adevăr. 

Teol. Stare mistică ce constă într-o percepere imediată a 
lui Dumnezeu, însoţită de un sentiment extatic. Vezi extaz. 

Est. Activitate dezinteresată a celui care se bucură de o 
plăcere estetică*. 

CONTINGENT, CONTINGENŢĂ (lat. contingentia , 
hazard) 

Gen. Contingent este ceea ce poate 5ă nu fie, sau să nu 
aibă loc, sau poate fi altfel. Contrar necesităţii*. Este contingent 
faptul că un obiect scăpat pe pămînt se sfărîmă, este contingent 
faptul că se sfărîmă în două sau într-o mie de bucăţi; dar este 
necesar ca el să cadă (aceasta nu se poate să nu se întîmple în 
funcţie de legea* constantă şi universală a căderii corpurilor). 

Meta. Arislotel opune ştiinţa teoretică, referitoare la 
necesar, acţiunii practice, privitoare la contingent. In domeniul 
acţiunii umane, viitorul este contingent. Această nedeterminare 
face posibile deliberarea, alegerea şi libertatea umană. Vezi 
determinism, libertate. 

CONTRACT 

Dr. „Convenţie prin care una sau mai multe persoane se 
obligă faţă de una sau mai multe altele să dea, sau să facă sau să 
nu facă ceva" (Codul civil). 

Eco. Schimb voluntar între doi agenţi, astfel încît unul 
primeşte echivalentul a ceea ce a dat. 

Filos. pol. Contract social. Convenţie prin care oamenii 
consimt să limiteze mutual libertatea lor naturală astfel încît 
securitatea lor comună să fie garantată prin lege. Rousseau 
precizează că o asemenea convenţie constă mai puţin într-un 
schimb, cît într-o schimbare a statutului libertăţii: nu este vorba 
despre renunţarea la propria libertate în schimbul unei mai mari 
securităţi, despre supunerea în faţa unui suveran, ci de 



transformarea unei libertăţi naturale incerte într-o libertate civilă 
garantată prin lege şi apărată de întregul corp social. Singurul 
contract legitim este deci un contract aI poporului cu el însuşi, 
cel ce face legea este totodată cel care i se supune, şi se supune 
lui însuşi; aceasta înseamnă a fi liber. în timp ce schimbul (după 
modelul contractului economic) presupune doi membri diferiţi, 
contractul social este un contract cu sine însuşi; ca individ*, 
fiecare încheie un pact cu sine, în calitate de cetăţean*. 

CONTRADICŢIE (trebuie deosebită de paradox*) 

Faptul de a afirma în acelaşi timp un lucru şi contrariul 
său. Ne contrazicem logic atunci cînd încălcăm principiul 
identităţii, sau principiul non-conrraclicţiei: A=A. Conform 
acestui principiu, două propoziţii contradictorii nu pot fi nici 
adevărate în acelaşi timp, nici false în acelaşi timp; de exemplu: 
„toţi oamenii sînt muritori" şi „unii oameni nu sînt muritori". 

COSMOGONIE (gr. cosmogonia, creaţie a lumii) 

Teorie cu pretenţii ştiinţifice, cel mai adesea mitică, ce 
explică formarea universului. 

COSMOPOLITISM (gr. cosmopolites, cetăţean al lumii) 

Cinicii, după exemplul lui Socrate, care se declara „cetăţean 
al lumii", elaborează primii o doctrină ce nu recunoaşte alte valori 
decît cele universale, şi refuză să se supună arbitrari ului 
convenţiilor sociale. Cosmopolitismul constă, în general, în 
afirmarea unităţii speciei umane, dincolo de diferenţele culturale. 

CREAŢIE 

Teol. Acţiune prin care Dumnezeu dă naştere fiinţei din 
neant (ex nihilo). In acest sens, se deosebeşte de producere, care 
nu e decît o acţiune asupra unei materii preexistente. Creaţia 
este un mister, cel al începutului într-adevăr incomprehensibil, 
început care este un salt şi nu o evoluţie, o trecere (nu este o 
trecere de la nefiinţă la fiinţă). 



Est. Producţie originală a geniului*. în acest sens, creaţia 
artistului (despre care nu înţelegem cum lucrează pentru a realiza 
o operă de artă) se deosebeşte de fabricarea meşteşugarului, a 
cărui producţie se supune unor reguli clare şi al cărui rezultat 
poate fi anticipat. 

CREDINŢĂ (lat .fdes, încredere, credinţă) 

Gen. Convingere care rezultă dintr-o adeziune profundă a 
inimii*, ce generează un sentiment de certitudine. Or, adevărurile 
inimii fiind nedemonstrabile, „iată ce este credinţa: Dumnezeu 
sensibil inimii, nu raţiunii*" (Pascal). Credinţa, dar al lui 
Dumnezeu, se deosebeşte, tot în acest sens, de dovadă, operă a 
raţiunii noastre; astfel, cel care are credinţă poate spune că nu 
ştie, dar crede („non scio, sed credo''). 

Mor. intr-un sens moral, credinţă înseamnă fidelitatea faţă 
de un angajament (jurămîntul). Astfel, bană-credinţă este 
sinonim cu loialitate, cu bună intenţie; rea-credinfă este sinonim 
cu duplicitate, minciună faţă de ceilalţi şi totodată faţă de sine. 
In acest ultim sens utilizează Sartre expresia: „In cazul relei- 
credinţe, mie însumi îmi ascund adevărul". 

CRITICĂ 

Examinare raţională a fundamentului, a legitimităţii sau a 
valorii unui lucru. Pentru Kant, această examinare trebuie să fie 
liberă şi publică, şi presupune existenţa unor criterii universale 
conform cărora fiecare se poate înţelege cu oricare altul. 

Criticism: filosofia lui Kant, care încearcă să stabilească 
ceea ce poate cunoaşte raţiunea, altfel spus limitele puterii ei. 
Kant conchide că structura a priori a spiritului nostru ne permite 
să cunoaştem doar fenomenele* şi nu să atingem absolutul*, 
lucrurile în sine*. 

CULTURA (lat. colere, apune în valoare) 

Gen. Cultura înseamnă punerea în valoare atît a unui cîrnp 
(agricultură), cît şi a facultăţilor (educaţie*). Astfel, facultatea 
de a gîndi nu se dezvoltă spontan, adică fără medierea altor 



oameni (societate*). Ceea ce este înnăscut* în om (ansamblul 
facultăţilor sale naturale) nu se trezeşte şi omul nu se umanizează 
decît prin cultură. In acest sens, cultura nu desemnează alterarea 
sau abandonarea naturii umane, ci împlinirea ei. Fără cultură, 
omul nu este totuşi un animal: el este inuman (precum acei „copii 
sălbatici 1 ' pe care Levi-Strauss îi numeşte „monştri culturali"). 

Etno. Soc. Ansamblu a ceea ce este dobindit (compor¬ 
tamente, cunoştinţe, tehnici, tradiţii) de către om ca fiinţă socială. 
Putem astfel deosebi faptul biologic universal (nevoia* 
fiziologică de a se hrăni) de faptul cultural (modul de a mînca), 
care diferă în funcţie de societăţi. 



CUNOAŞTERE (lat. cognoscere, a încerca să ştii) 
Termenul de cunoaştere desemnează în primul rînd actul 
prin care gîndirea se străduieşte să perceapă şi să definească un 
obiect care i se prezintă. Ea desemnează apoi cunoştinţa ce rezultă 
din această acţiune. 

Opunem mai ales credinţa şi cunoaşterea, nu prin gradul 
de certitudine dovedit fie de subiectul care crede, fie de subiectul 
care cunoaşte, ci prin faptul că credinţa nu este cu necesitate 
întemeiată pe raţiune, altfel spus nu implică în mod necesar ideea 
de adevăr. 


DASE1N (germ. Da, aici; sein, a fi) 

Gen. In germană semnifică existenţa, în mod literal //Vn/c;- 

aici. 

Exist. La existenţialişti, jîinţa-aici desemnează existenţa 
propriu-zis umană în calitate de prezenţă în lume. în opoziţie cu 
lucrurile, care sînt doar juxtapuse unele faţă de altele, fără proiect, 
realitatea umană este prezenţă intenţională* \n lame, pe care o 
percepe, o înţelege, în care este aruncată etc. 

DATORIE (lat. clebere, a datora ceva cuiva, a fi debitor) 
Gen. Verbul a datora este într-adevăr echivoc, deoarece 
exprimă deopotrivă probabilitate (trebuie să plouă), necesitatea 
(trebuie să mor) şi obligaţia (trebuie să îmi plătesc impozitele). 

Mor. Datoria este obligaţia morală care trebuie deosebită 
de simpla obligaţie socială. Astfel, nu orice obligaţie este o datorie 
morală. Obligaţiile sociale pot varia de la un individ la altul, 
după locul pe care îl ocupă fiecare. In schimb, un comandament 
este moral în măsura în care enunţă ceea ce trebuie să facă orice 
om, oricare i-ar fi particularităţile. Astfel, pentru Kant, datoria 
este un imperativ categoric*. Ne supunem datoriei fără a fi 
determinaţi de alte motive decît respectul pentru legea care 
comandă fiecăruia ceea ce comandă tuturor. Actul moral este 
deci întotdeauna liber în măsura în care provine doar din voinţa 
dezinteresată de a face binele, sau voinţa bună. înţelegem aşadar 
cum se opun obligaţia* morală şi necesitatea: întotdeauna, fiecare 
poate să nu se oblige. 

DEDUCŢIE (lat. ducere, acţiune de a duce; de, plecînd 

de la) 

Inferenţă necesară. Raţionament în care concluzionăm, din 
propoziţii puse ca premise, o propoziţie care rezultă logic din 
ele. Silogismul* clasic: „Toţi oamenii sînt muritori; or, Socrate 
este un om, deci Socrate este muritor" este cel mai bun exemplu 
pe care îl putem da unei astfel de explic ilari. 

DEFINIŢIE (lat. definire , a mărgini, a fixa limitele) 

Log. Operaţie care constă în a determina ansamblul 
caracteristicilor esenţiale ale unui concept*. Astfel, o definiţie 
nu este pur descriptivă: ea spune mai puţin ceea ce este un lucru 
cît ceea ce el nu poate să nu fie, altfel spus ceea ce îi este strict 
necesar pentru a fi ceea ce este. „Definiţia face posibilă 
cunoaşterea a ceea ce este lucrul" (Aristotel); este o propoziţie 
care enunţă esenţa unei fiinţe, a unui lucru. 

Filos. Cu toate acestea, distingem definiţia reală (care 
exprimă esenţa obiectului definit) de definiţia nominală * (care 
explică sensul unui cuvînt prin recurgerea la alte cuvinte). 

Mat. în anumite discipline, cum ar fi matematicile, 
definiţiile creează obiectele acestora: acestea nu există decît din 
momentul în care sînt definite. Astfel, definiţiile lui Euclid fixează 



caracteristicile primelor obiecte ale geometriei. Aceste definiţii 
operatorii care formulează legea construcţiei unei entităţi 
matematice sînt numite definiţii genetice , de exemplu: „Sfera 
este figura generată de un semicerc care se roteşte în jurul 
diametrului său“. 



DEISM 

Doctrină care admite că o Fiinţă supremă, pe care o putem 
numi Dumnezeu, există. Deismul nu se sprijină pe nici o revelaţie 
religioasă şi nu recunoaşte nici o dogmă. Foarte răspîndit în 
secolul al XVlll-lea, el este uneori numit religie naturală. 

DEMAGOGIE (lat. cleinos. poporul; demagoge in, a-şi 
apropia poporul, a deveni popular) 

Operaţie politică ce constă în a pune stăpânire pe putere 
sau a o conserva cu ajutorul măgulirii: este vorba de a spune 
mulţimii ceea ce îi place să audă sau, mai exact, ceea ce îşi doreşte 
să audă, mai degrabă decît ceea ce trebuie să i se spună. 

DEMNITATE 

In timp ce lucrurile*, mijloace în vederea unui scop, au un 
preţ, adică o valoare* relativă, persoana* umană are o demnitate: 
o valoare intrinsecă, o valoare în ea însăşi, o valoare ca scop în 
sine. vezi respect. 

DEMOCRAŢIE (gr. demos, poporul; kratos , putere) 

Gen. Democraţia este regimul politic în care suveranitatea* 
aparţine întregului popor, adică tuturor cetăţenilor, fără deosebire. 

Filos. Distingem între democraţia directă (de exemplu, în 
Atena secolului al V-lea) în care poporul exercită puterea fără 
intermediar, şi democraţia indirectă sau reprezentativă, în care 
poporul guvernează prin intermediul reprezentanţilor săi (alegere 
în democraţiile parlamentare moderne). 

Democraţia presupune pentru noi legea majorităţii, 
libertatea şi egalitatea cetăţenilor. Or, prin egalitate*, liberalismul 
înţelege doar egalitatea în drepturi (egalitate formală), în timp 

ce socialismul înţelege şi pe cea a condiţiilor reale (egalitate de 
fapt, egalitate materială). Putem face distincţie între democraţiile 
liberale sau politice şi democraţiile sociale. 

DEMON (gr. daimon , geniu, bun sau rău) 

Filos. Fiinţă supranaturală care, în politeismul grec, este 
inferioară lui Dumnezeu, dar care posedă o putere supraome¬ 
nească. Demonul intim al Ini Socrate se manifestă sub forma 
unei voci interioare care îl inspiră şi îl îndrumă. 

Teol. în Biblie, înger căzut, care se revoltă împotriva lui 
Dumnezeu, animat de spiritul răului. Demonul este Satan, prinţ 
al demonilor, conducător al îngerilor căzuţi. 

DEMONSTRAŢIE (lat. demonstratio, acţiune de a arăta) 

Log. Raţionament prin care, plecînd de la premise 
recunoscute sau admise ca adevărate, încercăm să dovedim 
adevărul concluziilor, vezi deducţie, demonstraţie prin 
absurd*, 

Mat. Raţionament care procedează prin substituirea 
mărimilor egale sau echivalente. 

' DESTIN (lat. destinare , a fixa, a supune) 

Destinul este asimilat unei puteri providenţiale care ar 
determina dinainte, în mod ireversibil, cursul lucrurilor şi al istoriei 
umane. Existenţa destinului implică neputinţa oamenilor de a 
decide viitorul. Destinul şi libertatea sînt deci necesar contradictorii 
(vezi fatalism; a nu se confunda cu determinismul*). 

DETERMINISM (lat. determinare, a marca limitele) 

Gen. Ansamblu de condiţii* necesare pentru producerea 
unui fenomen. 

Epist. Prin extensie, desemnează doctrina care postulează 
că toate fenomenele sînt legate între ele prin legi constante şi 
universale. Această doctrină pretinde îndeosebi că invariabilitatea 
acestor legi* (aceleaşi cauze produc aceleaşi efecte) permite 
previziunea* ştiinţifică. Astronomul Laplace este fără îndoială 

primul care a formulai clar principiul determinismului universal: 
„Trebuie să considerăm starea prezentă a universului ca efectul 
stării sale anterioare şi drept cauza a ceea ce va urma". 

Determinism şi libertate. Determinism şi libertate* nu sînt 
neapărat contradictorii. Intr-adevăr, determinismul, spre 
deosebire de fatalism* (vezi destin), nu presupune ca totul să 
fie hotărît dinainte: determinismul natural este orb, altfel spus 
natura nu acţionează potrivit vreunui scop (opus finalismului*). 
Pe de altă parte, cunoaşterea cauzelor care determină în mod 
necesar un anumit efect poate permite oamenilor să-şi mărească 
puterea de a acţiona. De exemplu, cunoaşterea legii căderii 
corpurilor permite construcţia paraşutei. La fel ca Spinoza, putem 
deci spune că necesitatea* şi libertatea nu se opun, căci „libertatea 
este necesitatea înţeleasă'*. 



DIALECTICĂ (gr. dialego , a vorbi cu cineva, a conversa) 

Dialectica este mai întîi arta de a vorbi cu cineva cu scopul 
de a întemeia şi a legitima: ceea ce este spus, depăşind 
contradicţiile care există între simple opinii. Altfel spus, dialectica 
este arta de pune în valoare o argumentare*. A argumenta 
înseamnă a încerca să recunoşti valabilitatea discursului tău, 
răspunzînd obiecţiilor care îi pot fi adresate. A le răspunde 
înseamnă a ţine seama de ele în mişcarea propriei tale gîndiri, 
astfel încît ea să progreseze îmbogăţindu-se, şi nu a le nega în 
mod polemic. Datorăm lui Socrate această metodă de a discuta 
prin întrebări şi răspunsuri, care conduce interlocutorii către 
depăşirea opiniilor lor particulare şi spontane, pentru a se ridica 
la cunoaşterea a ceea ce posedă fără să ştie. 

Dialectica a dobîndit un sens particular în filosofia 
hegeliană. Acest termen nu mai desemnează un fel de discuţie, 
ci o mişcare deopotrivă reală şi raţională care, prin punerea 
contrariilor, tinde să treacă dincolo de ei în faza finală a depăşirii, 
vezi sinteză. 


D1ALELĂ (gr. diallelos, unul prin celălalt şi reciproc) 
Demonstraţie a cărei structură este circulară. 

Cerc vicios. Unul dintre cei cinci tropi sceptici care justifică 
suspendarea judecăţii (vezi epoche). Pentru sceptici, nu se poate 
raţiona fără a evita dialela. Astfel, demonstrăm că A este adevărat 
presupunînd că B este adevărat, şi demonstrăm că B este adevărat 
demonstrînd că A este adevărat. Cădem mereu într-un cerc în 
măsura în care demonstrăm, unele prin celelalte, propoziţii dintre 
care nici una nu este întemeiată a priori. Exemplu de dialelă 
prin excelenţă: pentru a dovedi valoarea raţiunii mele, trebuie 
să raţionez, deci să mă folosesc chiar de această raţiune a cărei 
valoare este în discuţie. 

DIHOTOMIE (gr. dichotomia , diviziune în două părţi 

egale) 

Diviziune a unui concept în alte două concepte contrare. 
De exemplu, genul animal se divide în două specii (vertebrat şi 
nevertebrat) care îl cuprind, 

DILEMĂ (gr. dileimna; dis, de două ori Jemma, principiu) 

Alternativă (sau...sau...) de aşa natură încît, considerînd 
fiecare din ramurile sale ca premise, tragem din ele o singură şi 
aceeaşi concluzie. De exemplu, vestita dilemă a lui Aristotel: 
sau "trebuie să filosofăm, sau nu trebuie să filosofăm; or, pentru 
a şti dacă trebuie să filosofăm, trebuie să filosofăm; pentru a şti 
dacănu trebuie să filosofăm, trebuie tot să filosofăm; concluzia: 
deci, trebuie să filosofăm. 

DIVERTISMENT (lat. divertere, a se îndepărta de) 

Pascal consideră divertisment nu doar jocurile' şi toate 
activităţile frivole cărora li se consacră oamenii pentru a-şi căuta 
uitarea (ca sărbătorile şi dansurile), ci îndeosebi ansamblul 
preocupărilor numite serioase (carieră, ambiţie, muncă) care ne 
permit într-adevăr să ne uităm condiţia mizeră şi muritoare. 
Divertisment înseamnă orice agitaţie vană, în comparaţie cu grija 
pe care trebuie s-o avem faţă de mîntliirea sufletului nostru. 



DOBINDIT (lat acquirere, a adăuga la ceea ce este) 

Prin opoziţie cu înnăscut*, desemnează toate trăsăturile 
unei fiinţe care vin să se adauge naturii sale prin exerciţiu, 
experienţă sau educaţie*, în decursul existenţei sale. Or, omul 
este o fiinţă culturală* deoarece posedă facultatea de a dobîndi. 
Prin urmare, în mod paradoxal, decît să opunem înnăscutul şi 
dobînditul în om, trebuie mai degrabă să le definim unul prin 
celălalt: înnăscutul este în om facultatea de a dobîndi (ansamblu 
de posibilităţi ce pot să nu se realizeze) şi dobînditul constă în 
exercitarea acestei facultăţi. 



DOGMATISM (gr. dogma , doctrină) 

Gen. Închidere a spiritului, înverşunare şi rigiditate a 
tuturor celor care consideră ca fiind adevărată o doctrină de un 
anumit fel, fără a subscrie la efortul discuţiei sau al argumentării *. 
Această accepţie curentă este peiorativă, evocînd alienarea şi 
eteronomia* unei gîndiri sub tutelă. 

Filos. La origine, desemnează orice doctrină care susţine 
că sînt posibile ajungerea la certitudinea absolută şi dovedirea 
anumitor adevăruri, mai ales adevăruri metafizice, şi se opune 
scepticismului*. Doar în mod secundar termenul dobîndeşte în 
filosofie o conotaţie peiorativă: dogmatismul se opune atunci, 
mai degrabă decît scepticismului, care pune la îndoială în mod 
radical capacităţile raţiunii, acestei atitudini proprii spiritului 
liber care constă în interogarea asupra a ceea ce poate fi 
considerat adevărat în mod legitim. Astfel, Kant denunţă 
dogmatismul metafizic, ce susţine că face economie de 
interogaţia critică*, altfel spus de o reflecţie prealabilă asupra 
limitelor a ceea ce raţiunea noastră poate să cunoască. 

DORINŢĂ (lat. de-siderare, a regreta absenţa unui astru 
- sidus) 

A dori înseamnă a se îndrepta în mod conştient către ceea 
ce i-ar plăcea să posede. Dorinţa este conştiinţa unei lipse. In 
calitate de conştiinţă, ea este proprie omului în măsura în care 
doar acesta este capabil de reprezentări intelectuale (animalul 

are nevoi*). „Dorinţa este ideea unui bine pe care nu îl posedăm, 
dar pe care sperăm să-l posedăm" (Malebranche). Ca lipsă, ea 
este de asemenea specific umană, în măsura în care nu lipseşte 
niciodată decîtacel ceva despre care ne amintim că l-am posedat 
şi regretăm că l-am pierdut. Dorinţa se defineşte deci în mod 
paradoxal ca nostalgie, în esenţa ei nesatisfăcută; speranţă 
imposibilă de a regăsi ceea ce aparţine unui trecut împlinit. 
Dorinţa, în definitiv, se hrăneşte din fantasma reînvierii fericirii 
trecute: ea este o revoltă neputincioasă împotriva ireversibilului. 

DREPT (lat. directvs , drept, conform unei reguli) 

Gen. Sensul adjectivului latin directus, fără curbă, indică 
dintr-o dată că dreptul este instituit pentru a se conforma unei 
reguli, ba chiar pentru a rectifica, a corija relaţiile dintre oameni. 
Astfel, dreptul care spune ce trebuie să fie se opune mai întîi 
faptului (ceea ce este). Stă în esenţa dreptului să se instituie 
împotriva faptului. 

Drept pozitiv. Dreptul pozitiv este ansamblul regulilor care 
definesc ceea ce este legal, permis, şi ilegal, interzis, într-o 
societate dată. Instituţia dreptului pozitiv semnalează disjuncţia 
între putinţa materială (capacitatea de a face) şi puterea formală 
(dreptul de a face); nimeni nu este autorizat să facă tot ceea ce 
poate face: nimeni nu poate tot ceea ce poate. 

Drept natural. Dreptul, în măsura în care este doar pozitiv 
(admis, stabilit în calitate de convenţie) este el însuşi un fapt 
cultural. Astfel, oamenii nu ar avea toţi aceleaşi drepturi. Ceea 
ce este aici ilegal ar fi în altă parte permis. Or, nu există un drept 
superior oricărei convenţii pozitive care rezultă din natura 
omului? Numim, într-adevăr, drept natural, nu dreptul care există 
în mod natural, ci dreptul care pune în evidenţă adevărata natură 
a dreptul ui: a exprima ceea ce trebuie să fie pentru toţi oamenii. 
altfel spus, a corija atît faptul cultural cît şi pe cel natural. Acest 
drept idea! semnalează disjuncţia mereu posibilă între ceea ce 
este legal şi ceea ce este legitim. O lege nu este obligatoriu 
justă; ea nu este astfel decît considerînd legal ceea ce este legitim 
şi ilegal ceea ce este ilegitim. Este legitim „ceea ce pot face 



deopotrivă toţi oamenii", oricare le-ar fi particularităţile naturale 
(forţă, sex) şi culturale (naţionalitate, religie). Prin drept natural 
trebuie deci să se înţeleagă drept raţional: identitatea drepturilor 
este întemeiată pe o identitate ontologică a oamenilor (toţi 
oamenii au facultatea de a gîndi) şi nu pe o identitate naturală 
sau culturală. Astfel, putem să opunem concepţia universalistă a 
dreptului natural sau raţional concepţiilor naturaliste şi 
culturaliste ale rasiştilor. Vezi egalitate. 



DUALISM (lat. dualis, ceea ce este în număr de doi) 
Este dualistă orice teorie conform căreia realitatea se 
compune din două substanţe absolut eterogene (de exemplu, 
dualismul caitesian dintre suflet şi corp). Opus monismului*. 

DURATĂ (lat. durare, a se întări, a subzista, a dura) 
Durata, în calitate de timp* trăit, variază de la un individ 
la altul, de la o stare de conştiinţă la alta şi nu poate fi confundată 
cu timpul, care este o mărime fizică omogenă (1 oră = 1 oră) şi 
măsurabilă în ştiinţă. Pentru Bergson, durata este eterogenă şi 
calitativă (o oră de indiferenţă şi o oră de angoasă nu sînt 
echivalente); reprezentarea spaţială a timpului (cadranul unui 
orologiu, de exemplu) este o transpunere simbolică a timpului 
în spaţiu care nu ne permite să sesizăm durata, vezi memorie* 
pură. 


ECHITATE (lat. aequa/itas, echilibru, apoi spirit de 
dreptate) 

Dacă înţelegem prin dreptate ceea ce este drept conform 
legii scrise şi valabile în general, echitatea este mai desăvîrşită 
decît dreptatea, căci ea este măsură justă, acolo unde legea 
aplicată fără echitate ar putea să păcătuiască tocmai prin exces 
de rigoare. Dacă rigoarea legii vine din generalitatea ei, echitatea 
intervine în aplicarea acesteia la cazul particular. De exemplu, 
în anumite circumstanţe, este mai echitabil să pedepseşti mai 
sever un hoţ bogat decîtpe unul sărac, chiar dacălegea condamnă 
în mod egal acest act (veri egalitate). Deci, echitatea este faţă 

de dreptate ceea ce este spiritul legii faţă de litera ei. O judecată 
este mai echitabilă, şi deci mai dreaptă, atunci cînd ea este 
sensibilă şi atentă la particularităţile lucrului judecat, tot atît cît 
este de preocupată chiar de textul legii. Echitatea este deci 
întotdeauna echilibru şi fidelă spiritului dreptului*, „corecţie 11 
şi convenienţă. Dreptatea perfectă este echitabilă. 

EDUCAŢIE (lat. ducere, a conduce; ex, în afară de) 

Educaţia constă în dezvoltarea metodică a facultăţilor, în 
special a facultăţii de a gîndi. Pentru că facultăţile umane nu se 
trezesc prin ele însele, trebuie să deosebim în om naturalul şi 
spontaneitatea. Animalul este în mod natural tot ceea ce poate 
fi, căci este condus de legea infailibilă a instinctului*. Omul nu 
este om decîtprin mijlocirea altor oameni. Kant separă, în cazul 
educaţiei, disciplina de instrucţie. Disciplina (partea negativă a 
educaţiei) este mijlocul constrîngător care îndepărtează copilul 
de spontaneitatea înclinaţiilor şi îl face disponibil pentru 
instrucţie. 

EGALITATE (lat. de la ctequare, a aplana, a egala) 

Mat. Caracteristică a mărimilor sau a cantităţilor ce pot fi 
înlocuite una prin cealaltă. 

Dr. Egalitatea de drept sau juridică este principiul conform 
căruia toţi indivizii sînt egali în faţa legii, oricare ar fi 
particularităţile lor empirice (naturale sau culturale). Astfel, 
identitatea drepturilor se bazează pe o identitate ontologică între 
oameni (toţi oamenii posedă facultatea de a gîndi) care transcende 
diferenţele naturale (sex, forţă etc.) şi culturale (religie, limbă 
etc.). Egalitatea de drept nu se bazează pe o egalitate de fapt: a fi 
egal în drept nu înseamnă a fi identic în fapt. Acest principiu 
presupune o concepţie universalistă a dreptului*. Toţi oamenii 
sînt valoroşi ca oameni: ei au aceleaşi drepturi şi aceleaşi 
îndatoriri. Vezi persoană. 

Pol. Egalitatea politică este principiul conform căruia „toţi 
cetăţenii* pot lî în mod egal admişi după capacităţile lor în orice 



demnităţi, locuri şi funcţii publice" ( Declaraţia drepturilor 
omului , 1789). Singurele diferenţe recunoscute nu sînt cele pe 
care le moştenim, ci acelea pe care le merităm. 

Soc. Egalitatea socială este principiul după care avantajele 
sociale sînt repartizate proporţional cu meritele. Este vorba de a 
legitima diferenţele, nu de a le nega. Vezi echitate. 

EGO (lat. ego, [pronume personal], eu, sine) 

Interpretînd formula cartesiană ego cogito, din pronumele 
personal latin ego s-a făcut un substantiv: „ego“-ul, care 
desemnează şinele ca subiect* şi nu individul particular. 

EMPIRISM (gr. empeiria, experienţă) 

Empirismul este numele generic al doctrinelor conform 
cărora toate cunoştinţele noastre derivă din experienţă. 

ENTELEHIE (gr. eutelechia, energie activă) 

Termen creat de Aristotel pentru a desemna actul* împlinit, 
desăvîrşit, altfel spus însăşi perfecţiunea actului. Entelehia mai 
este definită în De anima ca eiclos- ul, forma* (vezi cauză) care 
determină actualizarea potenţei. Sufletul-formă este principiu 
vital: el „dă viaţă" corpului, fără de care acesta nu este decît 
materie, nu şi corp. Astfel, funcţia creează organul: ea este cea 
care determină mişcarea organului. De exemplu, un ochi într-un 
borcan cu formol nu mai este un ochi, ci o parte anatomică. 

Leibniz va relua termenul de entelehie pentru a desemna 
monadele*, în măsura în care posedă în ele o anumită perfecţiune, 
o suficienţă care le face să fie surse ale acţiunilor lor interne. 

EPISTEMOLOGIE (gr. epistem's-togia, discurs despre 
cunoştinţe) 

„Teorie a ştiinţei", epistemologia este reflecţia asupra 
ştiinţei, interogarea asupra fundamentelor, a structurilor, a 
metodelor (cum procedează spiritul ştiinţific), a dezvoltării ei 
(istoria sa) şi, mai ales. a condiţiilor sale de validitate (ea este 
atunci disciplină critică*). 

EPOCHE (gr. epoche, oprire, suspendare) 

Suspendare a judecăţii practicată de scepticii greci în 
vederea ajungerii la o stare de indiferenţă sau pace a sufletului 
(ataraxie*). Această stare, proprie judecăţii care se află în 
imposibilitatea de a afirma sau de a nega datorită forţei egale a 
argumentelor contrare, este singurul scop posibil al activităţii 
noastre de gîndire. Vezi îndoială. 

La Husserl, atitudine care constă în a pune între paranteze 
lumea obiectivă (suspendarea oricărei aderări naive la lume şi la 
propoziţiile ştiinţifice care se referă la ea). Acest refuz de a lua 
poziţie faţă de lume şi ştiinţă este o întoarcere la lucrurile înseşi 
ca fenomene* de existenţă. 

ERISTICA (gr. eristikos, care iubeşte controversa) 

Eristica este arta controversei sau a disputei. O dată cu 
filosofii şcolii din Megara (megaricii sînt numiţi uneori eristici), 
dialectica socratică se converteşte în arta formală (logică*) de a 
detecta contradicţiile dintr-un discurs. Aici, acest termen nu are 
sensul peiorativ care a prevalat pentru desemnarea artei de a 
convinge prin argumente amăgitoare. 

EROARE (lat. errare , a se rătăci) 

Afirmaţie dată ca adevărată, în timp ce ea este contrară 
normelor logice ale adevărului (de exemplu, contradicţia*). Chiar 
dacă limbajul obişnuit confundă cei doi termeni, trebuie să 
distingem în mod explicit eroarea de greşeală*. 

ESCATOLOGIE (gr. eschatos , ultim; logos , studiu) 

Teol. Studiu al scopurilor ultime ale omului şi ale lumii. 

Fii os. Teorie ce se referă la scopurile viitoare ale umanităţii 
sau ale universului (sens al istoriei). 

ESENŢA (lat. essentia, de la esse, a fi; trad. a gr. ousici ) 

Filos. Ceea ce face ca un luciu să fie ceea ce este, făcînd 
abstracţie de modificările sale superficiale şi temporare. în acest 



sens, se opune accidentului* . De exemplu, a spune că esenţa 
omului este gîndirea semnifică faptul că definiţia* omului implică 
în mod necesar că el gîndeşte, oricare i-ar fi particularităţile 
empirice. Dimpotrivă, este contingent* (sau accidental) faptul 
că el are pielea neagră sau albă. 

Ceea ce constituie natura unei fiinţe, deosebită de faptul 
de a fi. în acest sens, se opune existentei *. 

Log, Pentru conceptualişti*, esenţa este ansamblul 
determinaţii lor care definesc un obiect al gîndirii: ea se opune 
existenţei în acelaşi mod în care raţionalul se opune datelor 
variabile ale experienţei; dimpotrivă, pentru nominalişti*, esenţa 
nu există: ea nu este d.ecît ansamblul caracteristicilor conotate 
printr-un cuvînt. Astfel, gheaţa zdrobită (transformare) rărnîne 
gheaţă, adică este încă numită gheaţă, dar gheaţa topită (altă 
transformare) nu mai este gheaţă, adică este numită apă: topindu- 
se, pierzîndu-şi numele, ea îşi pierde esenţa. 

ESTETICĂ (gr. aisthetikos, care poate fi perceput prin 
simţuri) 

Chiar dacă îl întîlnim deja la Platon, ca o teorie a 
frumosului, termenul „estetică" datează, în realitate, de la 
mijlocul secolului al XVlll-lea. Teoreticianul german 
Baumgarten creează termenul „estetică", pe care îl defineşte ca 
„ştiinţa cunoaşterii sensibile". Deşi Kant ia acest cuvînt într-un 
alt sens în Critica raţiunii pure , numind „estetică transcen¬ 
dentală" studiul formelor a priori ale sensibilităţii, el aplică acest 
termen şi judecăţii referitoare la frumos, în Critica facultăţii de 
judecare. Încă de atunci, prin estetică se înţelege în mod strict 
disciplina ce are drept obiect judecata de apreciere, în măsura în 
care ea se aplică distincţiei dintre frumos şi urît. „Esteticaare ca 
obiect vastul imperiu al frumosului [...] ea este filosofic artei 
sau, mai precis, filosofia artelor frumoase" (Hegel). 

ETERONOMIE (gr. heteivs, altul; nomos, lege) 

Caracterizează situaţia oamenilor care trăiesc sub tutela 
autorităţilor exterioare, altfel spus care se supun acelor legi ce 


nu sînt ale propriei lor raţiuni. De exemplu, a avea pe cineva 
care gîndeşte în locul meu (maestru) sau decide pentru mine în 
legătură cu ceea ce trebuie să fac (duhovnic) înseamnă a fi 
eteronom. Contrară autonomiei*. Vezi alienare. 

ETICA (gr. ethikos, care priveşte moravurile, ta ethe ) 

Gen. întrebuinţarea curentă a acestui termen conf undă etica 
cu morala. 

Filos. Reflecţie filosofică asupra problemelor morale, 
precum natura binelui, fundamentul datoriei, sensul vieţii etc. 
Şi mai precis, etica se poate caracteriza drept concepţie coerentă 
despre conduita în viaţă sau ca doctrină a moralei* practice. 

ETNOCENTRISM (gr. ethnos , popor sau loc de origine) 

Atitudine care constă în a considera, în mod mai mult sau 
mai puţin inconştient, societatea căreia îi aparţinem ca model de 
referinţă şi ajudeca celelalte societăţi prin comparaţie cu acest 
model, gîndind că ele, cu cît sînt mai îndepărtate, cu atît sînt mai 
puţin cultivate. 

ETNOGRAFIE (gr. ethnos, popor; graphein, a descrie) 

, Studiu descriptiv şi clasificator al grupurilor umane 
conform obiceiurilor lor. 

ETNOLOGIE (gr. ethnos, popor, logos, tratat) 

Studiu al documentelor strînse de etnografie şi care 
încearcă să explice în mod global societăţile observate. 

EU 

Eu 1 [le je] este subiectul* conştient de el însuşi. Eul este 
mai degrabă subiectul cunoscător, în timp ce şinele* [le moi] 
s-ar defini ca ansamblul trăsăturilor individuale de care eul devine 
conştient. 

Gen. Subiect empiric* definit prin ansamblul calităţilor 
ce pot fi atribuite individului concret, singular. „Eu sînt eu“: eul 
[le moi] psihologic se caracterizează prin ceea ce, în el, se 



deosebeşte de oricare altul, prin conţinutul sentimentelor, al 
gîndurilor şi al amintirilor sale. 

Meta. Eul-substanţă sau ei/l substanţial este realitatea 
permanentă care subzistă pe parcursul schimbărilor accidentale* 
ale subiectului empiric. La Descartes, acest eu este sufletul *, 
întru totul deosebit de corp. 

Crit. Eu! transcendental desemnează funcţia care unifică, 
sub Eu gîndesc, diversul dat al intuiţiilor empirice sau al 
senzaţiilor şi leagă, în fiecare conştiinţă, ansamblul reprezen¬ 
tărilor sale. 

Psi. în topica a doua a lui Freud, eul este instanţa psihică 
situată între exigenţele realităţii şi acelea ale sinelui, rezervor al 
pulsiunilor dominate de principiul plăcerii. Eul, supunîndu-se 
pe de altă parte cenzurii continue şi supravegherii constante a 
Supraeului, este descris aici ca sediul conflictelor permanente, 
în care este mai puţin arbitru cît jucător. 



EUDEMONISM (gr. eudaimonia, fericire) 

Doctrină care consideră fericirea ca fiind binele suprem, 
adică scopul căruia îi este subordonat ansamblul activităţilor 
noastre. Ase distinge de hedonism*. 

EVIDENŢĂ (lat. evidenţia , claritate) 

Evidenţa sensibilă se distinge mai întîi de evidenţa 
raţională: ceea ce poate părea evident în mod imediat potrivit 
doar datelor experienţei sau mărturiei simţurilor (iluzie optică) 
poate să se dovedească îndoielnic, apoi, după examinare, fals. 
Certitudinea nu este deci un criteriu suficient al adevărului. Iată 
de ce Descartes defineşte ca adevărat acel ceva de care nu mă 
pot îndoi : nu ceva de care sînt sigur în mod spontan, ci ceea ce 
se prezintă atît de clar şi dinstmctspirituhii meu atent, încît nu îl 
pot suspecta că ar fi o pseudo-evidenţă. Criteriul adevărului este 
rezistenţa la îndoială. Astfel, îndoiala permite separarea 
evidenţelor raţiunii de pseudo-evidenţe, care nu sînt decît 
expresia dorinţelor noastre. Legătura dintre evidenţă şi îndoială 
este aici la fel de consubstanţială precum aceea dintre adevăr şi 

verificare. Vom deosebi deci evidenţa, proprietate intrinsecă a 
ideii clare şi distincte, de certitudine, proprietate psihologică a 
subiectului, strîns legate atunci cînd evidenţa ideii provoacă 
certitudinea subiectului. 

EXISTENTĂ (lat, existere, a ieşi în afară, a se ridica de 

la) 

Gen. Faptul de a fi. In acest sens, existenţa se opune 
neantului* (există mai curînd ceva decit nimic) şi esenţei*. 

Exist. Opoziţia dintre existenţă şi esenţă este fundamentală 
pentru existenţialism. Intr-adevăr, ek-sistere înseamnă a fi în afara 
sa, în căutare de sine. Aceasta înseamnă, după Sartre, a nu avea 
o natură a priori, a nu şti dinainte ceea ce eşti, a căuta ceea ce 
vrei să fii. în timp ce lucrurile sînt concepute înainte de a exista, 
au o esenţă înainte de a avea o existenţă, omul este liber să se 
aleagă (în el „existenţa precedă esenţa“). Angoasa fundamentală 
a existenţei nu este deci aceea a neantului , care este exprimată 
în Ha mie t („a fi sau a nu fi“). Ea este mai degrabă, pentru fiecare, 
aceea a sensului* pe care trebuie să îl dea vieţii sale, a unei esenţe 
ce trebuie constituită fără ajutor şi fără sprijin. 

EXPERIENŢĂ (lat. experientia, probă, încercare) 

Gen. Experienţa este mai întîi experienţă trăită , instrucţie 
dobîndită în practica vieţii. Totuşi, trăirea nu este viaţa. A avea 
experienţă nu înseamnă a o trăi, ci a o fi tră/rdeja şi a o gîndi: de 
unde aspectul teoretic şi abstract al oricărei trăiri. 

Filos. Distingem de obicei două sensuri ale conceptului 
de experienţă: fie datele sau impresiile sensibile, care sînt ca o 
materie primă a cunoaşterii noastre, fie experienţa însăşi înţeleasă 
ca rezultat, adică de ja în calitate de construcţie, „punere in formă 
a datului sensibil prin principiile a priori ale spiritului" (Kant). 

EXPERIMENT 

Experienţa ştiinţifică poate fi definită ca experiment, adică 
control metodic al validităţii unei ipoteze prin confruntarea cu 
faptele. în acest caz, distingem între experiment şi observaţie*. 



aşa cum face Claude Bernard: „Observaţia este investigarea unui 
fenomen natural, iar experienţa este investigarea unui fenomen 
modificat de observator 11 . Experimentul implică mijlocirea 
instrumentelor care sînt, ele însele, „teorii materializate". în acest 
sens, experienţa de laborator este o construcţie: ea operează nu 
asupra faptelor brute, ci asupra faptelor* ştiinţifice. Ea este 
voluntară. Or, observaţia nu are şi ea o valoare cvasi- 
experimentală? Intr-adevăr, se pare cănu vedem niciodată decît 
ceea ce vrem să vedem. O descoperire nu este făcută niciodată 
decît pentru că pune o problemă unui om de ştiinţă capabil să o 
interpreteze in lumina ipotezelor pe care le-a elaborat. 



EXTAZ (gr. extasis , a fi în afara sa) 

Stare psihologică în care este încercat sentimentul 
transpunerii în afară de sine şi de lumea reală. în extazul mistic* 
triumfă sentimentul intim şi inefabil al unei fuziuni cu ceea ce 
ne depăşeşte în mod infinit, cu Absolutul* sau Dumnezeu. 


FACTIC1TATE (lat. facticius , artificial; de la facere , a 

face) 

Gen. Trăsătură a ceea ce este artificial, fabricat. Apoi, fals. 
în sfîrşit, în sens figurat, care nu este natural, ci afectat. 

Filos. Trăsătură a ceea ce este un fapt. 

Exist. Trăsătură aceea ce existăîn mod contingent*, adică 
a ceva ce ar putea fi altfel decît nu este, sau nu poate să fie. 


FALSIFICABILITATE (neologism creat de Karl R. 
Popper în 1934; din lat .fal sus, fals) 

Este falşi ficabilă o teorie* care poate fi supusă unui control 
empiric negativ, altfel spus, pe care experienţa poate să o 
respingă. Or, o teorie ştiinţifică este întotdeauna falsificabilă, 
fapt pentru care poate fi deosebită, de exemplu, de o ipoteză 
metafizică pe care nici o experienţă nu poate, în mod firesc, să o 
infirme, nici să o confirme. Originalitatea tezei lui Popper este 
dublă: pe de o parte, el defineşte in mod paradoxal ştiinţijicilatea 
unui enunţ prin falsificaţi!itatea sa, iar pe de altă parte, această 

definiţie îi permite să traseze o linie foarte clară de demarcaţie 
intre teoriile ştiinţifice şi celelalte. Astfel, marxismul şi 
psihanaliza sînt irefutabile în măsura în care puterea lor de 
interpretare este infinită. Totuşi, dacă o teorie ştiinţifică se 
defineşte ca o teorie care, în fapt, poate fi infirmată, atunci 
adevărul ştiinţific nu poate fi niciodată decît un adevăr probabil, 
deoarece numai răspunsurile negative ale experienţei* sînt 
definitive. 

FANATISM (lat .famim, loc consacrat, templu) 
Convingere absolută şi nec lintită de a avea dreptate şi de a 
face bine, care interzice orice scrupul*. în sens kantian, 
fanatismul poate fi opus virtuţii* şi sfinţeniei. 

FAPT (l'At. factum, fapt, acţiune; de la facere, a face) 
Distingem faptul brut de faptul ştiinţific. Contrar 
faptului brut al experienţei* comune, faptul ştiinţific, 
inseparabil de o teorie*, este un fapt construit şi nu dat sau 
imediat. Or, dacă subliniem non-pasivitatea observaţiei*, 
atunci nu există fapt brut, nici experienţă imediată. Oricum 
ar fi, faptele ştiinţifice sînt selecţionate, remarcate şi stabilite, 
interpretate, elaborate in funcţie de legea pe care ele trebuie 
să o pună in evidenţă. Bachelard atrage atenţia că doar faptele 
corectate, criticate şi construite pot confirma sau infirma o 
teorie. Problema este de a şti în ce sens putem spune despre 
fapte că ele verifică legea. într-adevăr, pare straniu faptul că 
un eveniment singular poate permite opinarea unui adevăr 
universal. Vezi falsificabilitate. 

FATALISM (de la lat .fatum, ceea ce a fost spus) 
Doctrină finalistă* conform căreia tot ceea ce se întîmplă 
este scris dinainte şi se realizează, orice am face, conform 
destinului*. Ase deosebi categoric de determinism*, în măsura 
în care credinţa în caracterul fatal al înlănţuirii evenimentelor 
neagă libertatea, în timp ce cunoaşterea legăturii existente între 



cauze şi efecte (determinism) este, dimpotrivă, un mijloc de 
anulare a fatalităţii şi de sporire a puterii noastre tehnice. 

FENOMEN (gr. phainomenon ; de la phainestai , a fi 
vizibil) 

Gen. Ceea ce apare conştiinţei, ceea ce este perceput. Fapt 
constatat şi stabilit, care constituie materia ştiinţelor. 

Filos. Pentru Kant, ceea ce este obiect al experienţei 
posibile, adică ceea ce apare în timp şi spaţiu, şi manifestă 
raporturi determinate de categorii *. Astfel, fenomenul se opune, 
pe de o parte, materiei pure a cunoaşterii (di versul dat sensibil al 
senzaţiei) şi, pe de altă parte, /70î/me>7-ului* sau lucrului* în sine, 
care nu poate fi cunoscut. El nu este deci simplă aparenţă, fiindcă, 
dimpotrivă, iluzia supremă, pe care Kant o numeşte iluzie 
transcendentală, ar fi credinţa în posibilitatea cunoaşterii altor 
obiecte decît cele ale experienţei, care constituie pentru noi 
„tărîmul adevărului". 

La Husserl, fenomenul nu este numai ceea ce apare 
conştiinţei, ci şi manifestare a esenţei. întoarcerea la lucrurile 
înseşi permite structurilor universale ale experienţei să se 
dezvăluie. Vezi epoche. 



FERICIRE (lat. augurium, şansă, augur, prevestire) 
Fericirea, dacă ne încredem în etimologia ei ( bon hextr ), 
nu poate fi decît efectul şansei , produsul circumstanţelor 
favorabile. Totuşi, eudemonisnuil* antic susţine că face din 
fericire binele* suprem, scopul ultim al activităţii noastre, a cărui 
posibilitate de atingere ar depinde de noi. Or, această stare de 
satisfacţie deplină, care deosebeşte fericirea de plăcerea 
simţurilor pentru că este întotdeauna însoţită de certitudinea 
durabilităţii, pare atît de dificil de definit, încît poate tî 
considerată, la fel precum Kant, mai degrabă un ideal al 
imaginaţiei decît un scop susceptibil de a fi cercetat raţional. 

FILOSOFIE (gr. pltilo, a dori; sophia, a şti) 

Etimologic, „iubire de înţelepciune*'. Totuşi, înţelepciunea 
nefiind decît o artă de a trăi, definiţia obişnuită a filosofici ca 
înţelepciune* este criticabilă. Intr-adevăr, sophia desemnează, 
de fapt, mai puţin o ştiinţă empirică adaptată la conduita vieţii, 
cît o ştiinţă abstractă. In acest sens, filosofîa este în esenţă înălţare 
a gindirii, theoria *, contemplare. Cu toate acestea, aşa cum indică 
alegoria peşterii a lui Plafon, filosoful nu părăseşte lumea 
sensibilă decît pentru a coborî din nou în ea, întrucît lui îi revine 
guvernarea cetăţii ideale. Dacă este vorba de exersarea 
abstractizării, nu trebuie să se piardă în ea. Or, dacă filosofîa 
antică rămîne încă marcată de opoziţia între contemplare 
(theoria ) şi acţiune {praxis*), filosof ia modernă este mai degrabă 
preocupată să abolească această distincţie, cum o semnalează 
proietcul cartesian de a „deveni stăpîni şi posesori ai naturii". 
Ea încetează atunci sălîe o ştiinţă dezinteresată, pentru a se pune 
în serviciul construcţiei unei lumi conduse de ştiinţă*. Dintr- 
odată, ea riscă sau să devină o specialitate ca oricare altele , sau. 
refuzînd această specializare, să treacă drept o activitate 
diletantă, rezervată citorva filfizoni ai gindirii. Aceasta este 
aporia filosofului contemporan: să rămînă un generalist fără a 
se Cufunda în insignifianţă. In consecinţă, pentru a evita această 
capcană, filosofîa trebuie să-şi afirme seriozitatea prin prudenţa 
unei judecăţi născute din acumularea cunoaşterii. Ea devine astfel 
istorie a filosofici , nu cunoaştere erudită a doctrinelor, ci mai 
degrabă trezire a gindirii faţă de ea însăşi pornind de la ceea ce 
au gindit ceilalţi. Dezvoltarea filosofiei poate atunci să fie 
înţeleasă ca aceea a adevărului, prin diferitele momente necesare 
ale desfăşurării sale. Această definiţie dialectică*, propusă de 
Hegel, permite sesizarea necesităţii raţionale care guvernează 
istoria filosofiei: filosoful este fiul timpului său şi, precum celor 
de ieri, trebuie să răspundă nevoilor epocii sale. Filosofia nu se 
reduce, aşadar, la operele sale, care sînt ca monumentele funerare 
ale filosofiei trecute: ea este în mod esenţial vie in activitatea 
prezentă de gîndire, care exprimă magnific orice învăţătură în 

care magistrul, în maniera lui Socrate, solicită participarea 
discipolului. 

FINAL1SM 

Doctrină care explică înlănţuirea fenomenelor între ele, 
printr-o cauzalitate finală (vezi cauză* finală). Se opune 
explicaţiei cauzale, care explică ceea ce este prin ceea ce precedă. 
Vitalismul* este, de exemplu, în biologie, o teorie finalistă, pe 
cînd mecanicismul* este cauzalist. 



FINALITATE 

Deosebim finalitatea intenţională ăe. finalitatea naturală. 
Finalitatea intenţională caracterizează un act ce pune în aplicare, 
în manieră conştientă, mijloacele necesare realizării unui scop. 
Finalitatea naturală se defineşte ca acord şi adaptare a mijloacelor 
la un scop, în special în cazul fiinţelor vii vorbindu-se de 
finalitatea organelor. Or, mai putem deosebi, în interiorul 
finalităţii naturale, finalitatea externă şi finalitatea internă. 
Finalitatea externă este ,,ceva prin care un lucru din natură 
serveşte altuia drept mijloc în vederea unui scop“ (Kant). 
Finalitatea internă are ca scop fiinţa însăşi ale cărei părţi sînl 
considerate ca mijloace (de exemplu, un organism viu). 

FINITUD1NE 

Fapt de a fi finit, mărginit. Astfel, limitele cunoaşterii 
noastre şi, mai presus de orice, faptul că sîntem iremediabil sortiţi 
morţii, indică finitudinea noastră. 

FORMĂ (ht. forma, ansamblu al contururilor unui obiect) 

Gen. Configuraţia lucrului (numită niorphe în greacă), în 
opoziţie cu materia*. 

Meta. Aristotel precizează că forma unui lucru este 
totodată ideea lui, principiul care organizează şi determină 
materia. Vezi cauză. 

Log. Vezi adevăr formal şi material. 

Crit. A se deosebi de ceea ce Kant numeşte materia 
cunoaşterii, care este dată prin senzaţie. Forma cunoaşterii este 
constituită de legile gîndirii, în măsura în care ele permit 
ordonarea datelor simţurilor. Formele a priori ale sensibilităţii 
(care sînt spaţiul şi timpul) structurează experienţa noastră şi 
fac astfel posibilă percepţia. Formele a priori ale intelectului* 
(care sînt categoriile pure) ordonează datele experienţei sensibile 
şi fac astfel posibilă înţelegerea. 

Mor. Kant numeşte/orwd a unui act, considerat în privinţa 
moralităţii sale (ceea ce face ca el să fie bun sau rău), intenţia 
agentului (care este bună sau rea). A se deosebi de materia actului 
(şi anume condiţiile materiale ale îndeplinirii sale şi consecinţele 
sale efective). Un act este bun dacă intenţia* este bună, făcînd 
abstracţie de efectele sale reale. 

FRUMOS (lat. bellus , încîntător) 

Adj. Desemnează ceea ce, într-o fiinţă sau un obiect, este 
susceptibil să producă un sentiment de plăcere celui care îl 
contemplă. Totuşi, după Kant, contrar plăcerii legate de ceea ce 
este doar agreabil, plăcerea estetică este dezinteresată şi 
universală. A spune că un lucru este frumos nu înseamnă a spune 
pur şi simplu că el ne place, ci a presupune, dimpotrivă, că orice 
alt om ar putea găsi aceeaşi plăcere ca noi, şi a numi aceasta 
universalitatea satisfacţiei. 

Subst. Astfel, frumosul este valoarea la care se referă orice 
judecată estetică*. El este definit de Kant drept „ceea ce place în 
mod universal fără concept". Vezi sublim. 

FUNDAMENT (lat . fundamentum, temelie) 

Gen. Ceea ce legitimează*, justifică sau validează: de 
exemplu, spunem despre o credinţă că este întemeiată atunci 
cînd are raţiunea sa de a fi, şi că este neîntemeiată cînd este 
nejustificată. Ceea ce determină asentimentul legitimat al 
spiritului. Deosebit de origine*. 

Epist. Punct de plecare logic. Principii ale unui sistem 
deductiv. Astfel, principiul gravitaţiei universale este funda- 



mentul mecanicii cereşti: din acest principiu putem, de exemplu, 
să deducem mişcarea mareelor. 

GÎNDIRE (lat. penscire, a gîndi) 

Definiţia carlesicmă a gîndirii ca ansamblu al fenomenelor 
spiritului (înţelegere, voinţă, imaginaţie, simţire) este puţin folosită 
în mod curent: „Prin cuvîntul gîndire înţeleg tot ceea ce se petrece 
în noi astfel încît să-l percepem imediat prin noi înşine", Astfel, 
gîndirea desemnează în mod obişnuit mai degrabă inteligenţa decît 
sentimentele sau actele de voinţă şi este numită, în sensul cel mai 
propriu, intelect şi raţiune ca facultate de a înţelege. Intr-adevăr, 
aceste două facultăţi realizează un grad mai înalt de sinteză* decît 
percepţia* sau imaginaţia. Aşa cum a arătat Kant, gîndirea constă 
în unirea reprezentărilor înlr-o conştiinţă: deoarece o astfel de 
uniune caracterizează judecata, „a gîndi înseamnă a judeca". 

GEN (lat. genus, origine, gen) 

Log. Desemnează un termen sau un concept* care înglobează 
alţi termeni sau alte concepte, deci caseposedă extensiune mai mare 
decît cei pe care îi înglobează. Astfel, fiinţă vie este gen în raport cu 
animal, iar animal este gen în raport cu vertebrat. Se opune speciei: 
„animal" este specie (extensiune mai mică) în raport cu „fiinţă vie", 
dar gen (extensiune mai mare) în raport cu vertebrat. 

GENERAL (lat .generalis, care aparţine unui gen, genus. 
In mod fals identificat cu universal*) 

Se aplică genului*. Se spune despre un termen a cărui 
extensiune este mai mare decît a altuia. De exemplu, arbore în 
raport cu stejar: stejar este o „specie" a genului „arbore". 

GENEROZITATE 

Termen care desemnează la Descartes faptul de a dispune 
liber de voinţele sale şi „hotărîrea fermă şi constantă de a se purta 
bine, adică de a nu fi lipsit niciodată de voinţa de a întreprinde şi 
dea executa toate lucrurile pe care le vom considera ca fiind cele 
mai bune". 

GENIU (lat. genius, zeu particular) 

Est. Fie cel care posedă geniu, adică este capabil de 
creaţie* artistică, ite harul natura! care permite creaţia ,dispoziţia 
nativă a spiritului prin care natura conferă artei regulile sale. 
După Kant, „pentru judecarea obiectelor frumoase este nevoie 
de gust*, însă este nevoie de gen iu pentru producerea unor astfel 
de obiecte". 

GRAŢIE (lat. gratia, manieră de a fi agreabil) 

Est. Graţia este dezinvoltură şi uşurinţă, lejeritate în gest 
şi comportament, ce face uitat efortul. Dacă graţia poate fi un 
efect al artei sau rezultatul unei munci, perfecţiunea sa constă în 
a părea întotdeauna spontană. Or, acest natural care o 
caracterizează trebuie mai degrabă definit ca o „a doua natură": 
eleganţă sau virtuozitate, graţia nu este niciodată dobîndită decît 
după atîta muncă, încît dispare tensiunea exerciţiului. 

Teol. Dar gratuit al lui Dumnezeu. Ajutor supranatural care 
îl face pe om capabil să realizeze binele şi să obţină mîntuirea. 
Una din cele mai importante dezbateri teologice, mai ales în 
Franţa în secolul al XVII-lea, a fost aceea de a şti dacă voinţa 
umană cooperează în mod liber la acţiunea graţiei, sau dacă 
aceasta din urmă determină în mod insurmontabil voinţa omului. 

GREŞEALĂ (lat . fallere, a înşela) 
încălcare a unei legi morale. în acest sens, trebuie să distingem 
între greşeală şi eroare*, în măsura în care aceasta din urmă are în 
general drept cauză precipitarea sau neatenţia (eroare de calcul) şi nu 
angajează decît în mică măsură responsabilitatea noastră. Greşeala 
morală, dimpotrivă, considerată ca efect al unei alegeri libere, 
presupune posibilitatea de a fi imputată autorului ei. Totuşi, există 
cazuri (medicină sau diplomaţie) în care erorile sînt considerate greşeli, 
ceea ce presupune atunci o datorie* de a nu se înşela. 

GUST (lat. gustus, acţiune de a gusta) 

Facultate de judecare a ceea ce este faimos*, sau facultate 
de judecare estetică*. 



HAZARD (din arabă: az-zahr, joc de zaruri) 

Filos. Hazardul se defineşte pe de o parte drept ceea ce este 
imprevizibil, ca un efect care nu poate fi explicat printr-o înlănţuire 
riguroasă şi comprehensibilă de cauze şi, pe de altă parte, drept 
ceea ce se înffmplâfără intenţia de a se produce, cum ar fi cauza* 
evenimentelor pe care nu le avem în vedere. Cel mai bun exemplu 
de hazard, ca efect imprevizibil, este cel al loteriei; exemplul cel 
mai faimos de hazard drept cauză nonintenţională este acela al 
„nasului Cleopatrei" care schimbă cursul istoriei. Vom 
concluziona, împreună cu Bergson, că hazardul este „mecanismul* 
care se comportă ca şi cum ar avea o intenţie". 

Epist. Cournot defineşte hazardul unui eveniment prin 
întîînirea fortuită sau intersecţia a două serii de cauze 
independente (faptul că trăsnetul se abate asupra mea este efectul 
a două serii cauzale autonome: ceea ce cauzează căderea 
trăsnetului nu este cauza prezenţei mele în locul unde el se abate). 
A confunda hazardul şi destinul* înseamnă atunci a crede că 
totul este înlănţuit, a presupune interdependenţa universală a 
seriilor cauzale. 

Mat. Expresia „legi ale hazardului" se referă la legile 
calculului probabilităţilor. 

HEDONISM (gr. hedone, plăcere) 

Din punct de vedere istoric, doctrina cirenaicilor şi apoi a 
lui Epicur, care face din plăcere binele* suprem. Apoi, mai 
general, orice doctrină care face din plăcere norma* activităţii 
umane. A se deosebi de eudemonism*. 

HERMENEUTICĂ (gr. hermeneutike, artă de a inter¬ 
preta) 

Teol. Metodă de interpretare a textelor vechi. 

Filos. Metodă de interpretare a simbolismului religios şi 
mitologic ca producţie umană. Mai general, interpretare a 
fenomenelor considerate în calitate de semne*. 


4 9 



HOLISM (gr. holos, care formează un tot) 

Concepţie despre societate care face ca întregul (corpul 
social) să prevaleze asupra părţilor (indivizii), în aşa fel încît 
accentul să fie pus pe un dinamism unitar. Astfel, societăţile 
numite holiste reuşesc mai bine decît societăţile individualiste* 
să se integreze într-un ansamblu ierarhic şi stabil de elemente 
diverse, şi anume contradictorii. Vezi comunitate. 

IDEAL (derivat al gr. idea, idee, formă) 

Idealul, definindu-se drept ceea ce trebuie să Jie, nu este 
niciodată reductibil la real. El este modelul sau tipul lui exemplar. 
Idealul este conceptul unei perfecţiuni pe care raţiunea îl pretinde 
şi a cărui experienţă nu oferă nici un exemplu. In acest sens, un 
ideal realizat nu mai este un ideal. „Cine îşi atinge idealul, tocmai 
prin aceasta îl depăşeşte 1 ' (Nietzsche). 

IDEE (gr. idea, sau eidos , lat. idea, formă) 

Gen. în sens obişnuit, orice obiect al gîndirii ca gîndire. 

Filos. Accepţiile termenului sînt la fel de numeroase ca şi 
concepţiile filosofice. Vom reţine: 1. sensul platonician: Ideea este 
modelul inteligibil al lucrurilor (vezi Idee platoniciană); 2. la 
Ar-istotel , ideea este formă* (vezi cauză, suflet, act); 3. la 
Descartes , ideile sînt imaginile lucrurilor care există în spiritul 
nostru atunci cînd le concepem (vezi intuiţie, evidenţă, obiectiv); 
4. in empirism*, pentru Hume, de exemplu: „imagini ale 
impresiilor în gîndunle şi în raţionamentele noastre 11 ; 5. la Kant, 
deosebită de concept*, ideea este ceea ce raţiunea* produce atunci 
cînd se străduieşte să gîndească dincolo de experienţa posibilă 
(vezi noumen, transcendental); 6. la Hegel , „ceea ce este adevărat 
în sine* şi pentru sine* 11 , identitatea conceptului cu obiectivitatea. 

Epist. Pentru Claude Bernard, ipoteză ale cărei consecinţe 
trebuie să fie supuse probei experimentale, 

IDEE PLATONICIANĂ 

Ideea (întotdeauna cu majusculă), în sensul platonician al 
cuvîntului grec eidos, se opune mai întîi lui doxa, opinie: opinia* 



este particulară, variabilă de la un individ la altul, în timp ce 
Ide ea este universală, imuabilă. Astfel, afirmînd de exemplu că 
ideea de dreptate este una , chiar dacă opiniile despre ce este ea 
diferă, Platon se opune relativismului* sofiştilor. Eidos- ul este 
esenţa* lucrurilor, care nu sînt decît manifestări sensibile ale ei. 
Ea este ceea ce permite să se denumească prin acelaşi nume 
obiecte diferite: de exemplu, ideea de om este ceea ce defineşte 
natura omului şi ne permite să vorbim despre om chiar dacă în 
experienţă nuîntîlnim niciodată decît oameni particulari. In acest 
sens, Ideea este faţă de lucruri ceea ce est & genul* faţă de specie. 
De asemenea, ea este arhetip*', de exemplu, paturile particulare 
sînt fabricate de artizan după ideea de pat. Aici, ideea est eregula* 
care dirijează gesturile sale. Totuşi, Ideea este mai ales model 
sau paradigmă* : astfel, ideea de egalitate, prin care judecăm că 
două lucruri sînt egale între ele, se deosebeşte de aceste lucruri. 
Datorită ei, noi observăm raporturile de egalitate din lumea 
sensibilă. Ea este criteriu, normă, etalon. Ideea are o validitate 
generală: ea este imuabilă, există în ea însăşi, separată şi 
superioară faţă de lumea sensibilă care participă la ea. Vezi 
theoria. 

IDENTITATE (lat. identitas, derivat de la idem, acelaşi) 

Gen. Caracteristică a ceea ce este identic, adică asemănător, 
rămînînd însă distinct. 

Log. Principiul identităţii: principiu fundamental al logicii 
după care „ceea ce este, este; ceea ce nu este, nu este" şi care se 
enunţă A=A. O propoziţie nu poate fi adevărată şi falsă în acelaşi 
timp şi sub acelaşi raport, fără să existe contradicţie*. 

IDEOLOGIE (gr. idea, logos; discurs despre idei) 

Gen. Termen creat de Destutt de Tracy (1796), care 
desemnează în secolul al XVIII-lea ştiinţa fenomenelor mentale. 

Soc. pol. Pentru Marx, termen care desemnează sistemul 
de idei şi de reprezentări ce servesc clasa dominantă, care nu 
are nici un fundament ştiinţific şi al cărui scop este de a ascunde 
contradicţiile societăţii. Astăzi, s-a stabilit folosirea acestui 


termen pentru a desemna orice sistem intelectual care pretinde 
să furnizeze explicaţii globale şi care regăseşte interese mai mult 
sau mai puţin ascunse. H. Arendt a arătat că o ideologie se 
caracterizează în primul rînd prin extrema sa coerenţă şi prin 
modul în care din acest adevăr strict formal* ea îşi extrage esenţa 
puterii sale. Nefalsifîcabilă, ea evită întotdeauna proba faptelor. 
Vezi falsificabilitate. 

ILUZIE (lat. illusio , înşelătorie; illudere, a se juca) 

Gen. Aparenţă înşelătoare. Percepţie falsă care ia naştere 
dintr-o interpretare greşită a datelor senzoriale (un baston 
scufundat pe jumătate în apă este perceput ca fiind frînt). Trebuie 
aşadar să distingem eroarea* şi iluzia, deoarece eroarea este 
efectul unei aprecieri făcute plecînd de la mărturia simţurilor şi 
poate fi risipită în măsura în care sîntem responsabili de ea, în 
vreme ce iluzia persistă întotdeauna (de exemplu, iluziile 
simţurilor) fără să ne inducă astfel în eroare. 

Crit. Kant numeşte iluzie sau aparenţă transcendentală 
iluzia produsă de raţiune atunci cînd încearcă să depăşească 
cîmpul experienţei şi cînd confundă principiile subiective ale 
cunoaşterii, relative la constituţia noastră, cu principiile obiective 
ale'lucrurilor în sine*. 

IMANENT 

Gen. Este imanent unui lucru ceea ce este cuprins în el şi 
nu rezultă dintr-o acţiune exterioară. De exemplu, facultăţile 
omeneşti sînt imanente omului, în timp ce dezvoltarea lor depinde 
de educaţie (acţiune exterioară). 

Meta. Opus tranzitivului, adjectivul imanent se referă, mai 
a Ies la Spinoza, la o cauză în măsura în care aceasta nu este dis tinetă 
de efectul pe care îl produce. Astfel, în vreme ce tîmplarul este 
cauză tranzitivă a scaunului pe care îl confecţionează (exterioritate 
a cauzei şi a efectului), Dumnezeu este pentru Spinoza cauză 
imanentă a lumii (ceea ce înseamnă că Dumnezeu nu este creator 
al lumii în sens creştin, ci Dumnezeu şi natura sînt unul şi acelaşi 
lucru, după formula panteismului*). Vezi creaţie. 



Crit. Opus transcendentului. Kant consideră ca imanente 
principiile cunoaşterii a căror aplicare rămîne strict cantonată în 
limitele experienţei posibile. O raţiune care ar încerca să cunoască 
lucrurile în sine*, şi nu doar fenomenele*, ar recurge la un uzaj 
transcendent. 



IMANENŢĂ (lat. innnanere, a rămîne [mânere] în [//?]) 

Caracteristică a ceea ce este imanent, Opuşi transcen¬ 
denţei*. 

IMPERATIV (lat. imperare, a comanda, a ordona) 

Propoziţie care are forma unei porunci. Kant face 
deosebirea între imperativ ipotetic şi imperativ categoric. Un 
imperativ este ipotetic cînd realizarea a ceea ce este poruncit 
este supusă unei condiţii: „Dacă vrei să rămîi suplu, practică 
gimnastica 1 '. Mai numim condiţionale imperativele ce comandă 
să faci un lucru care este în realitate mijlocul pentru un altul. 
Imperativele ipotetice sînt imperative tehnice (reguli ale abilităţii 
valabile de exemplu în politică, dar care nu garantează cu 
necesitate succesul acţiunii) sau pragmatice (sfaturi ale prudenţei 
pe care le urmează cel ce vrea să fie fericit fără să fie sigur că va 
fi astfel). în schimb, un imperativ este categoric din moment ce 
comandă o acţiune care nu este subordonată ca mijloc nici unei 
alteia adică un act ce este un scop in sine. Or, doar un act moral 
este pentru Kant necondiţionat, şi un scop* în el însuşi. De 
exemplu, „fii drept" este un imperativ categoric, pentru că ordonă 
fără condiţie: oricare ar fi circumstanţele şi consecinţele efective 
ale actului meu, conştiinţa morală îmi comandă să acţionez cu 
intenţia* de a fi drept. Supunerea la imperativul categoric 
garantează moralitatea* actului meu care nu depinde decît de 
voinţa* mea bună, adică de voinţa de a acţiona aşa cum oricare 
altul ar trebui să acţioneze, indiferent de situaţie. Kant enunţă 
astfel imperativul unic la care pot fi reduse toate imperativele 
morale: „Acţionează numai conform acelei maxime prin care să 
poţi vrea totodată ca ea să devină o lege universală". 

IMPLICAŢIE (lat. implicatio, împletire) • 

Relaţie logică între două propoziţii în aşa fel încît ana o 
cuprinde pe cealaltă , altfel spus, astfel încît cea de a doua rezultă 
în mod necesar din prima; semnul implicaţiei în logica modernă 
este 3: a 3 b. 

IMPRESIE (lat. impressio; imprimere, a apăsa pe) 

La Hume, desemnează ansamblul percepţiilor vii care 
constituie senzaţiile, pasiunile, emoţiile noastre, în opoziţie ca 
percepţiile slabe, care sînt ideile*, „imagini şterse ale impresiilor 
noastre în gîndire“. 

INCONŞTIENT 

Adjectiv care semnifică în general, în mod negativ, „ceea 
ce nu este conştient 11 . Ca substantiv, inconştientul desemnează 
ansamblul a ceea ce scapă întru totul conştiinţei şi, începîndcu 
Freud, psihismul însuşi şi realitatea sa esenţială, „conştiinţa care 
ne informează asupra ei într-o manieră la fel de incompletă 
precum organele noastre de simţ asupra lumii exterioare 11 . 
Această definiţie marchează o ruptură cu concepţia clasică,- ce 
identifică psihismul şi conştiinţa. 

INDEFINIT 

Numeşte, la Descartes, lucrurile cărora nu Ie vedem 
capătul, sau despre care nu putem dovedi că au graniţe, dar care 
nu sînt fără capăt şi fără limite, „precum întinderea spaţiilor 
imaginare, ori şirul numerelor 11 . Dacă lumea, de exemplu, poate 
fi numită „indefinită 11 , Descartes rezervă numele de infinit* lui 
Dumnezeu (vezi absolut), singura Fiinţă despre care sîntem 
siguri că nu are margini. Astăzi însă, indefinitul cartesian este 
numit infinit matematic. 

INDISCERNABILE (PRINCIPIUL 
INDISCERNABILELOR) 

Principiu stabilit de Leibniz, conform căruia toate lucrurile 
din natură, chiar de specie id entică*, se disting pnncalităţi intrinsece 
şi nu numai prin diferenţa situării lor în spaţiu şi în timp. 



INDIVID (lat. individus, indivizibil) 

Epist. Fiinţă vie indivizibilă, caracterizată prin unitatea sa 
organică şi coeziunea funcţională a părţilor, şi care se bucură de 
autonomie în raport cu mediul său. 

Mor. Individul se deosebeşte de persoană*. Individul se 
defineşte prin caracteristicile sale particulare (naturale sau 
culturale), în timp ce persoana este subiectul moral considerat 
ca oricare altul , făcînd abstracţie de particularităţile sale 
individuale. Astfel, individul est csubiectul empiric*, sau subiect 
de fapt, în timp ce persoana este subiectul de drept. 


INDIVIDUALISM 

Doctrină ce atribuie întîietate individului, astfel încît el 
trebuie înţeles ca mijlocul şi scopul oricărei societăţi. Pe plan 
morţii, aceasta înseamnă exaltarea diferenţei pînă la egocentrism; 
pe plan politic înseamnă ruptura cu concepţia holistă* a societăţii, 
care face să prevaleze întregul asupra pârtilor, pentru a-i substitui o 
concepţie după care societatea, statul şi legile să fie puse în serviciul 
individului, care constituie valoarea supremă; pe plan economic, 
impunerea unei mai mici angajări a statului, pentru a încuraja 
iniţiativa privată; în sociologie*, explicarea tuturor faptelor prin 
interacţiunea comportamentelor individuale. 

INDIVIDUAŢ1E (PRINCIPIU DE) 

Ceea ce diferenţiază un individ de toţi ceilalţi indivizi ai 
aceleiaşi specii. 

INDUCŢIE (lat. inductio, acţiune de a conduce spre) 

Raţionament care constă în trecerea de la particular la 
universal, de la special la general, altfel spus, care extrage legi generale 

din cazuri particulare. De exemplu, chiar dacă nu am observai 
niciodată toţi corbii, inducem din ansamblul cazurilor particulare al 
corbilor observaţi că „toţi corbii sînt negri 11 . Astfel, inducţia se opune 
deducţiei* în măsura în care concluziile sale nu sînt logic necesare 
(legea generală indusă conform căreia toţi corbii sînt negri nu exclude 
posibilitatea logică a existenţei unor corbi albi). 

INFERENŢĂ (lat. inferre, a duce în) 

Operaţie prin care conchidem o idee din alta. Inferenţă 
este termenul cel mai general ale cărui cazuri speciale sînt 
raţionament, deducţie*, inducţie* etc. 

INFINIT (lat. injinitus , fără limite) 

în pofida formei sale negative, infinitul este după Descaites 
noţiunea pozitivă prin excelenţă, care desemnează fiinţa perfecţi 
in ce! mai înalt grad; „Nu există nimic pe care să îl numesc 
propriu-zis infinit, decît acel ceva în care din nici o parte nu 
întîlnesc deloc limite, sens în care numai Dumnezeu este infinit 11 , 
în acest sens, se deosebeşte de „indefinit* 11 . Totuşi, este sinonim 
astăzi cu indefinit, în matematică (o cantitate infinit de mică.este 
o cantitate mai mică decît orice cantitate dată). 

INIMĂ (opusă raţiunii) 

O întreagă tradiţie spirituală defineşte inima, începînd de la 
Meister Eckhart, ca „piscul ascuţit al sufletului 11 . Pentru Pascal, 
ea este, înainte de toate, o facultate a iubirii. Ea poate să se întoarcă 
spre lucrurile din lume (concupiscenţă) sau spre Dumnezeu 
(„Dumnezeu sensibil inimii 11 ) confonn propriei sale logici, diferită 
de cea a spiritului. Cu toate acestea, ea este deopotrivă facultate 
de cunoaştere', ceea ce nu cunosc nici prin mărturia simţurilor, 
nici prin raţiune, pot să înţeleg prin intermediul inimii. într-adevăr, 
Pascal şi janseniştii consimt să numească „adevărate 11 adevărurile 
indetnonstrabile şi care nu îşi dobîndesc certitudinea nici din 
experienţă. Raţiunea*, facultate de cunoaştere discursivă,nu mai 
este aici decît facultatea de a conchide: inima, denumită în acest 
caz facultate de cunoaştere intuitivă, este cea care înţelege primele 



principii şi cunoaşte cu o certitudine deplină ceea ce raţiunea ar 
încerca în zadar să dovedească. Inima persuadează acolo unde 
raţiunea nu poate să convingă. 



INSTINCT (iat. instinctus, excitaţie, impuls) 

Răspuns înnăscut şi infailibil la un stimul exterior şi care 
asigură o adaptare spontană la mediu. Această supunere fiind 
automată şi involuntară, însăşi ideea unei transgresiuni a 
instinctului este contradictorie. Nu transgresăm decît ceva 
interzis, adică ceva a cărui supunere este contingenţă*, şi nu 
absolut necesară. Instinctul se deosebeşte în definitiv de 
inteligenţa care inventează pentru a se adapta şi de reflex, care, 
deşi înnăscut, nu permite obligatoriu o adaptare care să ajungă 
la satisfacerea unei funcţii biologice (suptul, de exemplu, este 
un reflex la sugar, dar nu un instinct precum la viţelul care, de la 
naştere, se îndreaptă către ugerul vacii). Putem afirma că omul 
nu are instinct, întrucît, contrar animalului, poate alege oricînd 
să se sinucidă, să nu mănînce cînd îi este foame, sau chiar să 
amîne de-a dreptul satisfacerea dorinţelor sale. 


INTELECT (lat. intendei-e, a se îndrepta spre, a fi atent la) 
Gen, Facultate de a înţelege, de a sesiza prin inteligenţă. 
Astăzi utilizăm mai degrabă termenul de inteligenţă decît pe cel 
de intelect. 

Crit. Kant deosebeşte sensibilitatea, cunoaştere prin 
simţurile prin care ne sînt date obiecte, de intelect, facultate a 
regulilor ce permit coordonarea acestui divers sensibil şi gîndirea 
lui (vezi categorie). Totuşi, el deosebeşte, în plus, intelectul de 
raţiune*: „Dacă intelectul 1 poate fi definit ca facultatea unităţii 
fenomenelor cu ajutorul regulilor (sau facultate de a judeca), 
raţiunea este facultatea unităţii regulilor intelectului sub 
principii* 11 . Vezi judecată. 

INTELIGIBIL (lat. intellegibilis, care poate fi înţeles) 
Opus sensibilului*. Care ţine doar de inteligenţă, de 
intelectul pur. Originea acestei opoziţii se găseşte la Platon, care 

distinge între ceea ce doar inteligenţa poate percepe (Ideile* 
care constituie lumea inteligibilă) şi ceea ce sesizează simţurile 
(aparenţele sensibile care constituie lumea sensibilă). Vezi 

fenomen, noumen. 

INTELIGIB1LITATE 

Caracteristică a ceea ce este inteligibil*. Vezi Idee 
platoniciană. 

INTENŢIE (lat. intentio , acţiune de a întinde) 

Gen. Fie proiect (intenţie de a face ceva), fie scop (ţel pe 
care ne propunem să-l atingem, raţiune a unui act, vizare). 

Mor. Hotărîreade a acţiona pentru a face ceva care indică 
intenţia este morală* din moment ce manifestă voinţa de a acţiona 
din datorie *, facînd abstracţie de orice interes*. 

INTENŢIONALITATE 

Acest termen de origine scolastică a fost reluat de Husserl 
pentru a desemna particularitatea esenţială pe care o are conştiinţa 
de a fi întotdeauna conştiinţă* de ceva, adică de a viza 
întotdeauna un obiect prezent sau posibil. 

INTERES (lat. interest, importă) 

Desemnează ceea ce este util unui individ (interesul 
personal), sau ansamblul de interese comune ale diferiţilor 
indivizi care alcătuiesc o societate (interesul general care nu este 
deci suma intereselor perticulare). Moralele interesului, numite 
militariste, definesc Binele prin util, pe cînd morala formală a 
lui Kant apreciază moralitatea unui act prin intenţia* 
dezinteresată a agentului şi nu prin consecinţele sale efective. In 
acest sens, datoria* exclude preocuparea pentru ceea ce este util 
sieşi, chiar dacă uneori obligaţia* morală şi interesul coincid. 

INTERSU BIECTIV1TATE 

Relaţie reciprocă între conştiinţe prin care, pe de o parte, 
ele se constituie ca subiecţi*, iar pe de altă parte, prin care se 



edifică un spaţiu comun sau se schimbă puncte de vedere di ferite. 
Această intersubiectivitate oferă lumii densitatea sa, îmbogăţind-o 
cu dialogul fiecăruia cu oricare altul, cu discuţia între subiecţi* 
în care se exprimă o exigenţă de obiectivitate*. 



INTUIŢIE (lat. intuitus, ocheadă, privire) 

Gen. Sesizare directă şi imediatăţ adică fără raţionament) 
a unui obiect de către spirit, în aşa fel încît, cum o arată Descartes, 
cunoştinţa care rezultă din ea este incontestabilă. Astfel, pe de o 
parte, intuiţia este întotdeauna intuiţie intelectuală şi, pe de altă 
parte, ea este întotdeauna o intuiţie adevărată, pentru că un spirit 
nu poate sesiza niciodată în mod imediat decît ceea ce i se oferă 
cu claritatea şi distincţia depline ce caracterizează ideea 
adevărată. Conform metodei cartesiene, intuiţia este sesizare a 
indubitabilului, a evidenţei* care rezistă îndoielii: intuiţia este 
atunci viziune raţională a ideilor clare şi distincte. în acest sens, 
intuiţia, apercepţie imediată, printr-un act unic al spiritului (uno 
intuitu), a relaţiei între consecvent şi principiu, se deosebeşte de 
deducţie*, care procedează prin inferenţe, cu toate că întreaga 
rigoare a unui raţionament depinde, pentru Descartes, de efortul 
metodic întreprins pentru a reduce inferenţele la un şir neîntrerupt 
de intuiţii. 

Crit. Pentru Kant, modalitate în care cunoaşterea se poate 
raporta imediat la obiecte şi mijloc prin care gîndirea ajunge la 
ele. Este vorba aici, mai întîi, de sensibilitate* în calitate de 
capacitate de a ne da obiecte, care ne furnizează intuiţii. Apoi, 
este vorba de intelect*, prin care aceste obiecte date de intuiţie 
sîntgîndite şi prin care vin conceptele*. Or, deşi Kant deosebeşte 
intuiţia de concept, aminteşte imediat că, far ăunirea lor, nu ar fi 
posibilă pentru noi nici o cunoaştere. Căci intelectul nu poate 
avea intuiţia din nimic (el nu poate gîndi decît obiectele intuiţiei), 
nici simţurile nu pot gîndi nimic (ele nu pot decît să ofere obiecte 
susceptibile de a fi cunoscute). Astfel, nu există intuiţie 
intelectuală deoarece intelectul omenesc nu poate gîndi nimic 
care să nu fie dat mai întîi prin simţuri. Acesta e motivul pentru 
care conceptele trebuie să fte făcute sensibile, să fie unite cu 

obiectul dat în intuiţie (fără de care conceptele sînt goale), iar 
intuiţiile să fie făcute inteligibile, fiind subordonate conceptelor 
(fără de care ele sînt oarbe). 

INTUIŢIE METAFIZICĂ 

Bergson defineşte intuiţia ca un fel de simpatie spirituală, 
prin care ne transpunem în interiorul unui obiect, pentru a sesiza 
ceea ce inteligenţa nu poate să exprime. în timp ce intuiţia este 
în mod esenţial metaforică (ea ne transpune în inima lucrurilor) 
şi aprehendează realul din punctul de vedere al calităţii, fără 
medierea nici unui concept, inteligenţa traduce realul în mod 
simbolic prin concepte care reprezintă calitatea în mod cantitativ. 
Or, un simbol este mai degrabă înţeles decît perceput. Astfel, 
inteligenţa înţelege timpul* sintbolizîndu-1 spaţial sau numeric, 
în timp ce doar intuiţia percepe durata*. Gîndirea simbolică se 
mulţumeşte cu o reprezentare abstractă a realului pe care 
simplitatea sa o face maleabilă, în timp ce intuiţia metafizică 
merge lâ sursa realului. 

IPOTETIC 

Log. Sinonim condiţionalului*. 

Mor Vezi imperativ ipotetic 

IPOTETICO-DEDUCTIV 

Mat. Desemnează metoda care constă în deducerea 
consecinţelor non-contradictorii din ipoteze * luate ca punct de 
plecare şi de care nu ne procupăm să aflăm dacă‘sînt adevărate 
din punct de vedere material. în acest se’ns, spunem că 
matematicile sînt un sistem ipotetico-deductiv. 

Epist. Desemnează, mai general, raţionamentul care constă 
în deducerea dintr-o ipoteză a consecinţelor ce pot fi supuse unei 
verificări experimentale. 

IPOTEZĂ (gr. hypothesis, ceea ce se află dedesubt) 

Gen. Supoziţie, afirmarea posibilităţii unui fapt. 



Mat. Propoziţie folosită ca dat al unei probleme sau pentru 
demonstrarea unei teoreme. Vezi postulat. 

Epist. In ştiinţele naturii, explicaţie a unui fenomen, pe 
care îl admitem provizoriu înainte de a-1 supune unui control 
.experimental. Vezi experiment. 



IRAŢIONAL 

Desemnează ceea ce depăşeşte raţiunea şi pe care ea nu 
îi poate înţelege. Ceea ce nu este inteligibil*. De exemplu, 
pentru Pascal, adevărurile credinţei pe care raţiunea nu le 
înţelege. In domeniul cunoaşterii , se opune raţionalului. 
Trebuie deosebit de nesăbuinţă, care desemnează ceea ce 
raţiunea nu ajunge să stăpînească în domeniul acţiunii (cum ar 
fi efectele furiei). 


IRONIE (gr. eironeia, act de a interoga simulînd ignoranţa) 

Desemnează ignoranţa simulată a lui Socrate care, în 
dialogurile cu interlocutorii, îi îngăduie să nu răspundă, ci să 
întrebe. Pentru Aristofan, este vorba de un act negativ al lui 
Socrate, ironia sa nefiind decît mijlocul abil de a se sustrage 
întrebărilor: o dată cu Platon, ea este înţeleasă mai degrabă ca 
instrument privilegiat al maieuticii*. 

ISTORIE 

Gen. Termen echivoc care desemnează în acelaşi timp 
povestirea trecutului uman şi însăşi realitatea istorică, cursul 
evenimentelor. în acest din urmă sens, istoria se deosebeşte de 
simpla evoluţie, căci ea presupune mai mult decît o schimbare. 
Un copac, de exemplu, poate creşte sau un fluture se poate 
metamorfoza, dar ei nu au istorie în măsura în care istoria 
presupune conştiinţa unei schimbări şi posibilitatea, pentru cel 
care se schimbă, de a-şi reprezenta finalitatea evoluţiei sale, 
făcînd din prezent sensul trecutului şi din viitor sensul 
prezentului. Cît priveşte povestirea, ea încetează să fie.legendară, 
pentru a deveni ştiinţifică, din moment ce vrea să explice şi nu 
doar să istorisească, mulţumindu-se să culeagă anecdote pitoreşti. 

Filos. Filosofiile istoriei pun problema scopului urmărit de 
oameni în istorie şi postulează, în acelaşi timp, că istoria oamenilor 
este cea a libertăţii lor. Or, deşi cunoaşterea scopului permite, în 
schimb, înţelegerea coerenţei procesului istoric, pare mai dificil 
de conciliat dublul postulat al raţionalităţii istorice şi al dezvoltării 
libertăţii. Aceasta este aporia de care se loveşte orice filosofie a 
Istoriei. într-adevăr, dacă este posibil să se desprindă dinainte o 
coerenţă istorică, atunci totul se petrece ca şi cum Istoria ar fi deja 
făcută, astfel încît însăşi ideea de libertate umană ar fi negată. Şi 
invers, dacă presupunem că oamenii sînt liberi, atunci este 
imposibilă sesizarea sensului unei Istorii pe care oamenii o fac 
„fără a cunoaşte istoria pe care ei o fac“ (R. Aron). 

ISTORICISM 

Doctrină conform căreia toate producţiile spiritului 
omenesc (drept, morală, religie etc.) sînt relative la condiţiile 
istorice ale apariţiei lor, ceea ce implică faptul c iniei o valoare, 
nici un adevăr nu sînt universale şi atemporale şi că toate trebuie 
explicate ca produse ale istoriei. 

IUBIRE DE SINE 

Putem deosebi, la fel ca Rousseau, între amorul-propriu* 
şi iubirea de sine. Aceasta din urmă este un sentiment natural şi 
prerejlexiv pe care îl posedă oricine îşi vrea binele, făcînd cît 
mai puţin rău posibil altuia. Este deci dorinţa de a se conserva, 
care este moderată de compasiune , definită drept capacitate 
naturală de a fi afectat de suferinţele altuia. îmi repugnă să-l văd 
pe altul suferind, căci îmi imaginez că pot suferi ca el. 
Dimpotrivă, amorul-propriu este \insentiment reflectat, ce'rezultă 
din comparaţiile la care incită viaţa socială şi îl determină pe 
fiecare să facă mai mult caz de sine decît de ceilalţi. 

ÎNDOIALĂ (lat. dubitare, a oscila între două lucruri, a ezita) 

îndoială sceptică. Se consideră îndoială sceptică îndoiala 
definitivă pe care o practică adepţii şcolii greceşti a lui Pyrrhon, 
care se pronunţă pentru imposibilitatea de a afirma ceva cu 



certitudine din cauza imposibilităţii în care ne aflăm de a 
demonstra ceea ce demonstrăm (regresie la infinit*). înţelep¬ 
ciunea pyrrhoniană face din suspendarea judecăţii (epoche*) 
instrumentul fericirii noastre, în măsura în care starea de 
indiferenţă indusă de practicarea ei este întotdeauna preferabilă 
nefericirii unui spirit animat de o dorinţă vană de cunoaştere. 

îndoială metodică sau cartesiană. O dată cu Descartes, 
îndoiala nu mai este un scop în sine, ci un mij loc în vederea unui 
scop. Descartes se îndoieşte pentru a nu se mai îndoi; el se 
foloseşte de îndoială ca de un instrument de cunoaştere. Întrucît 
putem fi siguri de ceva şi să ne înşelăm, Descartes se îndoieşte 
de ceea ce consideră drept cert pentru a controla consistenţa şi 
întemeierea a ceea ce admite ca adevărat. Astfel, este adevărat 
nu doar acel lucru de care sînt sigur, ci ceea ce rezistă îndoielii, 
ceea ce este indubitabil. 

ÎNNĂSCUT (lat. innatus, născut, înnăscut) 

Gen. Sinonim cu congenital (ceea ce organismul aduce 
de la naştere); se opune lui dobîndit*. 

Meta. Desemnează ceea ce constituie însăşi natura 
spiritului, în opoziţie cu ceea ce este primit din experienţă, adică 
a cărui sursă este empirică*. Aici, opoziţia dintre înnăscut şi 
empiric o reia pe cea dintre apriori* şi aposteriori*. Empiriştii* 
numesc ineism doctrinele cărora ei li se opun şi care admit ceva 
înnăscut în spirit. 

ÎN SINE 

Gen. Ceea ce este un lucru în propria sa natură. 

Filos. în-sinele este la Hegel realitatea care nu este încă 
revelată ei înseşi (se opune lui pentru sine*). Existenţialiştii reiau 
această expresie pentru a desemna ceea ce este opac lui însuşi, 
ceea ce este lipsit de conştiinţă, incapabil de a fi oglindă pentru 
sine însuşi, lucrul*. 


6 3 



ÎN SINE ŞI PENTRU SINE : - 

Desemnează în filosofia lui Hegel ultima etapă a mişcării 
dialectice* a Spiritului, în care acesta este deplin ;conştient de 
sine, moment final al Cunoaşterii absolute. 

ÎNŢELEPCIUNE (lat. sapientia; de lasapire* a avea guşt, 
a cunoaşte) 

La origine, sophia înseamnă în greacă cunoaştere (vezi 
filosofie). Totuşi, sapientia înseamnă în latină atît ştiinţă 
(traducere literală a termenului sophia), cît şi „stăpînire de sine" 
(înţeleptul reprezentînd atunci idealul de om complet care îşi 
exersează virtutea în sens stoic). Deşi înţelepciunea desemnează 
încă uneori în epoca clasică „o perfectă cunoaştere ; a tuturor 
lucrurilor pe care omul le poate şti" (Descartes), termenul îşi 
pierde puţin cîte puţin sensul teoretic, pentru a semnifica astăzi, 
în sensul cel mai general însă şi cel inai slab, doar prudenţă. 

' - * ' :** ; 

JUDECATA (lat.judicium, judecată, facultate de ajudeca) 

Filos. Facultate de a gindi, judecata este mai întîf putinţa 
de a deosebi adevărul de fals, care poate să se exerseze.bine sau 
rău, după cum o utilizăm în mod metodic sau spontan. Aşa cum 
aminteşte Descartes, dacă este în mod natural „egală da toţi 
oamenii" în calitate de facultate, majoritatea o utilizează în mod 
eronat, cele două cauze principale ale erorii fiind ideea 
preconcepută (prejudecata) şi precipitarea judecăţii. Deosebim 
aici judecata ca facultate sau capacitate (sinonim cu bun-simţ * 
şi cu raţiune*) de judecata ca act efectiv, deci ca efect al 
exercitării acestei facultăţi, . ; . 

Log. Actul de a afirma despre un atribut căapgrţine sau 
nu aparţine unui subiect. Judecăţile se exprimă în propoziţii. 

Crit. Kant, definind judecăţile ca acte ale intelectului, 
identifică uneori intelectul* cu facultatea de a judeca, acjică de 
a stabili relaţii gindind particularul în general. Or, atunci cînd 
generalul (regulă, principiu, lege) este dat, operaţia care constă 
în extragerea unui caz particular se numeşte judecată 
determinativă. Dimpotrivă, judecata reflexivă este actul care 

constă în a descoperi regula generală, legea sau principiul 
universal la care se raportează un caz particular dat. 

Mor. Judecata morală trebuie deosebită de judecata logică. 

JUDECATĂ ANALITICĂ ŞI SINTETICĂ 

Kant deosebeşte între judecăţi analitice şi sintetice. Intr-o 
judecată analitică, ceea ce este spus în predicat este deja conţinut 
în conceptul subiectului. O astfel de judecată nu ne aduce deci 
nimic noi; de exemplu, „oricare cerc are un centru": predicatul 
(centru) este obţinut printr-o simplă analiză a esenţei subiectului 
(cerc). Ea nu necesită verificare* experimentală, ci este 
întotdeauna adevărată a priori*. Dimpotrivă, judecăţile sînt 
sintetice atunci cînd ne învaţă ceva, adică atunci cînd nu putem 
extrage predicatul prin simpla analiză a subiectului: judecăţile 
matematice sînt sintetice a priori (7 + 5 = 12), judecăţile de 
experienţă („toate corpurile sînt grele") sînt sintetice a 
posteriori*. 

JUSTIŢIE (lat Justiţia, conformitate cu dreptul, sentiment 
de echitate) 

Gen. Termen care cunoaşte un număr mare de accepţii: 
într-adevăr, trebuie mai întîi să distingem justiţia ca instituţie de 
fapt (drept* pozitiv) de justiţia ca şi conformitate cu dreptul * 
natural sau raţional. Justiţia instituţie poate conduce în mod 
nedrept o societate dată: ceea ce este legal* nu este obligatoriu 
legitim*. Or, justiţia mai poate fi definită ca echitate *, adică nu 
doar drept conformitate cu dreptul, ci ca aplicare justă a regulii 
generale la cazul particular: ea este atunci însăşi virtutea celui 
ce judecă. 

Dr. Instituţia judiciară, compusă din instituţii publice 
(tribunale. ...) şi din indivizi, a cărei funcţie socială este de a 
aplica dreptul* pozitiv. 

Mor. Dacă dreptul pozitiv poate fi injust, trebuie să 
deosebim legalitatea* de legitimitate*. Justiţia se defineşte atunci 
mai degrabă ca respectare şi garantă a demnităţii* umane. Vezi 

moralitate. 

Filos. Aristotel defineşte dreptatea ca acea virtute civică 
sau „dispoziţie de a efectua acţiuni care produc şi conservă 
fericirea pentru o comunitate politică' 1 . Or, perfecţiunea dreptăţii 
este atunci echitatea*, care se preocupă mai mult de spiritul legii 
decît de litera ei. Adevărata dreptate poate astfel modifica regula 
generală pentru a-i substitui un decret. Ea este deci, în esenţa ei, 
corectivă. Vezi justiţie distributivă 

JUSTIŢIE COMUTATIVĂ 

Pentru Aristotel, dreptatea, în măsura în care se supune 
principiului egalităţii aritmetice. Justiţia comutativă conduce 
economia în care fiecare termen al schimbului trebuie să fie exact 
de o valoare egală. Vezi justiţie distributivă. 

JUSTIŢIE DISTRIBUTIVĂ 

Contrar justiţiei comutative, justiţia distributivă nu este 
aritmetică, ci geometrică. Ea este adevărata dreptate, căci este 
singura echitabilă , aplicînd principiul proporţionalităţii. Ea îl 
tratează pe fiecare relativ la particularităţile sale şi nu ca pe oricare 
altul. De exemplu, ea pretinde să se dea mai mult săracului decît 
bogatului şi să se ceară bogatului mai mult decît săracului. Astfel, 
TVA-ul ţine de justiţia comutativă prin impunerea aceleiaşi taxe 
tuturor: pentru această justiţie aritmetică, 1=1, ceva = ceva. 
Dimpotrivă, impozitul pe venit ţine de justiţia distributivă, 
lăcîndu-1 pe fiecare să plătească în funcţie de ceea ce cîştigă: 
pentru această justiţie geometrică l/2=3/6. La fel, ea este cea 
care distribuie funcţiile publice după merite. In acest sens, putem 
deosebi sfera economică, unde domneşte principiul egalităţii 
aritmetice, de domeniul activităţii politice, unde echitatea 
necesită triumful justiţiei distributive. 

LEGALITATE (lat. legalis, relativ la legi) 

Dr. Conformitate cu dreptul* pozitiv. A se distinge de 
legitimitate*. 

Mor. La Kant, simplă conformitate exterioară cu legea 
morală Or, faptul că un act este conform cu datoria nu implică 

moralitatea* lui. într-adevăr, moralitatea unui act presupune ca 
el să fie realizat din datorie, adică din intenţia de a acţiona din 
pur respect pentru legea morală, şi nu doar în acord cu datoria*. 



LEGE (lat. lex, lege) 

Epist. Legile ştiinţifice instituie între fapte* raporturi 
măsurabile, universale*, necesare*, care autorizează previ¬ 
ziunea*. Vezi determinism. 

Mor. Legea morală* este regula normativă dictată omului 
de raţiunea* sa practică. Ea enunţă principiul acţiunii universale 
şi obligatorii* la care trebuiesă-şi conformeze actele orice fiinţă 
raţională pentru a-şi realiza autonomia*. Vezi datorie, imperativ. 

Fil*s. pol. Legea civilăt ste regula sau ansamblul de reguli 
coercitive stabilite de autoritatea suverană dintr-o societate. Vezi 
drept pozitiv. Legea naturală vezi drept natural. 


LEGITIMITATE 

Caracterizează ceea ce este întemeiat pe raţiune sau în 
acord cu dreptul* natural în acest sens, „legitim" spune mai 
mult decît „legal": astfel, o lege este dreaptă cînd ea face legal 
(autorizează) ceea ce este legitim şi ilegal (interzice) ceea ce 
este nelegitim; nedreaptă dacă ea face legal ceea ce este nelegitim 
şi ilegal ceea ce este legitim. 

LIBERTATE (lat. libertas , stare a omului liber) 

Gen. Libertatea, în sens iniţial, se opune servitutii şi se 
defineşte atunci în mod negativ drept absenţa constrîngerii 
exterioare. Numim de obicei libertate fizică faptul de a acţiona 
fără obstacole sau de a urma în mod firesc legile ce corespund 
propriei naturi, cum ar fi cazul unei plante care se dezvoltă fără 
tutore. Aplicată omului, această expresie pare inadecvată atunci 
cînd desemnează doar posibilitatea materială de a acţiona. Căci, 
pentru ca un om să fie liber, trebuie nu numai să poată din punct 
de vedere material, ci să şi vrea: omul poate întotdeauna să-şi 
interzică să facă ceea ce poate să facă. 

Mor. Stare a unei fiinţe care se decide la capătul reflecţiei. 
în cunoştinţă de cauză, să facă binele sau răul. Libertatea, în 
sens moral, caracterizează omul în calitate de fiinţă respon¬ 
sabilă* .Astfel, Kant deosebeşte voinţa* liberă, ce presupune ca 
cel ce acţionează să ştie ce vrea şi să acţioneze în conformitate 
cu motivele la care subscrie, de arbitrarul ce nu presupune 
existenţa raţiunii. Libertatea morală înseamnă deci autonomie*. 
supunere la legea raţiunii (putinţa de ase determina prin sine) şi 
nu subordonarea faţă de înclinaţiile sensibilităţii*. Totuşi, 
libertatea pare să se confunde aici cu Raţiunea. Descartes, 
dimpotrivă, considera că libertatea se manifestă deja în orice oct 
de alegere, deosebind astfel libertatea luminatâ( care ştie ce vrea) 
de libertatea indiferenţei (definită ca nehotărîre a voinţei cu 
privire la obiectele sale). întotdeauna putem să alegem între două 
soluţii, chiar dacă sîntem indiferenţi. Pentru Descartes, libertatea 
nu înseamnă deci întotdeauna responsabilitate, ci în special liber 
arbitru care, pe treapta sa cea mai de jos, se defineşte ca simplă 
putinţă de a acţiona fată nici un motiv sau fără altă cauză decît 
însăşi existenţa acestei putinţe de a alege în mod arbitrar. 

LIBERTATE NATURALĂ ŞI LIBERTATE CIVILĂ 

' Numim libertate naturală exerciţiul liber a! puterii noastre. 
Or, fiecare nu poate face (nu trebuie să facă) tot ceea ce poate să 
facă (tot ce este capabil să facă din punct de vedere material) 
întrucît folosirea liberă a forţei conduce la starea de război. 
Situaţia în care orice om îşi exercită libertatea naturală fără a 
întîlni alte limite decît forţele exterioare care i se opun se numeşte 
anarhie. Libertatea dorinţei, sau permisiunea, este o libertate 
mereu agitată, ce riscă fără încetare să fie mărginită de puterea 
altor dorinţe. Aceasta pentru că adevărata libertate este libertatea 
civilă , garantată de legea* care îi determină întrebuinţarea şi nu 
libertatea ameninţată de puterile care o mărginesc. Ea nu se poate 
defini ca absenţă a legii, ceea ce ar fi în contradicţie cu însăşi 
existenţa unei societăţi, ci doar ca absenţă a constringerilor 
considerate nelegitime. Libertatea mea este cea a oricărei fiinţe 
raţionale: este cea a cetăţeanului* şi se exercită în limitele legilor 



ce au drept scop apărarea drepturilor* universale. Limitarea 
libertăţii naturale este astfel condiţia pentru exercitarea libertăţii 
civile a oamenilor care trăiesc în societate. 



LOGICĂ (gr. techne logike, artă sau ştiinţă de a raţiona) 

Gen. Studiu al operaţiilor prin care spiritul încearcă să 
elaboreze raţionamente coerente (noncontradictorii) şi stabilirea 
regulilor de construcţie cărora trebuie să li se supună aceste 
raţionamente pentru a fi valide* sub aspectul formei, sau în mod 
formal adevărate. Logica numita formală sau clasică a fost mai 
întîi sistematizată deAristotel. Obiectul ei este fixarea condiţiilor 
de validitate* formală a unei demonstraţii fără să se preocupe de 
adevărul* material al propoziţiilor care o compun. 

Log. Ştiinţă a validităţii* inferenţelor*, adică a oricărei 
operaţii care constă în derivarea unei propoziţii pornind de la 
una sau mai multe propoziţii antecedente, în baza anumitor reguli 
operatorii. Logica modernă este formalizată sau algoritmică; ea 
se numeşte logică simbolică, pentru a o deosebi de logica clasică 
a lui Aristotel, în care raţionamentele (silogisme*) se enunţă încă 
după gramatica obişnuită a limbii greceşti. Modernii şi 
contemporanii (de la Leibniz la Russell) descoperă avantajul 
logic al unui limbaj artificial care permite exprimarea, fără 
echivocitatea proprie limbilor naturale, a structurilor universale 
ale gîndirii. 


LOGOS 

Gen. Acest cuvînt grecesc semnificăm acelaşi timp discurs 
şi raţiune. Ulterior, lagos desemnează discursul întemeiat pe 
raţiune şi argumentat, care se supune probei discuţiei în scopul 
de a fi valabil în mod universal, care se validează şi se legitimează 
răspunzînd oricărei obiecţii. Este opus în acest caz lui mythos 
(mit*), precum la Platon. Mai tîrziu, logos desemnează nu atît 
ordinea discursului raţional, cît ordinea lumii înseşi, în măsura 
în care este guvernată de un principiu superior de organizare 
raţională, precum la stoici. Este opus în acest caz ideii de haos, 
de dezordine. Stoicii numesc uneori logos universal divinitatea 


69 



supremă care conduce universul sau Raţiunea ce guvernează 
lumea şi se regăseşte în fiecare dintre părţile ei. Astfel, ei sînt 
primii care postulează existenţa unei raţiuni universale prezente 
deopotrivă în fiecare om şi în toţi. 

LUCRU 

Gen. Tot ceea ce admitem că există. 

Meta. Pentru Kant, „lucrul în sine“ subzistă independent 
de subiectul care şi-l reprezintă. Neputînd fi obiectul vreunei 
experienţe, el nu este obiect al cunoaşterii. 

Mor. Lucrul se opune persoanei. El se defineşte ca un 
mijloc, iar persoana ca un scop. Astfel, valoarea sa este preţul 
său: el poate fi posedat şi schimbat. Dimpotrivă, persoana este 
inalienabilă, nu are preţ, ci o demnitate*. 

LUME (lat. mundus, lume) 

Gen. în primul rînd, desemnează un sistem bine ordonat. 
Apoi, pur şi simplu Pămîntul. în sfîrşit, întregul Univers. 

Meta. Totalitatea a ceea ce există în spaţiu şi timp. Pentru 
Kant, lumea este una dintre cele trei Idei ale raţiunii pure (precum 
sufletul şi Dumnezeu). într-adevăr, Ideea de lume depăşeşte 
domeniul oricărei experienţe posibile, astfel încît putem afirma 
deopotrivă că lumea este finită sau infinită. Vezi antinomie. 

Exist. Orizont de sens pentru conştiinţă. Lumea este mai 
întîi pentru om orizontul acţiunii sale, înainte de a fi obiect de 
cunoaştere: el este în lume. şi nu în faţa lumii. 

LUMINĂ NATURALĂ (lat. lumen naturalis) 

La Sf. Toma, raţiunea care purcede din Dumnezeu şi 
iluminează spiritul omenesc. La Descartes, sinonim cu raţiune, 
facultate de cunoaştere înnăscută în fiecare om şi dată de 
Dumnezeu. 



MAIEUTICĂ (gr. maieutilce , artă de a moşi) 

Socrate fiind fiul unei moaşe, maieutica, artă de a moşi, 
desemnează metaforic procesul dialectic* prin care filosoful 
ajunge să scoată spiritele din toropeala lor obişnuită, punîndu-le 
întrebări incomode care le obligă să reflecteze. Deoarece adevărul 
nu survine decît prin acest exerciţiu dificil al unei gîndiri ce 
încearcă să se întemeieze, să se legitimeze printr-o riguroasă 
întoarcere asupra ci înseşi, şi nu prin intermediul vreunei revelaţii 
exterioare, Socrate nu este un învăţător, ci un psichagog, care 
trezeşte suflete sau „moşeşte spirite". Vezi reminiscenţă, ironie. 



MAJORĂ (lat. major, mai mare) 

Majora desemnează, într-un silogism*, premisa care 
conţine termenul ce va fi predicatul concluziei. 

MATEMATICĂ (gr. mathema. , ştiinţă) 

Orice ştiinţă al cărei obiect este numărul, ordinea sau 
întinderea. 


MATEMATIZARE 

Epist. Extindere a metodei şi a modelelor matematice la 
studiul fenomenelor cesînt obiectul altor ştiinţe, precum ştiinţele 
naturii şi ale vieţii, sau chiar ştiinţele umane. Astfel, întrbuinţarea 
statisticii în sociologie ilustrează într-adevăr în ce constă 
matematizarea unei discipline care încearcă să cîştige în rigoare 
şi în precizie. 

Filos. Matematizarea universului permite să-l concepem 
pe acesta ca o carte „scrisă în limbajul matematic" astfel încît să 
fie posibil, după Galilei, să-l înţelegem prin intermediul 
caracterelor acestui „limbaj", anume figurile geometrice. 
Sinonim cu „geometrizarea spaţiului". 

MATERIAL (lat. materialis ; de [a. materia, materie) 

Meta. Sinonim cu fizic şi opus spiritualului. 

Log. Vezi adevăr material, cauză (materială). 

MATERIALISM 

Filos. Doctrină conform căreia nu există altă substanţă decît 
materia. Acest termen apare în secolul al XVII-lea şi este reluat 
de Leibniz, care îl opune idealismului*'(cele mai bune exemple 
ale acestor două doctrine fiind, după el, Epicul' pentru materialism 
şi Platou pentru idealism). 

Filos. pol. Materalism istoric: termen creat de Engels 
pentru a desemna doctrina lui Marx, conform căreia faptele 
materiale (economice) constituie cauza determinantă a totalităţii 
fenomenelor istorice şi sociale. 

MATERIE (lat. materia, materie, principiu al lucrurilor) 

Meta. Este opusă formei. Pentru Aristotel şi scolastici, 
materia este potentă*, pe care forma o actualizează*. Astfel, 
marmura (materie) poate deveni coloană sau statuie, forma fund 
principiul care organizează şi determină materia, iar întregul 
concret, statuia, fiind un compus al materiei şi al formei. Vezi 
cauză. 

Filos. Descartes identifică materia cu întinderea care se 
pretează calculului raţional, şi nu cu consistenţa, greutatea şi 
culoarea unui lucru, ce nu sînt decît calităţi* secunde care ne 
ating simţurile, Vezi matematizare. 

Crit. K.ant numeşte materie a unui fenomen* „ceea ce în 
fenomen corespunde senzaţiei" şi este dat a posteriori *, spre 
deosebire de forma* sa. Vezi intuiţie. 

Mor. Materia unui act este îndeplinirea efectivă a acestui 
act, făcîndu-se abstracţie de intenţia* agentului. Prin opoziţie 
cu forma unui act (intenţia care îl motivează), în conformitate 
cu care K.ant defineşte moralitatea* acestuia. Vezi datorie. 

Log. Materia unui raţionament sau a unei simple propoziţii 
se deosebeşte de forma lor. De exemplu, termenii „copac" şi 
„stejar" constituie materia propoziţiei „toţi stejarii sînt copaci", 
în vreme ce forma sa este cea a oricărei propoziţii universal 
afirmative de tipul „Orice A este B". Astfel, propoziţia „toţi 
oamenii sînr muritori" are aceeaşi formă ca propoziţiaprecedentă, 
chiar dacă materia sa este diferită. Vezi adevăr material. 



MAXIMA (lat. medievală, maxima , sentinţă generală) 

La Kant, principiu subiectiv* al unei conduite care enunţă 
cum anume vrea agentul să acţioneze. O maximă nu este aşadar 
cu necesitate morală: pentru a acţiona din datorie*, trebuie ca 
maxima acţiunii mele să poată deveni universală, ca ea să-mi 
prescrie ceea ce oricare altul trebuie să facă, şi nu doar ceea ce 
ev vreau să fac. 



MECANICISM 

Gen. Sinonim cu maşină. In mod metaforic, desemnează 
orice feluri de procese (biologice, psihologice, logice). 

Filos. Desemnează doctrina lui Descartesînmăsuraîn care 
se desparte de explicaţia finalistă* a fenomenelor proprie fizicii 
aristotelice, concepmd materia ca o întindere strict geometrică. 
în consecinţă, natura nu mai este gîndită drept însufleţită de vreun 
principiu ascuns numit „suflet* 11 . Astfel, mecanicismul cartesian 
este dualist* întrucît presupune eterogenitatea radicală existentă 
între res extensa (lucru întins sau materie) şi res cogitans (lucru 
cugetător sau spirit). Principiul inerţiei, care susţine că nici o 
fiinţă nu este în mişcare dacă nu este determinată de o forţă 
exterioară, se aplică întregii naturi, deci şi corpurilor vii, 
guvernate de aceleaşi legi ale mişcării precum corpurile inerte 
şi reduse la proprietăţile fizico-chimice ale materiei. în acest 
sens, concepţia mecanicistă asupra viului este opusă concepţiilor 
vitaliste*. Pentru ea, orice fenomen este mecanic, adică 
determinat de condiţii antecedente invariabile, şi nu de o 
finalitate internă sau imanentă*. 


MEMORIE (lat. memoria, memorie, amintire) 

Gen, Conştiinţă prezentă a unei experienţe trecute. 

Filos. Ca să existe amintirea unui lucru, este necesar ca 
un lucru să fi fost mai întîi perc^wt în trecut, astfel îneît această 
percepţie să fie păstrată fără să se şteargă sub forma unei urme 
mnemonice. Cu toate acestea, nu este suficient ca această urmă 
să fie reactivată pentru a exista o amintire; mai trebuie ca sufletul 
să nu ia această reactivare drept o primă impresie sau percepţie 

nouă, ci să recunoască, în impresia prezentă, amintirea unei 
impresii trecute. Descartes deosebeşte astfel între reminiscenţă, 
ca amintire a unei percepţii vechi nerecunoscute ca atare şi pe 
care conştiinţa o ia drept o creaţie originală, şi memorie, drept 
conştiinţă reflectată a amintirii. Această distincţie o regăseşte 
pe cea dintre conştiinţa spontană şi conştiinţa* reflectată. 

MEMORIE PURĂ (memorie-amintire) 

Bergson deosebeşte memoria pură sau memoria-amintire 
de memoria-obişnuinţă. Această distincţie se verifică în cazul 
învăţării unei lecţii. învăţ pe de rost recitind lecţia şi repetiţia 
lecturilor produce o obişnuinţă* ce rezultă dintr-o memorie 
inteligentă, întrucît este selectivă, care uită. accidentalulpentru a 
nu reţine decît esenţialul, şi orientată întrutotul spre imperativele 
eficacităţii acţiunii: trebuie să ştiu pentru mîine lecţia aşa cum o 
ştiu astăzi. Totuşi, dacă ţin seama de fiecare dintre momentele 
ce au fost necesare însuşirii ei, ele îmi apar ca singulare, înzestrate 
cu o calitate proprie. Ele constituie tot atîtea momente unice ale 
istoriei mele întrucît reprezintă, cu circumstanţele lor particulare, 
evenimente ce nu au caracterul unei obişnuinţe prinincapacitatea 
de a se putea repeta. Această dimensiune propriu-zis calitativă 
a trecutului pe care o descopăr prin amintire dezvăluie ceea ce 
este durata* trăită care sini eu însumi, sau memoria pură. 

METAFIZICĂ 

Termen utilizat la început de Andronikos din Rhodos, în 
jurul anului 50 î.Hr., pentru a desemna, în catalogul operelor lui 
Aristotel, cele ce urmează după ( meta ) fizica ( physica ) sa. Întrucît 
această parte a operei lui Aristotel este constituită din filosofia 
primă, în Evul Mediu s-a numit de obicei metaphysica filosofia 
primă, iar prepoziţia meta s-a înţeles nu în sensul de după, ci de 
dincolo, sau deasupra. Astfel se explică faptul că astăzi adjectivul 
„metafizică 1 ' desemnează de obicei cunoaşterea care este 
independentă sau dincolo de experienţă. 



Subst. Cercetare a principiilor şi a cauzelor prime: 
cunoaştere a lucrurilor divine, precum şi a principiilor ştiinţei şi 
acţiunii. Concepută ca o căutare a esenţei, a „fiinţei" lucrurilor, 
dincolo de aparenţele lor, ea este „ştiinţa fiinţei ca Fiinţă", după 
expresia lui Aristotel, sau ontologie*, filosofie primă. O dată cu 
Sf. Toma şi pentru scolastici, termenul desemnează cunoaşterea 
prin raţiune şi nu printr-o revelaţie de tip religios, a realităţilor 
absolute şi transcendente (Dumnezeu, sufletul ...), cele ce 
depăşesc experienţa. 

Crit. Kant consideră că metafizica în calitate de cercetare 
a absolutului*, a necondiţionatului*, a lucrurilor* în sine, este o 
dispoziţie naturală şi insurmontabilă a omului, chiar dacă raţiunea 
nu poate atinge vreodată decît fenomenele. Cu toate acestea, 
deşi Hume şi empiriştii* condamnă fără drept de apel această 
pretinsă ştiinţă care crede că poate cunoaşte incognoscibilul, Kant 
nu renunţă niciodată să considere metafizica drept o ştiinţă 
posibilă. Ea trebuie doar să renunţe la pretenţia de a înţelege 
absolutul, pentru a se defini în viitor ca ştiinţa completă a 
condiţiilor cunoaşterii posibile. In acest nou sens, metafizica se 
confundă cu însăşi cercetarea critică*. 



METODĂ (gr. odos, cale: met a, către; de unde, urmărire) 
Desemnează fie totalitatea regulilor ce indică calea de urmat 
pentru ane conduce bine raţiunea, fie drumul efectiv al gîndirii 
înseşi care, încetul cu încetul, descoperă adevărul. în primul caz, 
metocfa se defineşte ca ansamblu de procedee raţionale care au 
drept scop cunoaşterea adevărată: regulile sînt enunţate atunci 
înaintea oricărei cercetări ca mijloace de a preveni eroarea. Acesta 
este sensul cartesian al metodei ce constăîn formularea unor Reguli 
de îndrumare a spiritului. în a doua accepţiune, nefiind indicată 
dinainte vreo cale, metoda rezultă din chiar mişcarea gîndirii care 
se gîndeşte pe sine', ea survine după şi nu înaintea cunoaşterii a 
cărei desfăşurare o exprimă şi o reflectă. Aceasta este, pentru 
Spinoza, adevărata definiţie a metodei pe care trebuie să o punem 
efectiv la lucru înainte chiar de a o putea formula: „Ea este 
cunoaştere reflexivă sau idee a ideii". Definiţie foarte apropiată 

de cea propusă de Hegel, pentru care este vorba totodată despre o 
cunoaştere reflexivă, în care devine conştientă,, forma automişcării 
interioare" pe parcursul căreia au fost produse cunoştinţele. 

MINORĂ 

A doua propoziţie a unui silogism*, care conţine subiectul 
concluziei, 

MISOLOGIE (gr. misos , ură; logos, raţiune) 

Ură faţă de raţiune. 

MISTICISM (gr. mystikos , relativ la mistere) 

Credinţă în posibilitatea de a atinge adevărul fără mijlocirea 
reflecţiei şi a limbajului, într-o experienţă incomunicabilă de 
contopire cu absolutul (extaz) în care, renunţînd la sine şi la 
lumea exterioară, cel care se deschide infinitului vrea să anuleze 
limitele obişnuite ale cunoaşterii. 

MIT (gr. mythos ) 

Gen. Povestire fabuloasă de origine populară, în care 
diferitele forţe ale naturii sînt reprezentate sub forma creaturilor 
care le personifică. 

Filos. Este opus /ogai*-ului, discursului raţional. In limba 
greacă, mythos desemnează o rostire formulată', mai precis, miturile 
sînt discursuri sacre. Or, logos- ui nu este doar rostire: în privinţa 
formei, el este demonstraţie, contrar mvthos-\Au\, care este narativ, 
în privinţa fondului, abstracţiile filosofului sînt opuse puterilor 
divine ale căror aventuri sînt povestite de mit. Mai ales magia 
incantatorie a rostirii mitice se distanţează de rigoarea raţională 
ce caracterizează pentru greci folosirea /ogo.v-ului. 

MOD (substantiv neutru, din lat. modus, măsură, fel) 

Log. Modul unui silogism* este forma pe care o poate 
dobîndi după calitatea (afirmativă sau negativă) sau cantitatea 
(universală sau particulară) propoziţiilor ce îl compun. 



Filos. Pentru scolastici, orice determinciţie a unui subiect. 
La Descartes, sinonim cu atribut sau calitate, chiar dacă termenul 
de atribut este păstrat mai degrabă pentru a desemna ceea ce, în 
Dumnezeu sau în lucrurile create, „se află în ele mereu în acelaşi 
fel“. La Spinoza, modul, afecţiune a substanţei , este opus 
atributului*, care constituie esenţa permanentă a substanţei*. 



MODALITATE 

Log. Caracteristică a propoziţiilor care desemnează relaţia 
pe care predicatul* o are cu subiectul*. Logica modală are drept 
obiect necesarul, imposibilul, contingentul şi posibilul. 

Crit. Modalitatea judecăţilor nu se referă la conţinutul lor, 
ci doar la valoarea copulei în raportul ei cu gîndirea în genere. 
Modalităţile judecăţii* sînt problematicul*, asertoricul* şi 
apodicticul*. 

MONADĂ (gr. monas. unitate) 

Acest termen de origine pitagoreică a fost reluat de Leibniz, 
care l-a făcut din nou cunoscut prin definiţia sa: „O substanţă 
simplă, adică fără părţi, ce intră în tot ce e compus". Adevăraţi 
atomi spirituali ai naturii, monadele sînt impenetrabile la orice 
acţiune exterioară, fiecare fiind diferită, pusă în mişcare de o 
forţă internă, înzestrată cu Apetiţiune, cu Percepţie şi uneori cu 
facultăţi mai înalte. Vezi entelehie. 


MONISM (gr. monos, singur, unic) 

Desemnează orice doctrină care consideră că totalitatea 
lucrurilor este reductibilă la imitate, mai ales din punctul de 
vedere al substanţei lor. Astfel, concepţiile moniste nu admit 
existenţa a două substanţe, precum materia şi spiritul, ci a uneia 
singure. Monismul materialist* reduce spiritul la materie, în 
vreme ce monismul idealist* presupune reducţia inversă. Este 
opus dualismului *, 



MORALĂ 

Gen. O morală este constituită din totalitatea regulilor 
admise într-o societate dată dintr-o epocă dată. Morala, în 
schimb, se defineşte ca totalitatea regulilor de conduită care 
pretind că sînt valabile universal şi necondiţionat, vezi bine, 
interes, datorie. 

Filos. Teorie normativă a acţiunii omeneşti. Sinonim cu 
etică*. 

MOTIV (lat. motivus , referitor la mişcare) 

Gen. Cauză a acţiunii. 

Crit. Kant distinge în mod clar între mobil şi motiv, pe 
care avem adesea tendinţa de a le confunda. Intr-adevăr, în vreme 
ce un mobil este sensibil (supunere oarbă faţă de înclinaţii), un 
motiv este întotdeauna raţional, determinare conştientă şi 
responsabilă a unui act, el este ,,principiul obiectiv al voinţei", 
vezi intenţie. 

MUNCĂ (lat. tripalium, instrument de tortură) 

Aristotel considera munca o activitate înrobitoare prin 
natura ei, nefiind un scop înşine, ci mijlocul subzistenţei. Activitate 
nevaloroasă ce deformează sufletul şi trupul, ea este lăsată în seama 
sclavilor care se adîncesc în ceea ce fac. Munca, într-adevăr, 
implică o specializare dezumanizantă, deoarece omul nu este făcut 
pentru o meserie, aşa cum este făcut ciocanul pentru a bate un cui. 
Mina este simbolul omului, tocmai deoarece ea nu este o unealtă, 
ci un organ polivalent. Astfel, activităţile nobile dezvoltă simultan 
în om toate facultăţile sale, în vreme ce activitatea laborioasă 
distruge această annonie, instrumentalizînd una dintre ele. Am 
spune astăzi că, supus imperativelor eficacităţii, cel ce munceşte 
îţi pierde viaţa în vederea câştigului-. Aristotel îl defineşte pur şi 
simplu ca o „unealtă vie “ de care ne-am putea lipsi dacă suveica 
s-ar putea deplasa singură pe războiul de ţesut. Cum anume munca, 
pe care grecii o considerau nedemnă de om, a putut să devină o 
valoare? Dacă Biblia descrie munca drept o pedeapsă divină, ea 
este totodată mijlocul răscumpărării pentru omenirea care, prin 



eforturile sale, contribuie la perfecţionarea lumii. Ea este astfel 
mai puţin un rău, cit un râu mai mic. In etica protestantă, ea devine 
chiar o datorie , astfel încît această valorizare morală a muncii 
poate fi pusă în legătură cu înfl orirea capitalismului. Incepînd cu 
secolul al XlX-lea, chiar în momentul în care se desăvîrşeşte 
industrializarea Occidentului, munca se impune în filosofie ca o 
noţiune centrală, în special o dată cu Hegel, care îi sesizează 
caracterul antropogen. Omul nu este om decît prin muncă, ce îl 
face stăpîn al naturii, dar şi al lui însuşi (disciplinîndu-i dorinţa, 
de exemplu). Şi totuşi, distanţa existentă între esenţa muncii, 
creatoare a umanităţii, şi formele istorice ale muncii (alienare* şi 
exploatare economică a foiţei de muncă) va fî denunţată de Marx 
ca o denaturare indusăde sistemul capitalist. Cît despre glorificarea 
muncii, ea va fi analizată de Nietzsche la sfîrşitul secolului, drept 
instrumentul cel mai eficient, conceput de morala creştină, de 
domesticire a instinctelor vitale. 



NATURAL (lat. naturalis, de la naştere) 

Gen. Care are legătură cu natura*, se raportează la ea sau 
i se conformează. 

Dr. vezi drept* natural. 

Teol. Religie naturală. Vezi deism. 

NATURĂ (lat. natura', de la naşei, a naşte) 

Termen echivoc ce posedă două mari accepţiuni, după cum 
desemnează natura unei fiinţe sau natura în genere. 

Desemnînd natura unei liinţe, termenul se referă în primul 
rînd la ideea unei existenţe care se determină pe sine, fără 
intervenţia unei cauze străine: 1. este opusă la ceea rezultă din 
artă* sau din tehnică: „Natura este principiu în lucrul însuşi “ 
(Aristotel); 2. este sinonim cu esenţa* unui gen atunci cînd 
desemnează totalitatea proprietăţilor care îl definesc: „Natura unui 
guvernămînt este ceea ce îl face să fie ca atare" (Montesquieu); 3. 
desemnînd ceea ce este înnăscut*, este opusă faţă de ceea ce este 
dobîndit, adică la om faţă de cultură*; desemnînd ceea ce este 
spontan, este opusă faţă de ceea ce e reflectat. 

Desemnînd natura în genere, termenul se referă la ideea 
unui întreg organizat şi guvernat prin legi: 1. astfel, natura ca 
totalitate a lucrurilor ce prezintă o ordine şi realizează tipuri este 
opusă pentru Aristotei hazardului: „Natura nu face nimic inutil 11 ; 
2. Natura, în măsura în care exprimă o necesitate absolută, este 
opusă Lumii* omeneşti, supusă contingenţei; 3. natura în care orice 
cauză este ea însăşi efectul unei cauze exterioare este opusă pentru 
Kant libertăţii , ce presupune autonomia* morală a agentului. 

NEANT (lat. scolastică, non ens, nefiinţă) 

Ceea ce nu are fiinţă sau realitate. Nefiinţă. 

NECESAR (lat. necessarius, inevitabil) 

Gen. Care nu poate să nu fie, sau nu poate Ji altfel decît 
este. De unde: care nu poate fi conceput ca neftind, sau care nu 
poate fi conceput altfel. Opus contingentului*. 

Crit. Sinonim cu apodictic*, Kant numeşte adevăruri 
necesare propoziţiile ale căror contradictorii implică întotdeauna 
o contradicţie, sau sînt cunoscute drept false a priori*. De 
exemplu, „întregul este mai mare decît partea 11 . 

NECESITATE 

Gen. Caracteristică a ceea ce este necesar*, noncon- 
tingent*. 

Epist. Distingem între necesitate categorică, sau absolută, 
sau necondiţională, care este cea a principiilor raţionale logice 
ori matematice ce sînt întotdeauna adevărate (vezi adevăr 
necesar*), şi necesitate ipotetică sau condiţională, care este 
subordonată unor presupoziţii. „ Dacă A, atunci B“ exprimă o 
necesitate ipotetică. 

Crit. LaKant, una dintre cele trei categorii ale modalităţii*. 

Log. Necesitatea logică determină o deducţie astfel încît, 
fiind date premisele, concluzia nu se poate să nu se impună. 

Mor. Dacă înţelegem prin necesitate morală ceea ce 
impune datoria*, este mai bine să vorbim despre obligaţie*, 
întrucît necesitatea desemnează mai degrabă ceea ce este în aşa 



fel încît voinţei îi este întru totul imposibil să i se sustragă, atîta 
timp cît actul moral este liber. 

V - 

NECONDIŢIONAT 

Care nu depinde de nici o condiţie şi care conţine în el 
însuşi propria raţiune de a fi. Actul moral* este pentru Kant 
necondiţionat deoarece nu are altă cauză decît el însuşi: ne facem 
datoria fără alt motiv decît intenţia de a acţiona bine. Vezi 

imperativ* categoric. 



NEVOIE 

Gen. Necesitate naturală ce are o cauză fiziologică; de 
exemplu, nevoia de a mînca. Trebuie să distingem aici nevoia şi 
dorinţa (dorinţa de a mînca mai degrabă brînză decît un desert). 
Dorinţa privilegiază întotdeauna mai curînd un obiect decît altul, 
şi implică deci .o.alegere acolo unde nevoia manifestă o necesitate. 

Filos. Este dificil totuşi să facem din nevoie o categorie 
strict naturală. Nevoile noastre sînt inseparabile de istoria noastră 
psihologică (Freud) şi socială (Marx) sau sînt numite culturale; 
în toate cazurile, ele se sustragimei determinări obiective. Astfel, 
rămîne dificil să vorbim despre nevoi vitale: unde se sfîrşeşte 
supravieţuirea? Unde începe abundenţa? Frontierele nevoii par 
deci poroase. 


NOMINAL (lat. nomincilis, privitor la nume) 

Gen. Relativ la nume, şi nu la lucrurile reale. 

Log. Vezi definiţie* nominală, în opoziţie cu definiţia 

reală. 


NOMINALISM 

Doctrină conform căreia ceea ce numim universalii, adică 
ideile generale şi abstracte, nu sînt nici concepte făurite de spirit 
(conceptualism*), nici realităţi existente în afara spiritului 
(realism), ci doar semne generale, nume. 

NORMĂ (lat. norma, echer; regulă, model) 

Regulă după care judecăm valoarea obiectelor ce trebuie 
să i se conformeze, model pe care ele trebuie să îl copieze sau 
ideal cu care le comparăm. Astfel, norma unui lucru exprimă 
ceea ce el trebuie să fie. Se deosebeşte de lege* atunci cînd legea 
desemnează un raport invariabil între lucruri (lege ştiinţifică) şi 
descrie ceea ce este; sinonim al legii atunci cînd legea prescrie 
ceea ce trebuie să fie (lege morală). 

NOUMEN (gr. noumena, lucruri gîndite) 

Desemnează, la Kant, lucrurile* \n sine, în măsura în Care 
sînt gîndite. Este opus fenomenelor*, numai ele putînd fi cunos¬ 
cute, întrucît doar ele sînt obiecte ale unei experienţe posibile. 

OBIECTIV, OBIECTIVITATE 

Pentru scolastici şi cartesieni,seaplicăideilorsaureprezentărilor 
spiritului, obiecte ale gindirii, şi nu lucrurilor care sînt reprezentate. 
Astfel, doar ideile au o „realitate obiectivă". De exemplu, ideea 
obiectivă de soare este soarele „în măsura în care el există în intelect" 
şi nu „în măsura în care este pe cer". Se opune aici formalului*. 

Crit. Kant nu denumeşte obiectivă o realitate ce subzistă 
independent de orice cunoaştere (căci o astfel de realitate nu poate 
fi cunoscută), ci ceea ce este valabil pentru toate spiritele. In 
consecinţă, dacă subiectiv se aplică la ceea ce este o proprietate a 
gîndirii în genere (în opoziţie cu ceea ce este fără a fi gîndit), atunci 
obiectiv şi subiectiv nu se opun. în schimb, cînd subiectiv 
desemnează ceea ce este propriu subiectului individual (contrar cu 
ceea ce este comun tuturor fiinţelor raţionale), opoziţia dintre ceea 
ce este obiectiv şi ceea ce este subiectiv are un sens. Astfel, această 
distincţie este aici mai mult una de drept decît de fapt. Este obiectiv 
ceea ce este comun mai multor fiinţe gînditoare şi ar putea de drept 
să fie comun tuturor: ceea ce poate întemeia un acord universal. 

Mor. Opoziţia dintre subiectiv şi obiectiv întîlneşte în 
morala kantiană pe aceea dintre scopurile strict individuale şi 
scopurile universal valabile, indi ferent dacă ele sînt recunoscute 
sau nu ca atare. Principiile practice sînt subiective atunci cînd 



subiectul consideră că ele nu au valoare decît pentru propria sa 
voinţă; ele sînt obiective cfndprescripţiile lor sînt recunoscute 
drept valabile de orice fiinţă raţională. Vezi maximă. 

OBIŞNUINŢĂ (lat. habitudo, mod de a fi dobîndit) 

Comportament dobîndit fie în mod voluntar printr-un 
antrenament metodic, fie în mod spontan şi mecanic, ca efect al 
unei repetiţii involuntare. Deosebim obişnuinţele ce rezultă din 
intenţia de a face binele (altfel spus, cele care pot fi considerate 
drept mijloace în vederea unui scop care este bun), de cele ce 
sînt doar efectul sau consecinţa unei înlănţuiri oarbe de cauze. 
în acest din urmă caz, obişnuinţa desemnează supunerea noastră 
faţă de un determinism* exterior şi se identifică cu viciul în 
calitate de atitudine cronică, în timp ce, în celălalt caz, ea este 
expresia virtuoasă a libertăţii şi a putinţei noastre. 

OBLIGAŢIE (lat. obligare, a lega laolaltă) 

Dr. La origine, constrîngere juridică, raport de drept între 
două persoane, care presupune îndatorire şi creanţă. 

Mor. Obligaţia morală este exigenţa de a acţiona bine sau 
datoria*, care are valoare universală. Ea se deosebeşte de obligaţia 
socială ce rezultă dintr-o convenţie, căci se adresează oricărui om 
considerat ca fiinţă raţională sau persoană*. Mai mult, ea nu este o 
constrîngere care neagă libertatea obligînd la supunere; subiectul* 
pe care îl condamnă este un subiect de drept ce poate alege 
întotdeauna să nu i se supună. Doar printr-un abuz de limbaj putem 
confunda faptul de a fi obligat cu faptul de a fi constrîns. Astfel, 
nesupunerea, care este în acest caz posibilă din punct de vedere 
material, este de-a dreptul interzisă din punct de vedere fonnal. Nu 
ne putem sustrage unei obligaţii morale în sensul că nu este legitim*, 
că nu trebuie să facem astfel. Ea este o exigenţă a raţiunii practice* 
căreia este întotdeauna posibil să-i răspundem întrucît, aşa cum a 
arătat Kant, ar fi contradictoriu ca raţiunea să comande imposibilul 
(„tu trebuie, deci tu poţi“). Supunerea liberă fată de obli gaţie rezultă 
doar din intenţia* de a acţiona bine, adică de a acţiona din respect* 
pentru legea morală. 


OBSERVAŢIE 

Examinare atentă a faptelor. Claude Bemard distinge între 
observaţia .ştiinţifică, experienţă provocată în vederea verificării 
ipotezelor, şi observaţiile empirice, care nu ar fi decît constatări 
pure sau o înregistrare a faptelor. Cu toate acestea,‘distincţia 
între experienţă* şi observaţie este problematică, întrucît orice 
observaţie este deja amestecată cu o interpretare, este orientată, 
şi niciodată cu adevărat pură, imediată (sau brută). 

ONTOLOGIE (gr. ontologia-, ontos, fiinţă; logos, ştiinţă) 

Ştiinţă a , fiinţei ca fiinţă", sau a esenţelor, pe careAristotel 
o numea filosof e primă. Vezi metafizică. 

OPINIE (lat. opinio, credinţă, opinie) 

Gen. Modalitate de judecare sau expresie a unei judecăţi 
nerefectate şi incerte. Cel care emite o opinie crede că spune 
adevărul, deşi admite că se poate înşela. Astfel, opinia se 
deosebeşte de credinţă* şi de cunoaştere. 

Soc. Opinie publică înseamnă o judecată colectivă ce nu 
implică întotdeauna conştiinţa unei incertitudini. Gîndire 
dominantă condiţionată adesea de conformism. 

Filos. Grecii, în special Platon, opun Doxa (opinie) şi 
Episteme (ştiinţă*). A-ţi expune opinia înseamnă a spune ceea 
ce gîndeşti; a reflecta înseamnă a încerca să ştii de ce gîndeşti 
ceea ce gîndeşti: a-ţi întemeia opinia pe raţiune, a o legitima*. 

ORIGINE (lat. origo, apariţie a unui astru la răsărit) 

Fie început în timp, fapt prim; fie ceea ce explică 
dezvoltarea unui fenomen sau a unui ansamblu de fenomene. 
Or, aceste două accepţiuni trebuie deosebite. Kant, de exemplu, 
deosebeşte începutul cunoştinţelor noastre (care este experienţa) 
de fundamentul * lor (facultatea noastră de cunoaştere). De 
asemenea, problema ştiinţifică a începutului universului nu este 
totuna cu problema metafizică a raţiunii de a ji a lumii. 



PANTEISM (gr. pan, tot; theos, Dumnezeu) 

Doctrină conform căreia totul este Dumnezeu, sau care 
identifică Dumnezeu şi lumea. Vom deosebi panteismul 
materialist al lui Diderot sau al lui d’Holbach, pentru care doar 
lumea este reală, Dumnezeu nefiind decît suma a ceea ce există, 
de panteismul lui Spinoza, ce afirmă că doar Dumnezeu este 
real, natura nemaifiind un efect exterior lui Dumnezeu, ci însuşi 
Dumnezeu, cauză imanentă* şi nu transcendentă* a tot ceea ce 
există (cauza sa). 



PARADIGMĂ (gr. paradeigmci, model, exemplu) 

Filos. Model. La Platon, funcţie a Ideilor* ce sînt tipurile 
imuabile la care participă lucrurile sensibile. 

Epist. Model sau schemă de dezvoltare spre care tind 
construcţiile intelectuale în diferite domenii. Termen folosit de 
T. Kuhn pentru a desemna o teorie dominantămtx-o ştiinţă la un 
anumit moment. 


PARADOX (gr. paradoxa, para, contra; doxa, opinie) 
Aserţiune contrară opiniei* admise de obicei sau 
verosimilului. Utilizat pentru a depăşi opiniile false saupseudo- 
evidenţele, el este un mijloc filosofic sau maieutic* aflat în slujba 
adevărului. Considerat drept scop în sine, întrebuinţarea lui este 
vanitoasă, întrucît nu exprimă în acest caz decît o dorinţă vană 
de a străluci în preajma celorlalţi şi de a se distinge. 

PARALOGISM (gr. para, contra; logos, raţiune) 
Raţionament care conchide în mod fals. Trebuie deosebit 
de sofism*: paralogismul presupune buna-credinţă. 

PARTICIPAŢIE (lat. participare, a lua parte) 

In greacă, methexis desemnează, în terminologia 
platoniciană, raportul fiinţelor sensibile faţă de Idei*, precum şi 
cel pe care îl au, între de, Ideile care nu se exclud. Vezi theoria. 

PARTICULAR (lat. particula, mică parte) 

Gen. Care nu aparţine tuturor indivizilor dintr-o aceeaşi 
specie, ci doar unora, sau chiar unuia singur (singular). 

Log. Particulară, propoziţie al cărei predicat nu se aplică 
totalităţii indivizilor care compun extensiunea subiectului. 
Exemplu: Unii oameni sînt bogaţi. Vezi universal. 

PASIUNE (lat. passio, de la pa ti, a suporta, a suferi) 

Gen. Pasiunea se defineşte prin opoziţie mai întîi faţă de 
acţiune (acesta este sensul ei prim), apoi faţă de raţiune (sens 
mult mai tîrziu). Accepţiunea curentă a termenului ce desemnează 
un ataşament dominant (precum în expresia „pasiuneajocului") 
evocă încă ideea unei dependenţe pe care mai degrabă o suferim 
decît o alegem şi care poate fi nesăbuită. 

Filos. in greacă, pathos, opus acţiunii. La Aristotel, una 
dintre cele zece categorii, care desemnează accidentul* ce constă 
în suportarea unei acţiuni. La fel, în secolul al XVlI-lea, pasiunile 
cuprind toate fenomenele pasive ale sufletului. Astfel, pentru 
Descartes, pasiunile sufletului sînt mişcările care se produc în el 
atunci cînd, „atins de plăcerea sau de durerea resimţită într-un 
obiect", el o urmează sau se îndepărtează de ea. Pasiunea este 
opusa cu mai multă precizie raţiunii atunci cînd, începînd cu 
secolul al XVIII-lea, o definim drept o tendinţă suficient de 
puternică pentru a domina viaţa spiritului. Astfel, pentru Kant, 
pasiunile ţin de facultatea de a dori ş i sînt „tendinţe ce fac dificilă 
sau imposibilă orice determinare a voinţei prin principii*". 

PENTRU SINE 

Caracterizează cunoaşterea pe care fiinţa conştientă o are 
cu privire la sine, în opoziţie cu ceea ce există în sine* fără a se 
reflecta. 

PERCEPŢIE (lat. perceptio, acţiune de a aduna) 

Percepţia exterioară este actul prin care un subiect 
organizează în mod imediat (fără reflecţie) senzaţiile sale 
prezente, le interpretează şi le completează cu imagini şi cu 



amintiri. Sensul de percepţie internă (sau cunoaştere pe care eul 
o posedă cu privire la stările şi la actele sale prin intermediul 
conştiinţei) tinde să dispară din limbajul filosofic. Astfel, ideea 
de percepţie presupune o coordonare a datelor diferitelor simţuri 
de care este capabil atît animalul cît şi omul. Totuşi, aşa cum a 
arătat Leibniz, dacă animalul este capabil de consecuţii empirice 
care implică mai degrabă amintire decît reflecţie (percepţia 
băţului poate determina la el fuga), doar omul este capabil de 
apercepţie , adică de conştiinţa percepţiei, care necesită 
raţionament. 



PERFECT (lat. perfectam, desăvîrşit) 

Gen. Ceea ce corespunde întocmai unui concept, unui tip, 
unei norme; ceea ce nu e susceptibil de vreun progres. 

Filos. La Descartes, sinonim cu absolut perfect. Fiinţa 
perfectă desemnează fiinţa în care nu concepem nici o lipsă, 
care cuprinde toate perfecţiunile: Dumnezeu. 

PERSOANA (lat. persona, mască a actorului, rol) 

Filos. Mască în spatele căreia se ascunde actorul pentru a 
juca; persoana, în cadru \stoicismu!ui, desemnează funcţia, rolul 
public pe care Providenţa îl conferă fiecăruia. Astfel, acest termen 
va dobîndi un sens juridic pentru a desemna, în dreptul roman, 
pe cel ce are o existenţă civilă, drepturi şi datorii fixate prin 
lege. Sub influenţa creştinismului, persoana va fi identificată cu 
jiinţa umană înţeleasă nu doar în esenţa sa universală, toţi 
oamenii împărtăşind o natură comună, ci chiar în ceea ce este în 
mod ireductibil propriu fiecăruia şi care face din el o fiinţă unică. 

Mor. După Kant: deosebită de individ; opusă lucrului. 
Individul este subiectul de fapt, subiectul empiric caracterizat 
prin particularităţile sale (culturale şi naturale): religie, culoare 
a pielii, sex etc. Indivizii sînttoţi diferiţi: ei nu sînt egali decît ca 
persoane, adică subiecţi de drept. Or, egalitatea juridică a 
persoanelor nu se întemeiază pe o identitate naturală sau culturală, 
ci pe o identitate morală : orice om, oricare ar fi diferenţele sale 
empirice, este o fiinţă înzestrată cu facultatea de a gîndi. Statutul 

persoanei este deci universal*. în măsura în care orice om este 
capabil de autonomie*, de a gîndi prin el însuşi scopurile 
acţiunilor sale şi de a fi responsabil de alegerile sale, el nu poate 
fi tratat doar ca un mijloc, ca un lucru, ci trebuie să fie respectat 
în măsura în care este in el însuşi un scop, Aceasta este valoarea 
persoanei a cărei libertate este inalienabilă, neputînd fi schimbată 
cu nici un alt bun, întrucît ea este mai puţin ceea ce posedă omul 
cît ceea ce este el. Spre deosebire de lucrurile* care au : un preţ, 
o valoare* relativă la întrebuinţarea lor sau la cea a altor bunuri 
susceptibile de a fi schimbate cu ele, persoana are o valoare 
absolută, intrinsecă, pe care o numim demnitate*. 

POLITIC (gr .polis, cetate) 

Hannah Arendt, comentîndu-1 pe Aristotel, deosebeşte 
politicul, care este spaţiul public (polis), comun tuturor 
cetăţenilor, de politică, ce este arta de a delimita acest spaţiu şi 
de a-i conserva integritatea. Această distincţie se referă la esenţa 
politicului. Trebuie într-adevăr protejat acest spaţiu, întrucît 
politicul riscă mereu să fie alterat de non-politic, prin aceste 
interese private care sînt interesele economice. Astfel, 
antagonismul voinţelor particulare compromite fără încetare 
interesul general, în măsura în care în spatele fiecărui cetăţean 
se proliferează un agent economic ce nu defineşte dreptatea decît 
pornind de la situaţia sa particulară. Dacă politicul este in potenţa 
spaţiul raţiunii, el este în fapt locul unde se înfruntă pasiunile ce 
iau naştere din diferenţele sociale dintre oameni. Politicul este 
deci mai puţin o realitate efectivă cît o sarcină infinită şi 
imposibil âdin cauza efectelor deviante ale economicului asupra 
politicului, ale privatului asupra publicului. El este prin esenţă o 
valoare, limita ideală spre care tinde viaţa socială. în aces caz, 
cetăţenia* este ea însăşi o cucerire care necesită dezinteresare şi 
această voinţă fermă de a rezista presiunilor interesului privat, 
pe care o numim virtute sau spirit civic şi pe care o pretindem 
fiecăruia, virtute a cărei abandonare, dacă îl credem pe 
Montesquieu, indică moartea republicilor. 

POSTULAT (lat. postul atum\ de la postulare, a cere) 
Intr-o teorie deductivă, propoziţie indemonstrabilă care 
trebuie admisă pentru a putea construi o demonstraţie. Acest 
termen nu mai este utilizat în logica contemporană, în care este 
înlocuit prin cel de axiomă. 



POZITIV (lat. posiius, pus) 

Gen. Fie contrar negativului, fie stabilit în fapte. 

Epist. Numeşte o ştiinţă experimentală ale cărei metode 
de verificare şi criterii sînt stabilite: ştiinţă pozitivă. 

Filos. La A. Comte, starea pozitivă este starea finală a 
istoriei umane care desemnează epoca ştiinţei. In opoziţie cu 
stările precedente (teologică şi metafizică), caracterizate prin 
superstiţie şi prin concepţii finaliste* despre univers, epoca adultă 
a inteligenţei este animată de spiritul pozitiv sau ştiinţific a cărui 
unică grijă este de a înţelege legile ce guvernează fenomenele 
între ele. întrebarea metafizică „de ce?“ este în acest caz 
abandonată în favoarea întrebării ştiinţifice „cum?“. 


PRACTIC (de la gr. prattein , a acţiona) 

Adj. Referitor la acţiune. Este opus teoreticului. La 
Aristotel, este deosebit şi de poetic (care desemnează orice 
activitate de producere). La Kant, care determină conduita, 
prescrie ceea ce trebuie să fie, sinonim cu moral. Vezi raţiune 
practică 

PRAGMATIC (gr. pragmatikos, relativ la acţiune) 

Care se referă la acţiune şi la reuşita ei, fie prin opoziţie 
faţă de cunoaşterea teoretică sau speculativă, fie prin opoziţie 
faţă de obligaţia* morală. Această din urmă distincţie se 
întîlneşte la Kant, ce utilizează termenul de pragmatic pentru a 
numi imperativele ipotetice* referitoare la bunăstare. 

PRAXIS (gr. acţiune de la prattein, a acţiona) 

îi datorăm lui Aristotel definiţia clasică a praxis-ului ca 
acţiune a subiectului asupra lui însuşi (în principal politică şi 
morală), pe care o opune pe de o parte lui theoria * (activitate 
contemplativă), căreia îi este subordonată, şi pe de altă parte lui 
poiesis (fabricare sau acţiune a subiectului asupra naturii), ce 
ţine de o sferă de activitate inferioară (cea a muncii). Cu toate 
acestea, cuvîntul grecesc îi datorează lui Marx întrebuinţarea lui 
modernă, conform căreia desemnează operaţia dialectică prin 
care omul se transformă transformînd natura. în consecinţă, însăşi 
activitatea de gîndire este o muncă ce aparţine s/erei generale a 
praxis-ului, întrucît o idee nu are valoare, după Marx, decît cu 
condiţia de a se întrupa într-o acţi une. Astfel, în vreme ce filosofia 
antică ierarhizează ansamblul activităţilor umane, concepţia 
marxistă înţelege mai degrabă pe fiecare dintre ele ca tot atîtea 
expresii ale praxis-ului uman , deci ca avînd un rol în istorie. 

PREVIZIUNE (lat. praevidere, a observa dinainte, a 
prevedea) 

Distingem întrepreviziune, care esteştiinţifică, şi predicţie, 
în care nu ne putem încrede. Dacă previziunea permite 
determinarea viitorului prin stabilirea unei legături necesare 
între o cauză şi un efect , datorită cunoaşterii legilor* constante 
şi universale, ea nu prezice viitorul. într-adevăr, necesitatea 
legilor ştiinţifice este ipotetică şi condiţională: dacă o anumită 
cauză este prezentă, atunci un anumit efect se va produce. Astfel, 
principiul determinismului* natural care permite previziunea nu 
neagă cu nimic libertatea umană, întrucît este suficient să se 
modifice cauzele pentru a se schimba efectele. Dimpotrivă, a 
prezice înseamnă a afirma că oricare ar fi ordinea şi schimbarea 
cauzelor (orice s-ar întîmpla), un anumit efect se va produce. 
Predicţia presupune deci existenţa unui destin* care neagă 
libertatea umană, întrucît necesitatea care veghează aici la 
înlănţuirea fenomenelor este absolută şi necondiţionalâ. Trebuie 
deci să distingem cu claritate între a prezice şi a prevedea, tot 
aşa cum opunem fatalismul * şi determinismul*. 

PRINCIPII LOGICE 

Trei principii generale reprezintă principiile raţionale sau 
directoare ale cunoaşterii: 1. principiul identităţii: „Ceea ce este 
este; ceea ce nu este nu este“. Altfel spus, un lucru este identic 
cu sine, A=A (tautologie); 2. principiul contradicţiei sau al 
contrarietăţii : „contrariul adevărului este falsul", întrucît nimic 
nu poate în acelaşi timp să fie şi să nu fie; 3 .principiul terţului 
exclus, conform căruia „dintre două propoziţii contradictorii, una 
este adevărată şi cealaltă falsă" întrucît orice lucru trebuie sau 
să fie sau să nu fie (nu există o terţă posibilitate). 



PRINCIPIU (lat. principium, început) 

Log. Desemnează fie propoziţia iniţială a unei deducţii* 
din care rezultă cu necesitate alte propoziţii numite consecvente, 
fie legile generale ale gîndirii sau principiile directoare ale 
cunoaşterii. Vezi principii logice 

Epist. Ansamblu de propoziţii directoare căruia i se 
subordonează dezvoltarea unei ştiinţe. 

Meta. Cauză primă a lucrurilor. Astfel, Dumnezeu pentru 
Pascal: „Totul prin el, totul pentru el". 

Mor. în sens normativ, regulă de acţiune formulată în mod 

clar. 


PROBLEMATIC 

Modalitate* a judecăţii la Kant. Se aplică unei judecăţi 
care poate fi adevărată (care este poate adevărată) fără ca cel ce 
o emite să afirme acest lucru în mod limpede. Astfel, aserţiunile 
care compun o propoziţie ipotetică (precum „dacă există o justiţie 
divină, cel rău va fi pedepsit") sau disjunctivă (precum „lumea 
este fie efectul unei întîmplări , fie cel al unei cauze exterioare, 
fie produsul unei necesităţi interne") sînt problematice în măsura 
în care fiecare dintre ele este formulată doar caputîndfi susţinută. 
Trebuie deosebit de asertoric* şi de apodictic*. 



PROVIDENŢĂ (lat. providentia , prevedere divină) 

Acţiune înţeleaptă a lui Dumnezeu, care orientează cursul 
evenimentelor conform scopurilor pe care El le-a fixat. 
Malebranche distinge între providenţa generală, sau creaţia lumii 
conform unui plan prestabilit, şi providenţa porticul ar âpx'vn care 
Dumnezeu „îndreaptă prin miracole dezordinile ce provin în 
consecinţă din simplitatea legilor naturale". Providenţialisnnil 
este finalismul * celor ce cred în providenţă. 

PUR (lat. purus, fără pată, clar, neamestecat) 

Filos. Termen ce cunoaşte o mare varietate de aplicaţii în 
filosofie. Se spune astfel la Platon despre plăcerea care m este 
amestecată cu durere; de asemenea, o dată cu Bacon, despre 
matematici atunci cînd le considerăm independent de orice 
aplicaţie. îndeosebi, se aplică spiritului sau intelectului 
„considerat în el însuşi, şi fără raport faţă de corp“ (Male¬ 
branche). 

Crit. Kant reia mai întîi sensul general al termenului, 
pentru a restrînge apoi aplicarea lui la ceea ce nu depinde de 
experienţă. Astfel, este absolut pură o cunoştinţă posibilă întru 
totul a priori. 

PUTERE 

Gen. Posibilitate, facultate. De exemplu, „putere de a 
judeca bine". 

Meta. Prin opoziţie faţă de act*, desemnează fiinţa în stare 
virtuală. 

RAŢIONAL 

Gen. Ceea ce este logic şi conform cu o bună metodă*, 
sau cu adaptarea mijloacelor la un scop de ordin tehnic. Astfel, 
ceea ce este raţional nu este obligatoriu rezonabil*; putem spune 
că soluţia finală (pe care conştiinţa morală o dezaprobă) a fost 
organizată în mod raţional de statul nazist, ceea ce nu implică 
nicidecum caracterul său rezonabil. 



Max Weber deosebeşte între „raţionalitatea instrumentală' 1 , 
care constă doar în punerea în aplicare a mijloacelor necesare 
obţinerii unui scop, şi „raţionalitatea morală" care propune şi 
înţelege scopurile înainte de a fi vizate. 

Filos. Conform raţiunii (în sensurile 2, 3, 4). 



RAŢIUNE (lat. raliu, calcul; facultate de a calcula, de a 
raţiona) 

Acest termen cunoaşte două mari accepţii: fie desemnează 
facultatea de a gindi, „raţiunea umană", fie desemnează un 
principiu al explicaţiei, „raţiunea lucrurilor". 

Ca facultate de a gîndi, raţiunea se poate defini în mai 
multe feluri, cum ar fi: 1 . facultatea de a raţiona discursiv, de a 
combina concepte şi propoziţii, în opoziţie cu facultatea de a 
cunoaşte intuitiv (ratiom opoziţie cu intellectus la SfîntulToma, 
sau raţiunea în opoziţie cu inima* la Pascal); 2. facultatea de a 
judeca bine (ca la Descartes) sau intelectul care „se numeşte 
raţiune în măsura în care conduce la adevăr şi la bine", după 
Bossuet. în acest sens se opune, de obicei, nebuniei şi pasiunii* 
care constau în a raţiona defectuos, contrar legilor logice; 3. 
cunoaşterea naturală opusă cunoaşterii revelate, lumina* 
naturală în opoziţie cu luminile credinţei*; 4. un sistem de 
principii a priori al căror adevăr nu depinde de experienţă. în 
acest sens, adevărurile raţiunii se disting atît de mărturia 
simţurilor,cîtşi de revelaţiile credinţei, astfel încîtPascal vedea 
în acestea trei modalităţi distincte de cunoaştere, 5. de atunci, o 
întreagă tradiţie va defini în mod obişnuit raţiunea drept spiritul 
omenesc în măsura în care poartă în el noţiunile înnăscute ce îi 
permit să înţeleagă lumea, definiţie criticată de empirişti* şi 
transformată de Kant, 6. raţiunea este pentru Kant facultatea 
superioară care reduce la unitate regulile intelectului*, aşa cum 
acesta realizează sinteza elementelor sensibile. Cunoaşterea a 
priori şi cunoaşterea prin raţiune sînt unul şi acelaşi lucru şi se 
deosebesc aici de cunoaşterea prin intelect (contrar sensului 2 
pe care îl întîlnim, de exemplu, la Descartes). Numele de Raţiune 
este rezervat unul grad superior de sinteză a cunoştinţelor: dacă 

Intelectul este facultatea regulilor, Raţiunea este facultatea 
principiilor* . Ea este teoretică atunci cînd întemeiază ştiinţa (şi 
priveşte doar cunoaşterea); este practică atunci cînd se consideră 
că ea conţine principiul a priori a! acţiunii morale. 

Ca principiu al explicaţiei: 1. în sens teoretic, ceea ce dă 
seamă de un efect. Semnifică în cazul acesta mai degrabă 
raţiunea de aji a unui lucru, deosebită de cauza lui antecedenţă. 
Astfel, se confundă adesea cu cauza* finală; 1.în sens normativ , 
motivul legitim al unui act, justificarea sa (ca în expresia „cu 
raţiune"). De unde: argument menit să dovedească faptul că 
cineva are dreptate („a i se da dreptate"). 

RAŢIUNE SUFICIENTĂ 

Leibniz recunoaşte două mari principii ale raţionamentelor 
noastre: principiul contradicţiei* şi principiul raţiunii suficiente, 
conform căruia „ nimic nu se întîmplâ niciodată fără o cauză 
sau fără ce! puţin o raţiune determinantă “. Exista deci o raţiune 
şi doar una suficientă , care explică faptul că există 'ceva mai 
curînd decît nimic şi că lucrurile sînt mai degrabă aşa şi nu altfel. 

RĂU (lat. malum , rău, nefericire) 

Gen. Conform accepţiei obişnuite, tot ceea ce afectează 
un om şi îi dăunează psihic sau moral. In acest sens, ceea ce 
numim rău se deosebeşte cu greu de ceea ce înseamnă pentru 
noi neplăcut. Spinoza afirmă că doar prejudecata finalistă* şi 
antropocentristă* care ne determină să presupunem că realul ar 
trebui să se conformeze dorinţelor noastre pentru a fi aşa cum 
trebuie să fie ne face să judecăm imperfect. Dintr-o asemenea 
iluzie ia naştere credinţa metafizică în existenţa răului în sine, 
în vreme ce, la drept vorbind, ceea ce este dăunător este doar 
neplăcut. 

Meta. în sens metafizic, răul, înţeles aici în mod absolut, 
nu mai este doar ceea ce este neplăcut referitor la om, sau 
dăunător, şi desemnează imperfecţiunea fundamentală a lumii. 
Leibniz distinge acest rău metafizic de răul fizic (suferinţa) şi de 
răul moral (păcatul). Vezi teodicee. 

REFLECŢIE (lat. rejlexio, acţiune de întoarcere înapoi) 
întoarcere a gîndirii asupra ei înseşi, ce ia drept obiect 
actele şi stările sale. „Reflecţia nu este altceva decît o atenţie la 
ceea ce este în noi “ (Leibniz). Ea presupune un timp care nu 
este niciodată limitat de urgenţa acţiunii, întrucît implică o 
conversiune, o mişcare prin care spiritul se întoarce spre el însuşi 
şi se descoperă în el însuşi ca într-o oglindă. Deci, prin definiţie, 
reflecţia nu este niciodată nici spontană, nici alienată, nici 
agitată. Ea este medierea prin care un subiect se formează, se 
constituie în calitate de conştiinţă* de sine şi a lumii. 



REGULĂ (lat. regula, instrument pentru trasarea liniilor 
drepte) 

Orice regulă reglează, trasează o cale de urmat (pentru a 
gîndi bine sau pentru a acţiona bine). Nu orice lege este o regulă: 
legea ştiinţifică, de exemplu, se raportează doar la ceea ce este, 
în timp ce o regulă prescrie ceea ce trebuie să fie. Vezi normă, 
metodă. 


RELATIV 

Opus absolutului*. Ceea ce se defineşte prin raportul său 
cu alt lucru. Vom nota că, în limbajul curent, relativ semnifică 
adesea, prin elipsă, relativ la fiecare individ, ca în expresia: 
„gusturile sînt relative 11 , devenind astfel un sinonim impropriu 
pentru subiectiv, în opoziţie cu obiectiv* şi cu absolut. Or, această 
întrebuinţare obişnuită trebuie interzisă, ca şi cea care confundă 
relativ cu mediocru („o încredere relativă"). 

RELATIVISM 

Termen care poate desemna concepţia după care „omul 
este măsura tuturor lucrurilor", conform spusei sofistului 
Protagoras, în secolul aIV-lea, şi care neagă existenţa unui criteriu 
universal şi stabil al adevărului. A se distinge în mod imperativ 
de concepţia modernă ce recunoaşte limitele puterii noastre de 
cunoaştere. în primul caz, relativismul se apropie de scepticism 
fiindcă, afirmînd că orice adevăr este relativ la un anumit punct 

de vedere particular şi individual, el declară certitudinea 
inaccesibilă şi îndoiala de nedepăşit. In cel de-al doilea caz, 
doctrina care admite că nu putem cunoaşte decît fenomenele, nu 
şi lucrurile în sine, este exclusiv critică*: ea nu susţine faptul că 
nu putem cunoaşte nimic în mod cert, ci că spiritul constituie 
cunoaşterea în virtutea formelor sau a categoriilor proprii 
oricărui spirit. Afirmarea critică a relativităţii cunoaşterii 
omeneşti nu înseamnă relativism. Ea nu constă în a susţine că 
orice cunoaştere este relativă la un individ particular, ci că nu 
putem cunoaşte decît ceea ce ne permit structurile universale şi 
a priori ale spiritului nostru să cunoaştem, şi că astfel lucrurile 
în sine ne scapă. 

RELIGIE (lat. religare, a lega, a fixa) 

Religia este, conform etimologiei sale, o legătură sau o 
punere în relaţie: ea leagă oamenii de ceva mai presus decît ei, 
de o putere care îi depăşeşte infinit*, îi transcende*. Astfel, religia 
pare să se opună societăţii, care este legătura oamenilor între ei. 
Omul ar fi deci social şi religios în acelaşi timp, această dublă 
legătură putînd genera conflicte, cum o arată istoria creştinătăţii 
occidentale, care a văzut înfruntîndu-se adeseori autoritatea 
politică, reprezentînd societatea, şi autoritatea sacerdotală, 
reprezentînd religia. Cu toate acestea, lumea antică se 
caracterizează mai degrabă printr-o nedeosebire între legătura 
socială şi legătura religioasă: pentru un atenian din secolul al V- 
lea, religia nu este o chestiune privată, ci semnul apartenenţei 
sale la comunitate*. Nici o legătură personală nu îl apropie de 
Dumnezeu, cultele divine fiind, în primul rînd, culte publice. 
Trebuie deci deosebite religia greacă, ce este o religie socială, 
de vreme ce în religia sa fiecare cetate se slăveşte pe ea însăşi şi 
îşi glorifică virtuţile, şi religia creştină care presupune, înainte 
de toate, o relaţie personală cu Dumnezeu. Or, aşa cum arată 
Hegel, o religie care se defineşte doar prin legătura socială nu 
poate pretinde universalitate. Astfel, multiplicitatea zeilor greci 
îi îndrumă pe oameni să se lupte şi să se duşmănească, aşa cum 
ar face-o chiar oamenii. Hegel evocă „uitarea comică a naturii 



lor eterne" şi conchide că adevăratul sentiment religios nu poate 
fi regăsit în această formă de religie socială. Adevărata religie ar 
fi deci creştinismul, religia omului liber, care separă in mod clar 
legătura socială de legătura religioasă. Pentru că Isus spune tu 
oricărui om, facînd abstracţie de legăturile sociale în care este 
prins, religia creştină „dă Cezarului ce este al Cezarului şi lui 
Dumnezeu ce este al lui Dumnezeu". 



RELIGIE CIVILĂ 

Rousseau pune problema raportului dintre religios şi politic 
în Contractul social. Intr-adevăr, „religia pură şi adevărată din 
Evanghelie", limitată la cultul interior al Dumnezeului suprem, 
distruge în mod radical legătura socială, îndepărtîndu-1 pe om 
de la preocupările pămînteşti; religiile antice înscrise într-o 
singură ţară dau naştere unor conflicte între cetăţi; în sfîrşit, 
„creştinismul roman ", real şi istoric, „oferind oamenilor două 
legislaţii, doi conducători, două patrii, îi supune unor datorii 
contradictorii şi îi împiedică să fie în acelaşi timp credincioşi şi 
cetăţeni". Acesta este motivul pentru care Rousseau se gîndeşte 
să instituie o religie civilă , care va avea ca scop să sporească 
legătura socială. Această religie este compusă din articole de 
credinţă ce consolidează sociabilitatea, care trebuie să fie 
instituită de către suveranul politic, pentru a fi împărtăşite de 
toţi. 


REMINISCENŢĂ (lat. reminescentia, reminiscenţă) 

Psi. Revenire în spirit a unei imagini nerecunoscute ca 
amintire şi luate drept o percepţie prezentă. 

Filos. La Platon, teoria reminiscenţei rezolvă problema 
originii cunoaşterii. Cum învăţăm ceea ce nu ştim? într-adevăr, 
omul nu poate nici să înveţe ceea ce ştie, întrucît ştie deja, nici 
să înveţe ceea ce nu ştie, pentru că ignoră chiar ceea ce nu ştie, 
deci ceea ce ar trebui să înveţe. în consecinţă, orice învăţare 
pare imposibilă deoarece nu există trecere între ne-ştiinţă absolută 
şi ştiinţă. Socrate, în Menon, profită de această aparentă aporie*, 
dovedind că omul poate învăţa, întrucît educaţia se bazează pe o 

cunoaştere iniţială, pe facultatea înnăscută de a căuta ceea ce 
nu ştim. Astfel, el descoperă la un simplu sclav, ce nu a făcut 
niciodată geometrie, noţiunea de diagonală: este ca şi cum acesta 
şi-ar reaminti ceva care totuşi nu ar părea să cunoască. Există 
deci în fiecare dintre noi nu atît idei înnăscute, cît facultatea 
înnăscutâdea învăţa, de a reflecta, de a deduce prin raţionament. 
Mitul reîncarnării aduce aici o imagine susceptibilă să facă înţeles 
în ce anume constă reflecţia*: sufletele, contemplînd într-o viaţă 
anterioară Ideile*, uitîndu-le în timpul întrupării, şi le reamintesc 
în actul învăţării. Astfel, a învăţa înseamnă a-ţi reaminti. 

RESPECT (lat. respectus, consideraţie, atenţie) 

Sentiment care suscită recunoaşterea liberă a unei valori 
morale şi care constituie, după Kant, mobilul raţiunii practice. 
Respectul se deosebeşte deci de orice alt sentiment prin faptul 
că nu este un efect al sensibilităţii*, ci efectul legii* morale 
asupra subiectului care se decide să i se supună prin el însuşi 
(autonomie*). In acest fel respectul, ca supunere liberă, este 
opus fricii. Vezi datorie. 

RESPONSABILITATE (lat. respondere, a răspunde) 

(5en. Capacitate de a răspunde de actele sale. 

Dr. Distingem între responsabilitatea civilă sau obligaţia 
de a repara, după termenii legii, o daună provocată cuiva (de 
către cineva, de o persoană dependentă de sine, sau de un animal 
ori de un lucru pe care îl are în pază), şi responsabilitatea penală 
ce îl expune pe cel ce poate fi reţinut la suportarea unei pedepse 
pentru o crimă sau un delict care angajează responsabilitatea sa 
morală. 

Mor. Responsabilitatea morală este condiţia sine qua non 
a oricărei obligaţii* în măsura în care presupune autonomia* 
unui subiect conştient de actele sale, capabil să dea motivele 
astfel încîtsă trebuiască să-şi asume consecinţele. Pentru a trebui, 
este necesar să poţi să te determini pe tine însuţi. 



REZONABIL 

Sens obişnuit: care posedă raţiune. Astăzi, într-un sens 
strict moral, este opus lui necumpătat şi implică conformitatea 
cu simţul comun sau cu datoria*. Distinct de raţional*. 



SCEPTICISM (gr. skeptikos, care observă, reflectează) 
In sens larg, orice doctrină conform căreia nici un adevăr 
definitiv sau absolut nu poate fi atins cu certitudine. Opus 
dogmatismului*. în acest sens este calificată ca scepticism, în 
Anglia, filosofia lui Hume, după care „toate raţionamentele 
noastre privitoare la cauze şi efecte nu au alte cauze decît 
obişnuinţa". Este convenabil totuşi să păstrăm mai degrabă acest 
termen, în accepţiunea lui radicală, pentru doctrina lui Pyrrhon 
(secolul al IV-lea î.Hr.), care concepe îndoiala * drept un scop în 
sine şi conchide necesitatea de a suspenda judecata (epoche *) 
pentru acîştiga în înţelepciune ( ataraxia *) şi a nu ne lăsa tulburaţi 
de dorinţa vană de a exprima în mod categoric adevărul. Această 
doctrină care reduce Fiinţa la aparenţă şi adevărul la verosimil 
a fost uneori alăturată relativismului* sofist, cu toate că poate fi 
definită, în finalitatea sa, ca o înţelepciune. 


SCHIMB 

Operaţie de cedare reciprocă de bunuri a căror valoare este 
considerată echivalentă. Trebuie totuşi să deosebimîntre valoare 
de schimb şi valoare de întrebuinţare. Apa are o mare valoare de 
întrebuinţare (toată lumea are nevoie de apă), însă o mică valoare 
de schimb (cînd nimeni nu duce lipsă de ea). Dimpotrivă, aurul 
are o mare valoare de schimb (putem schimba puţin aur pe multe 
alte bunuri!) şi o slabă valoare de întrebuinţare (într-un deşert 
aurul este mai puţin util decît apa). 

SCOLASTICĂ (lat. scholasticus, referitor la şcoală) 

Subst. Scolastica este filosofîa scolastică (numită şi 
filosofie de Şcoală), adică cea care se învăţa în şcolile ecleziastice 
şi în universităţile din Europa din secolul al X-lea pînă în jurul 
secolului al XVII-lea. în acord cu teologia*, această învăţătură 

încerca să concilieze revelaţia şi lumina* naturală a raţiunii; ea 
se definea mai ales prin întrebuinţarea metodei silogistice* de 
argumentare şi a lecturii comentate a autorilor antici, în special 
a lui Aristotel. 

Adj. în legătură cu şcolile Evului Mediu şi cu metoda lor. 

SCOP (lat. finis; sens dublu: scop şi sfîrşit, limită) 

Gen. Scopul este fie conştient şi intenţional (de exemplu, 
a munci în vederea reuşitei), fie neintenţional (de exemplu, în 
biologie, atunci cînd este vorba despre scopul organelor). în acest 
caz, scop este sinonim cu funcţie (a spune că scopul stomacului 
este acela de adigeraînseamnă a-i descrie funcţia). De asemenea, 
scopul este fie un mijloc în vederea unui scop ulterior, fie un 
scop absolut (utilizăm atunci expresia scop ultim). 

Mor. Pentru Kant, omul este un scop în sine, şi anume ca 
fiinţă raţională, o persoană* a cărei valoare este absolută şi care 
nu trebuie niciodată să fie tratată ca un simplu mijloc. în aceasta 
constă demnitatea* sa. 

SENS (lat. sensus\ de la sentire , a simţi, a judeca) 

Cuvînt care posedă două importante accepţiuni distincte: 
sau este sinonim cu semnificaţie (1) sau denumeşte doar 
orientarea unei mişcări (2). 

1. Mai întîi, intenţie a celui ce vorbeşte sau acţionează 
(ceea ce vrea să spună sau îşi propune să facă, sens al unei fraze 
sau al unui demers), apoi valoare obiectivă a unui semn, aşa 
cum este ea fixată prin uzaj sau printr-o convenţie (accepţiune a 
unui termen); 2. sinonim cu direcţie în limbajul obişnuit (sensul 
acelor unui ceas). Or, pentru om, problema semnificaţiei şi cea a 
orientării se întrepătrund uneori: astfel, atunci cînd încercăm să 
determinăm sensul existenţei noastre, ne întrebăm deopotrivă 
care este finalitatea* sa (în vederea cărui scop acţionăm?) şi ce 
semnificaţie îi dăm (de ce viaţa mea merită să fîe trăită?). 
Existenţialiştii au arătat că proiectul meu ( direcţia pe care i-o 
msufluînmod liber) este cel ce dă sens vieţii mele, ce face ca ea 
să semnifice ceva. La fel, problema sensului Istoriei* ridică dubla 



problemă a direcţiei şi a semnificaţiei sale, adică, pentru filosofii 
moderni, cea a finalităţii* ei. 

SENSIBIL 



Gen. Opus lui insensibil. Care poate avea senzaţii (spunem, 
de exemplu, că „ochiul nu este sensibil la infraroşu"). 

Filos. Opus lui inteligibil*. în sens pasiv: numeşte ceea ce 
poate fi perceput prin simţuri, în opoziţie cu ceea ce este sesizat 
prin intelect* (de exemplu, spunem că culoarea este o „calitate 
sensibilă" a unui obiect); iar uneori ceea ce este sesizabil prin 
intuiţie, în opoziţie cu ceea ce poate fi înţeles în mod raţional 
(astfel, pentru Pascal, Dumnezeu este „sensibil inimii, nu 
raţiunii"). In sens activ, care percepe prin simţuri (astfel, omul 
este o fiinţă sensibilă în măsura în care are un corp, o fiinţă 
inteligibilă în măsura în care este înzestrat cu facultatea de a 
gîndi). 


SENSIBILITATE 

Gen. Trebuie să distingem clar sensul strict fiziologic, 
conform căruia sensibilitatea desemnează capacitatea orga¬ 
nismului de a reacţiona într-un mod determinat la excitaţii, de 
sensul uzual al termenului, ce semnifică capacitatea de a se 
emoţiona uşor, şi mai ales ăt sensulfilosofic al cuvîntului, utilizat, 
în scopul de a evita orice echivoc, pentru a desemna capacitatea 
noastră de a primi impresii, în opoziţie cu intelectul*, care le 
înţelege. 

Crit. Astfel, Kant caracterizează sensibilitatea în primul 
rînd prin pasivitate, adică prin receptivitatea ei, şi prin faptul că 
furnizează intelectului „diversul sensibil" pe care el îl va ordona 
şi îl va lega prin conceptele sale. în vreme ce intelectul este 
facultatea regulilor, sensibilitatea este, după Kant, facultatea 
intuiţiilor prin care lucrurile ne sînt date. De altfel, putem la fel 
de bine traduce în opera lui Kant Sinnlichkeit, ce este redat de 
obicei prin sensibilitate, cu senzaţie* şi intuiţie* sensibilă. 

SENTIMENT (lat. sentire, a simţi) 

Gen. Fie acţiunea de a simţi, fie ceea ce este simţit. 

Filos. Stare afectivă, sentimentul, în opoziţie cu 
cunoaşterea*, este sursă a emoţiilor. Astfel, Malebranche instituie 
cu fermitate diferenţa existentă „între lumina ideilor noastre şi 
obscuritatea sentimentelor noastre “, şi dă acestei distincţii 
culoarea sa filosofică. Prin caracterul său imediat, sentimentul 
este opus raţionamentului. Dacă poate fi totuşi înţeles paradoxal 
ca o formă de cunoaştere, este pentru a desemna o cunoaştere 
dată fără mediaţie, fără analiză şi fără altă justificare decît chiar 
această impresie al cărei caracter vag nu implică în mod necesar 
slăbiciunea convingerii noastre. Astfel, pentru Pascal, inima* 
simte ceea ce raţiunea nu poate să dovedească. Acesta este 
motivul pentru care Hegel va defini sentimentul drept elementul 
însuşi al religiosului. 

Mor. înclinaţie altruistă, prereflexivă şi spontană, în 
opoziţie cu egoismul care rezultă dintr-un calcul al raţiunii. 
Numim morală a sentimentului doctrine precum cea a lui 
Rousseau sau cea a lui Adam Smith care consideră că distincţiile 
morale dintre bine şi rău nu sînt cunoscute prin raţiune sau 
dobîndite prin reflecţie, ci derivă din sentimentele imediate de 
plăcere'Sau durere comune tuturor fiinţelor vii. 

SENZAŢIE (lat. sensus) 

Fenomen psihologic provocat prin excitarea unui organ 
de simţ. 

SIMŢ (lat. sensus; de la sentire, a simţi, a judeca) 

Cuvînt care desemnează tot felul de facultăţi, facultatea 
de a simţi sau de a judeca. 

Termen echivoc ce desemnează deopotrivă facultatea de 
a avea senzaţii (cele cinci simţuri), simţurile ca organe 
receptoare, facultatea de cunoaştere intuitivă (simţ intim sau 
simţ interior sînt astfel uneori sinonime cu conştiinţă*), judecata 
(precum în expresia „aşa simt eu“), apoi buna judecată (bunul* 

simţ, sinonim cu raţiune, sau simţ comun), dar şi simţul moral 
(facultatea înnăscută de a recunoaşte intuitiv binele şi răul, 
conştiinţa morală ca putere de apreciere sau discernămînt). 



SILOGISM (lat. syllogismos , calcul, raţionament) 
Raţionament care, plecînd de la două propoziţii (premi¬ 
sele), stabileşte o concluzie necesară. Exemplu: (1) Toţi oamenii 
sînt muritori, (2) or, Socrate este un om, deci Socrate este muritor. 
Prima propoziţie este majora* care cuprinde termenul major 
(muritor) şi termenul mediu (om), iar a doua este minora* care 
conţine termenul minor (Socrate) şi termenul mediu. Concluzia 
nu conţine niciodată termenul mediu. 


SINTETIC 

Vezi judecată sintetică. 

SINTEZĂ (gr. synthesis, acţiune de a pune laolaltă) 

Gen. Demers care vizează constituirea sau recompunerea 
unui întreg pornind de la elemente diferite, date mai întîi separat. 

Crit. Act al spiritului care permite unirea a două 
reprezentări. „Acţiune de a adăuga una celeilalte diverse 
reprezentări şi de a cuprinde diversitatea într-o cunoştinţă" 
(Kant). 

Filos. La Descartes, este vorba despre una dintre regulile 
metodei de a ne conduce în ordine gîndurile „începînd cu 
obiectele cele mai simple şi mai uşor de cunoscut, pentru a ne 
ridica puţin cîte puţin, ca pe nişte trepte, pînă la cunoaşterea 
celor mai complexe". 


SISTEM (gr. systema\ synistanai, a aşeza împreună) 
întreg ale cărui părţi se susţin reciproc şi formează un tot 
organizat şi coerent. Condillac îl defineşte ca „dispunerea 
diferitelor părţi ale unei arte sau ale unei ştiinţe într-o ordine în 
care ele se susţin toate reciproc şi unde cele din urmă se justifică 
prin cele dintîi". 

SOCIETATE (lat. societas , asociaţie, societate) 

Grup uman organizat conform instituţiilor stabilite în mod 
cultural. Expresia „societate animală" pare improprie în măsura 
în care legile ce guvernează raporturile dintre indivizi în interiorul 
unui grup animal nu sînt stabilite prin convenţie, ci determinate 
de instinct*. Aşa cum comunică între ele printr-un cod invariabil 
şi lipsit de echivocitate, iar nu printr-un limbaj susceptibil de 
interpretare (de discuţie), la fel animalele ocupă, în interiorul 
speciei lor, un loc determinat de legile infailibile ale naturii. 
Dimpotrivă, situaţia unui am intr-o societate nu este necesară 
în mod natural, ci contingenţă din punct de vedere cultural. Vezi 
comunitate, cultură 

SOCIOLOGIE 

Termen creat de A. Cornte pentru a desemna ceea ce el 
numea atunci fizică socială, adică studiul fenomenelor sociale 
care alcătuiesc, ca şi fenomenele fizice şi biologice, o lume 
supusă legilor. Începînd cu Durkheim, sociologia se defineşte 
drept o ştiinţă umană care studiază faptele sociale în scopul de a 
stabili legile ce determină structura internă a grupurilor, evoluţia 
lor proprie şi raporturile dintre ele. 

SOFISM (gr. sophisma, abilitate, invenţie ingenioasă) 

Raţionament care nu este logic valid* decît în aparenţă şi 
pe care îl utilizăm pentru a înşela adversarul. 

SOLIPSISM (lat. solus, singur; ipse, sine însuşi) 

Termen polemic utilizat împotriva unei doctrine care, fără 
a nega neapărat existenţa lumii exterioare, ar susţine că existenţa 
celorlalţi este problematică şi că toţi ceilalţi nu au mai multă 
consistenţă ca personajele unui vis, că ei nu există independent 
de reprezentarea mea despre ei, sau cel puţin că este imposibil 
de demonstrat contrariul. 

STAT 

Gen. Statul trebuie mai întîi deosebit de societate*, întrucît 
există societăţi fără stat. El desemnează o societate organizată 
ce are o administraţie politică şi juridică autonomă, dar totodată, 
în sens strict, ansamblul acestor administraţii. El este astfel o 
putere distinctă, care se întrupează în instituţii şi se exercită 
asupra întregii societăţi. Pe de altă parte, monopolul legislaţiei 
şi ocuparea permanentă a unui teritoriu caracterizează statul, pe 
care îl putem defini, precum Max Weber, drept comunitatea 
umană care, in limitele unui teritoriu determinat, revendică cu 
succes, pentru sine, monopolul violenţei fizice legitime. 

Filos. pol. Esenţa statului rezidă în raţiunea lui de a fi: 
omul a inventat statul pentru a nu se supune omului. Statul este 
artificiul ce permite separarea raporturilor de autoritate de relaţiile 
personale de la conducător la supus. Cei care exercită puterea 
nu sînt proprietarii, ci depozitarii ei. Statul este binele tuturor 
(res publica), iar instituţiile ce îl întrupează reprezintă expresia 
voinţei generale. Vezi contract. 



SUBIECT (lat subjectiurr, de la subjicere, a pune 
dedesubt) 

Log. Opus atributului* sau predicatului*. Subiectul este 
cel despre care se afirmă orice altceva. Exemplu: Socrate 
(subiect) este muritor (predicat). 

Meta. Pentru Aristotel, doar substanţa* este subiect. 

Filos. Opus obiectului : fiinţă care cunoaşte obiectele ori 
care acţionează asupra lor. Numim totuşi subiect epistemologic, 
sau subiect universal, subiectul care cunoaşte, adică nu un 
oarecare subiect empiric (individul pe care-1 întîlnim în 
experienţă), ci subiectul raţional, altfel spus subiectul în măsura 
în care posedă facultatea universală de a gîndi, identică în orice 
om. 

Crit. Kant numeşte subiect transcendental acelEti gîndesc 
şi ansamblul legilor şi principiilor universale a priori* ale 
gîndirii. Subiectul transcendental se defineşte prin activitatea 
sa legislativă în actul de cunoaştere. Dimpotrivă, sensibilitatea* 

sau „capacitatea de a primi reprezentări de la obiecte prin modul 
în care acestea ne afectează 11 se defineşte prin pasivitatea sa şi 
caracterizează mai degrabă individul, în măsura în care are un 
corp. 

Dr. Subiectul de drept sau subiectul dreptului este subiectul 
ce posedă un drept* precum oricare altul, şi nu ca individ 
particular, ori subiect empiric. Vezi persoană. 

Pol. Subiectul politic este cetăţeanul supus legilor statului*. 

SUBIECTIV (lat. subjectivus , care se raportează la 
subiect) 

Gen. Referitor la spiritul care cunoaşte. în opoziţie cu 
obiectiv*, care există independent de spirit. Astfel, a admite 
relativitatea cunoaşterii nu implică în mod necesar relativismul*. 
Subiectiv nu înseamnă obligatoriu în filosofie ceea ce se 
raportează la un anume individ particular, ci cel mai adesea ceea 
ce se raportează la subiect {nu cutare sau cutare, ci orice subiect) 
In măsura în care acesta cunoaşte. Nu este deci întotdeauna 
sinonim cu personal sau individual, precum în limbaj ul obişnuit. 

Crit. La Kant, care se raportează la subiectul transcen¬ 
dental*, şi nu la subiectul empiric (un individ particular pe care 
îl iîntîlnim în experienţă), adică la intelectul omenesc şi la 
sensibilitate. 

Mor. Ceea ce este valabil pentru subiect în măsura în care 
are interese particulare, şi nu pentru orice fiinţă raţională: pentru 
Kant, principiile acţiunii mele sînt subiective, adică constituie 
maxime* „atunci cînd ceea ce stipulează nu e considerat de către 
subiect valabil decît pentru propria sa voinţă', obiective, cînd 
această stipulare este recunoscută drept valabilă de voinţa oricărei 
fiinţe raţionale“. Vezi imperativ. 

SUBIECTIVITATE 

Caracteristică a ceea ce este subiectiv*, în unul din 
sensurile acestui cuvînt. 

SUBLIM (lat. sublimis, suspendat în văzduh, elevat) 

Deşi definim uneori sublimul ca superlativul frumosului, 
sublimul poate fi deosebit de frumos* în măsura în care trezeşte 
în noi nu atît plăcerea admirativă ce poate fi suscitată de un obiect 
perfect din punct de vedere estetic, cît o emoţie aşa de puternică 
încît se poate uni cu spaima pe care o resimţim în faţa 
spectacolului ciudat al forţelor care ne depăşesc întru totul. De 
exemplu, nu spunem despre o furtună ce oferă spectacolul 
grandios al dezlănţuirii naturii că este frumoasă, ci că este 
sublimă. Astfel, Burke consideră că „tot ceea ce acţionează 
într-un mod analog groazei este o sursă a sublimului 11 . De 
asemenea, Kant distinge între Frumos, caracterizat prin caracterul 
lui finit şi complet, şi Sublim, ce pune în joc ideeade infinit, fie 
sub forma mărimii (sublimul matematic), fie ca putere (sublimul 
dinamic). în vreme ce frumosul exprimă armonia facultăţilor 
noastre (imaginaţie şi intelect), sublimul exprimă lupta dintre 
imaginaţie şi raţiune. Cerul înstelat deasupra capetelor noastre, 
faţă de care totul pare mic, este sublim: ne înjoseşte prin măreţia 
lui incomensurabilă, în vreme ce frumosul este exclusiv sursă a 
plăcerii. 



SUBSTANŢĂ (lat. substare, a sta dedesubt) 

Log. Pentru Aristotel, ceea ce subzistă sub modificările 
atributelor* şi ale accidentelor*. Doar substanţa este subiect*. 

Meta. Ceea ce nu are nevoie decît de sine însuşi pentru a 
exista. 

SUFLET (lat. anima , suflu, principiu vital; animus, spirit) 
Filos. Explicaţia vitalistă* şi finalistă* a organizării viului 
întrebuinţează conceptul de suflet în sensul de anima pentru a 
desemna entelehia* primă a unui corp organizat natural, şi anume 
principiul mişcării şi al senzaţiei, adică al vieţii. Astfel, Aristotel 
defineşte sufletul ca principiu vital ce informează materia şi o 
organizează, în vreme ce Descartes va încerca să promoveze o 
explicaţie strict mecanicistă* a viului, separînd radical sufletul 
şi corpul. în consecinţă, sufletul nu va mai fi înţeles drept 

principiu al vieţii, ci ca facultate de gîndire proprie omului. 
Considerînd materia şi gîndirea (res extensciş i res cogitans ) două 
substanţe* eterogene, dualismul* cartesian face astfel posibilă 
cunoaşterea modernă a viului doar pe baza legilor fizico-chimice. 

Teol. Sufletul, imaterial pentru creştini, persistă după 
moartea trupului 

SUPRANATURAL 

Care este deasupra naturii *, în diversele sensuri ale acestui 
cuvînt. Astfel, numim „adevăruri supranaturale 1 *, în limbajul 
creştin, cele pe care le cunoaştem doar prin revelaţie sau lumină 
supranaturală, în opoziţie cu lumina* naturală sau raţiunea. Cît 
despre fapte, sînt numite supranaturale, precum miracolele, cînd 
nu sînt efectul unei cauzalităţi naturale, ci depind de o cauzalitate 
transcendentă. Vezi graţie. 

ŞTIINŢA (lat. scientia , cunoaştere, ştiinţă) 

Gen. La greci, episteme (ştiinţă) se opune maiîntîi lui doxa 
(opinie*): ea este cunoaşterea universală şi necesară întemeiată 
pe principii teoretice. Mai mult, se deosebeşte de techne (tehnică, 
cunoaştere practică): este cunoaştere teoretică* şi dezinteresată. 
Cu toate acestea, separaţia dintre domeniile ştiinţei şi tehnicii* 
nu se mai confirmă astăzi. într-adevăr, tehnica este, pentru noi, 
mai curînd aplicaţie a cunoştinţelor ştiinţifice care, ele însele, 
progresează datorită dezvoltării ei: astfel, microscopul electronic 
a permis, printre altele, o dezvoltare considerabilă a virologiei. 
în sensul contemporan, ştiinţa şi tehnica mai mult se conjugă 
decît se opun. 

Epist. Cunoaştere discursivă* ce stabileşte raporturi 
necesare* între obiectele unui limbaj (ştiinţe formale*, vezi 
logică), între fenomenele fizice (ştiinţe fizice), îndreptăţind în 
acest caz previziunea*, sauîntre faptele omeneşti (ştiinţe umane). 

TEHNICĂ (gr. techne, artă, meşteşug, abilitate) 

Gen. Acte ordonate în vederea transformării naturii, a 
corpului (gimnastică), a limbajului (retorică). Tehnicile sînt 
indisociabile de cultură*, astfel încît putem defini omul drept 
un animal ce fabrică unelte. 

Filos. Ca mijloc (ansamblu de procedee), tehnica nu este 
nici bună, nici rea în sine, ci conform întrebuinţării care i se dă 
(vezi distincţia dintre raţional* şi rezonabil*). Scopul ei îi 
rărnîne exterior. Regula sa este deci eficacitatea', neavînd 
valoare* în sine, nu are decît o valoare relativă la efectele sale. 
Cu toate acestea, dacă pentru antici ea se opune prin această 
trăsătură ştiinţei*, înţeleasă ca o activitate dezinteresată, 
cunoaşterii, al cărei stadiu suprem este theoria (contemplare, 
cunoaştere a scopurilor), ea este mai degrabă pentru moderni 
deopotrivă mijloc al ştiinţei, ce progresează datorită dezvoltării 
ei, şi aplicaţie posibilă a acesteia. 



TELEOLOGIC 

Care priveşte sau care constituie un raport de finalitate*. 
Kant numeşte argument teleologic pe acela care pretinde să 
dovedească existenţa lui Dumnezeu prin existenţa unei finalităţi 
în lume. Facultatea de judecare teleologică este facultatea 
reflexivă ce subsumează obiectele naturii sub conceptul de 
finalitate. 


TELEOLOGIE (gr. telos , scop; logos, studiu) 

Studiu al scopurilor. Doctrină ce consideră lumea un sistem 
de raporturi între mijloace şi scopuri. Sinonim cu fînalism*, în 
opoziţie ai mecanicism*. 

TELEONOMIE (gr. tel os, scop; nomos, lege) 

Trebuie deosebită de teleologie. Termen utilizat de biologi 
pentru a desemna principiul conform căruia adaptarea fiinţelor 
vii rezultă din evoluţie şi din selecţia naturală. în vreme ce 
teleologia postulează existenţa unui scop ce explică evoluţia, 
teleonomia consideră adaptarea drept un efect, şi nu un principiu. 

Astfel, Darwin afirmă că o anumită specie este adaptată mediului 
său deoarece a evoluat/n aşa fel Jncît să. fie adaptată, şi nuîhtrucît 
a evoluat pentru a se adapta: ceea ce ar însemna să recurgem în 
explicaţie la cauze* finale a căror întrebuinţare este exclusă de 
ştiinţa modernă, care se doreşte mecanicistă. Noţiunea de 
teleonomie permite deci concilierea postulatului determinist a! 
ştiinţei cu finalitatea, ce pare a fi o formă de cauzalitate proprie 
viului, fără a utiliza nici un principiu metafizic. 

TEODICEE (gr. theos, Dumnezeu; dike, dreptate, 
judecată) 

Termen creat de Leibniz şi titlu al uneia dintre lucrările 
sale, ce avea drept scop să îl disculpe pe Dumnezeu de faptul că 
a creat o lume imperfectă în care există răul*. 

TEOLOGIE (lat. theologia , ştiinţă a divinităţii) 

Gen. Ştiinţă a lui Dumnezeu, a atributelor sale, a 
raporturilor sale cu lumea şi cu omul. Deosebim între teologie 
revelată sau dogmatică, care se bazează pe cuvîntul lui Dumnezeu 
păstrat de Cărţile Sfinte, şi teologie naturală, care nu se 
întemeiază decîtpe experienţă şi raţiune (sau lumină* naturală, 
în opoziţie cu lumina supranaturală* a revelaţiei). 

Mor. Kant numeşte teologie morală teologia care 
demonstrează existenţa lui Dumnezeu prin scopurile morale ale 
omului 

TEOREMĂ (gr. theorema, obiect de contemplaţie) 

Desemnează, într-o teorie deductivă*, orice propoziţie 
demonstrabilă cu ajutorul propoziţiilor care o precedă. 

TEORIE (gr. theoria ) 

Gen. Construcţie a spiritului care leagă consecinţele de 
principii. In opoziţie cu practica, ceea ce face obiectul unei 
cunoaşteri dezinteresate, independentă de aplicaţiile sale (Levy- 
Bruhl distinge între fizica pură, cercetare teoretică, şi „fizica 
aplicată care se referă la practică"). In opoziţie cu cunoaşterea 



comună, reconstrucţie a realului pornind de la ipoteze ştiinţifice 
(Bachelard semnalează că o teorie nu se instituie decît 
distanţîndu-se de experienţa primă). De asemenea, desemnează 
uneori, in opoziţie cu cunoaşterea certă, o construcţie doar 
ipotetică şi controversată (teoria cartesiană a animalelor-maşini). 
Acest termen comportă atunci o nuanţă peiorativă, curentă în 
uzajul lui comun, care se diferenţiază de accepţiunea ştiinţifică. 

Epist. Sinonim cu teorie ştiinţifică (contrar sensului grec 
de theoria*). Sistem explicativ al unui fenomen sau al unui 
ansamblu de fenomene care este propus înainte de a fi supus 
unui control experimental (vezi verificare). In unele cazuri, 
controlul neputînd fi provocat în mod voluntar (astronomie), 
pentru a fi acceptată de colectivitatea ştiinţifică, teoria va trebui 
să poată integra orice fapt nou conservîndu-şi coerenţa internă. 
Vorbim în acest caz de verificare teoretică, ce constă în testarea 
validităţii* formale a teoriei. 



THEORIA (gr. theoria', de la theorein, a vedea) 

Theoria înseamnă, în greacă, contemplare. Ea desemnează, 
la Platon, modul de cunoaştere supremă a înţeleptului, care 
depăşeşte cunoaşterea discursivă şi se caracterizează prin 
înălţarea sufletului pînă la principiul tuturor lucrurilor, sesizate 
printr-o intuiţie ultimă. Această intelecţie pură corespunde pentru 
Platon unei trepte de cunoaştere mai elevate decît cunoaşterea 
matematică. într-adevăr, Ideile* pe care înţeleptul le contemplă 
trebuie .deosebite de obiectele matematice. Pe de o parte, 
matematica se bazează încă pe lucrurile sensibile ce îi servesc 
drept imagini: în mod sigur, ideea de pătrat în sine nu se confundă 
cu pătratul desenat, dar această idee nu este încă o idee pură 
întrucît rămîne amestecată cu o reprezentare sensibilă. Pe de altă 
parte, matematica porneşte de la ipoteze pe care ea nu le 
întemeiază: teorema* este o propoziţie ipotetică. Doar filosoful, 
prin dialectică*, vrea să plece de la ipotez epentru a înainta spre 
Ideile ce sînt realitatea însăşi, pentru a ajunge la un principiu 
neipotetic, fără ajutorul imaginilor. Astfel, concepţiaplatoniciană 
despre theoria exprimă proiectul ultim al metafizicii*: cel de a 

cunoaşte, dincolo de sensibil, ceea ce îl întemeiază: Fiinţa însăşi. 
Această pretenţie filosofică de a atinge astfel Absolutul* 
(idealismul platonician*) va fi intens criticată de Kant. 

TIMP (lat. tem pus, diviziune a timpului, perioadă) 

Trei sensuri principale: 1. sensul cel mai vechi, dar şi cel 
mai întrebuinţat, conform căruia timpul se defineşte ca perioadă 
dintre un eveniment anterior şi un eveniment posterior. Acesta 
este chronos- ul grecilor, timpul care se defineşte drept o epocă, 
aşa cum atestă expresiile cele mai uzuale (precum „timpul 
recoltei"), dar totodată timpul t al matematicienilor considerat 
fie ca limita inferioară a unei perioade din ce în ce mai scuite, 
fie drept momentul care o începe sau o încheie; 2. timpul ca 
schimbare, mişcare continuă prin care prezentul devine trecut. 
Devenire, acest timp fluent este timpul real pe care îl trăim, în 
opoziţie cu timpul spaţializat al orologiului sau al calendarului, 
ori solidificat de calculul numeric. Acest timp trăit este numit de 
Bergson durată* ; 3. timpul înţeles drept mediu nedefinit, analog 
spaţiului, în care s-ar derula evenimentele, fie că există prin el 
însuşi, cum crede Newton, fie că nu există decît în gîndire, aşa 
cum afirmă Leibniz şi Kant, care îl defineşte drept o formă* a 
priori* a sensibilităţii*. 

TRANSCENDENŢĂ, TRANSCENDENT (lat. transcen- 
dere, a depăşi) 

Gen. Caracteristică a ceea ce este transcendent, contrar 
lui imanent*. Care este de o natură absolut superioară şi de un 
alt ordin: transcendenţă a spiritului faţă de materie, transcendenţă 
a lui Dumnezeu, care ar fi exterior lumii precum un inventator 
este exterior maşinii sale, conform „doctrinei transcendenţei", 
opusă concepţiei panteiste*. 

Crit. Este transcendent ceea ce este dincolo de orice 
experienţă posibilă. La Kant, deosebit de transcendental, care 
constituie condiţia necesară a priori a experienţei şi, prin urmare, 
a oricărei cunoaşteri posibile. 



Exist. Nu mai caracterizează vn dincolo al lumii, ci 
mişcarea prin care conştiinţa vizează un obiect care îi este întru 
totul exterior, astfel încît ea se constituie în calitate de conştiinţă 
drept conştiinţă de... Vezi intenţionalitate. 



UNIVERSAL, UNIVERSALITATE (lat. universalis) 
Gen. Fie care se aplică întregului univers (determinismul 
universal), fie care se extinde de drept la toţi oamenii (sufragiul 
universal: dreptul tuturor de a vota), vezi lege, drept. 

Log. O propoziţie universală este aceea al cărei predicat 
sau atribut* se aplică totalităţii indivizilor ce compun extensiunea 
subiectului. De exemplu: toţi oamenii sînt muritori. Se opune 
particularului. Proprietatea pe care o au judecăţile* de a fi 
universale ori particulare se numeşte cantitate*. 


UTOPIE (gr. ou, nu, fără; topos, loc) 

Cuvînt creat de Thomas Morus. Nume al unei cetăţi 
imaginare - cetate de nicăieri - pe care o descrie în lucrarea sa 
Utopia. Termen ce desemnează mai tîrziu toate construcţiile 
raţionale ale unei cetăţi perfecte şi ideale, dar irealizabile efectiv. 
Finalitatea utopiei este în principal de a elabora un model critic 
care serveşte drept normă* societăţii, aşa cum este ea. 

VALIDITATE 

Dr. întemeiat pe drept (o clauză validă într-un contract). 

Log. Validitatea unui raţionament desemnează coerenţa 
lui formală*, independentă de adevărul sau de falsitatea 
materială* a propoziţiilor sale. Sinonim cu adevăr logic*. 

VALOARE (lat. vaiere, a fi sănătos, valoare) 

Valoarea unui lucru este preţul lui; cea a unei persoane, 
demnitatea* sa. Putem estima preţul unui lucru după întrebuin¬ 
ţarea lui sau după cantitatea altor bunuri cu care îl schimbăm 
(vezi schimb), adică după un scop. în schimb, persoana*, 
neputînd fi considerată un mijloc în vederea atingerii unui scop, 
nu are preţ, valoarea sa este inestimabilă întrucît este inalienabilă, 

intrinsecă. Această distincţie între valoarea relativă (cea a 
mijloacelor utile) şi valoarea absolută (cea a scopurilor în sine) 
este constitutivă oricărei morale care afirmă universalitatea 
valorilor sale. Nietzsche, dimpotrivă, crede că omul este creatorul 
oricărei valori: nu ar exista deci valoare în sine, ci numai valori 
relative la interesele noastre, valori utile (Binele, adevărul) pe 
care creatorii lor nu le consideră absolute decît pentru a impune 
opţiunile lor drept universale. 

VERACITATE (lat. verax, sincer) 

Trăsătură a celui ce nu este înşelătorii nu are intenţia de a 
înşela. La Descartes, „veracitate divină" desemnează un atribut 
al lui Dumnezeu care garantează adevărul cunoaşterii noastre. 

VERIFICARE (lat. verificare, a prezenta ca adevărat) 

Verificare experimentală: ansamblu de procedee care 
permit probarea valorii unei ipoteze* confruntînd-o cu 
experienţa*. Sau rezultat al acestei operaţii. Vezi experiment. 
Verificare teoretică: control al validităţii* formale a unui 
raţionament sau a unei teorii*. 

VIOLENŢĂ (lat. vis, forţă, violenţă) 

Gen. Forţă impetuoasă, atît la propriu cît şi la figurat. 

Fiios. pol. Folosire nelegitimă* sau cel puţin ilegală* a 
forţei. Aplicarea dreptului prin forţă nu este, propriu-zis o violenţă 
(evocăm astfel violenţa poliţienească atunci cînd forţele de poliţie 
ridiculizează dreptul în loc să îl aplice). Expresia „violenţă 
legitimă" pare deci paradoxală. 

VIRTUTE (lat. virtus, forţă virilă; de la vir, bărbat) 

Sensul vechi trebuie să fie deosebit de sensul moral 
modern. Cînd virtutea traduce grecescul arete, acest termen 
desemnează calitatea proprie a unui lucru, perfecţiunea lui: arete 
a unei săbii este tăişul ei; cea a unui pămînt bun este fertilitatea. 
Astfel, pentru un om, a-şi descoperi virtuteaînseamnă a descoperi 
în el ceea ce îi permite să se deosebească de alte fiinţe. Iată de 



ce a fi virtuos şi rezonabil înseamnă acelaşi lucru. Or, pasiunea* 
şi nenorocirea nu derivă decît dintr-o insuficienţă a cunoaşterii. 
Astfel, virtutea şi fericirea* sînt unite pentru greci. Dacă anumiţi 
autori moderni - cum ar fi Spinoza, care defineşte virtutea ca 
puterea ce ne face să acţionăm „sub conducerea raţiunii 11 în 
vederea propriului folos - se înscriu în această filiaţie, tradiţia 
creştină va da acestei noţiuni un sens diferit. Virtutea este mai 
degrabă efort neîncetat pentru a acţiona în mod moral, care nu 
este întotdeauna răsplătit. Virtutea şi datoria* sînt în acest sens 
inseparabile. Astfel, pentru Kant, virtutea, în măsura în care 
exprimă forţa unei voinţe care rezistă, din datorie*, înclinaţiilor 
sensibilităţii*, nu este ceea ce ne face fericiţi, însă este ceea ce 
ne face demni să fim astfel. 



VITALISM 

Teorie conform căreia este imposibilă explicarea 
fenomenelor vitale prinsimpla studiere a constituienţilor fîzico- 
chimici ai sistemelor vii, şi care postulează existenţa unei forţe 
vitale deosebite de materie pentru a înţelege viaţa. Opus 
mecanicismului* în biologie. Vezi entelehie, suflet. 

VOINŢĂ (lat. voluntas', derivat din volo, eu vreau) 

Gen. Formă de activitate ce constă în a-ţi reprezenta actul 
care va avea loc (ceea ce presupune conştiinţă*), în a delibera 
asupra scopurilor acţiunii, apoi în a te decide să acţionezi pentru 
a executa în sfîrşit această decizie (ceea ce pare să implice 
libertatea*). 

Filos. într-un sens clasic, definită drept cauză a sa, voinţa 
este în mod necesar voinţă liberă. Astfel, pentru Descartes, 
libertatea noastră rezidă în puterea noastră de a alege care se 
exprimă deja în actele noastre cele mai arbitrare, cele ce derivă 
din simplul exerciţiu al voinţei noastre, fără a fi motivată de nici 
o raţiune determinantă (vezi libertate): „Libertatea voinţei 
noastre este cunoscută fără dovadă doar prin experienţa pe care 
o avem în legătură cu ea“. îndoiala* este chiar experienţa acestei 
voinţe libere. Or, Spinoza a arătat că tocmai această experienţă 

nu este o dovadă: sentimentul libertăţii poate fi foarte bine efectul 
unei iluzii a conştiinţei care, ignorînd cauzele ce o determină să 
vrea, crede că vrea în mod liber. Deşi Kant, la rîndul lui, 
recunoaşte că existenţa unei voinţe libere nu poate fi dovedită, 
el susţine totuşi că aceasta trebuie postulată. Intr-adevăr, „fără 
o astfel de libertate nici o lege morală şi nici oînvinuire ulterioară 
nu sînt posibile": astfel, existenţa unei voinţe libere este impusă 
de moralitate, este un postulat a! Raţiunii practiceîn lipsa căruia 
ar fi imposibilă condamnarea unei acţiuni imorale. Un act nu 
poate fi blamat fără a presupune că nu ar fi trebuit să aibă loc, 
ceea ce ar fi imposibil dacă el ar fi determinat* în mod infailibil, 
şi nu efectul unei voinţe libere. 



